KNU-JAPAN: 9月 2010\nဘုရားသုံးဆူနယ်စပ်သို့ တက်လာသောစစ်ကြောင်းတပ်ရင်းနှစ်ရင်း ပစ်ခတ်ခံရ\nဗျုဟာမှူးတစ်ဦးအပါအဝင် ဘုရားသုံးဆူနယ်စပ်သို့ တက်လာသောစစ်ကြောင်းတပ်ရင်းနှစ်ရင်းအား ယနေ့နံနက်ပိုင်း၌ မိမိတို့ပြောက်ကျားပစ်ခတ်ခဲ့ကြောင်း KNU ကပြောသည်။\n“အထိအခိုက်စာရင်းတွေ အတည်မပြုနိုင်သေးပါ၊ ကျနော်တို့တပ်ဖွဲ့ပစ်ခတ်တာကတော့သေချာတယ်” ဟု တပ်မဟာ(၆) ပြန်ကြားရေးဌာနတာဝန်ခံ ဗိုလ်ကြီးစောထဲနေ ပြောပါသည်။\nဘုရားသုံးဆူမြို့မှ (၁၈) မိုင်ခန့်ဝေးကွာသော အပလုံရွာနှင့် မြိုင်သာယာရွာအကြားတွင် ယင်းကဲ့သို့ ပစ်ခတ်မှုဖြစ်ပေါ်ခဲ့သည်ဟု\nPosted by MoeMinThu KNU Japan at 13:410comments\nဗြိတိန်လေဘာတီပါတီ ညီလာခံတွင် မဝေနှင်းပွင့်သုန် (၈၈ မျိုးဆက်ကျောင်သား ခေါင်းဆောင် ကိုမြအေး၏ သမီး) မြန်မာပြည်အကြောင်းမိန့်ခွန်းကို မြန်မာဘာသာပြန်\nphoto by enigmaimages\nကျွန်မအဖေကို ကျွန်မ ပထမဦးဆုံး မြင်တွေ့ဖူးတာကတော့ သံတိုင်တွေကြားကတဆင့် မြင်တွေ့ရတဲ့ အကျဉ်းထောင်ထဲက အခန်းလေးထဲမှာ ဖြစ်ပါတယ်။ ကျွန်မက ၄ နှစ်ပဲ ရှိပါသေးတယ်။ သူဟာ သူ့ရဲ့ ၁၉၈၈ ခုမှာ စစ်အာဏာရှင်စနစ် ဆန့်ကျင်တဲ့ အရေးတော်ပုံမှာ ပါဝင်လှုပ်ရှားခဲ့မှုကြောင့် အကျဉ်းကျခဲ့ပါတယ်။ အခုနောက်ထပ်တခါ၂၀၀၇ ခုနှစ် မှာ ငြိမ်းချမ်းစွာ လှုပ်ရှားခဲ့တဲ့ အရေးအခင်းမှာ ပါဝင်ခဲ့လို့ ထောင်ဒဏ် ၆၅ နှစ်နှင့် ၆ လ အကျခံထားရပါတယ်။\nPosted by MoeMinThu KNU Japan at 12:520comments\nဂျပန်နိုင်ငံတွင် တရာဝင် အခြေချနေထိုင်ခွင့်ရသော ဒုက္ခသည် ကရင် မိသားစုများကို နွေးထွေးစွာ ကြိုဆို\nယနေ့ (၂၈-၀၉-၂၀၁၀)နေ့ နံနက် ၇း၂၅ နာရီတွင် ဂျပန်နိုင်ငံ တိုကျိုမြို့နာရီတာလေဆိပ်သို့ဂျပန်ပန်အဲယား-JAL FLIGHT 718 ဖြင့် ထိုင်းနိုင်ငံမှ ကရင် ဒုက္ခသည်(၁၈) ဦးဆိုက်ရောက်လာခဲ့ပြီး လေဆိပ် အတွင်း ဂျပန် လဝက ဖြတ်ခြင်း ခေတ္တအနားယူခြင်းနှင့် ကလေးငယ်များ နေမကောင်းဖြစ်နေ၍ လေဆိပ်ဆေးခန်းတွင် ကလေးငယ်များအား ဆေးကုသမှုများ ခံယူပြီး နောက်\nPosted by MoeMinThu KNU Japan at 12:090comments\nLabels: မီဒီယာ, သတင်း\nလမ်မပေါ်ကလေးများ ........ ဒီလိုကလေးတွေကြီးလာလျှင်.......\nမြန်မာပြည်တွင် ခေတ်အဆက်ဆက်တွေ့ ကြုံ နေရသည် လူတစု၏ စားဝတ်နေရေးကြပ်တည်းမှုတကယ်ဖြစ်ရပ်မှန်ကို ဖော်ပြထားပါသည်။\nအကြီးတစ်ယောက်၊ ခေါင်းဆောင် တစ်ယောက်ရဲ့ အနှစ်အနာခံမှု့နဲ့ မြန်မာပြည်က တကယ့်ဖြစ်ရပ်ဇာတ်လမ်းပါ။ သန်းရွှေသာ ဒီလောက်သိတတ်ရင် မြန်မာပြည်ကြီး ဒီလိုဖြစ်မှာမဟုတ်ဘူး။ ဒီလို အဖြစ်ဆိုးတွေနဲ့ ကြုံနေရတာတော်တော်ကြီးကိုများပါတယ်။ ဒီကလေးတွေကြီးလာရင်.... ကောင်းဖို့ထက်ဆိုးဖို့အတွက် က ပိုပြီး ရာခိုင်နှုန်းများပါတယ်။ တိုင်းပြည်အတွက် ခြေထောက်တစ်ဖက် စွန့်သွားတဲ့ ရဲဘော်ဟောင်း တစ်ယောက်ရဲ့ သားသမီးတွေရဲ့ ရင်နင့် စရာအဖြစ်အဖျက်တွေပါ။ ကျွန်တော်တို့ မုန်း လို့ပြောနေတာ စစ်တပ်က လူတွေအားလုံးမဟုတ်ပါဘူး စစ်အစိုးရ ကျင့်သုံးနေတဲ့ မူကိုမုန်းခြင်းဖြစ်ပါတယ်။ ဒီလိုခလေးတွေဟာ ကြီးလာရင် ပညာဆုံးခန်းတိုင်အောင် မသင်ဘဲ ကျောင်းထွက် သွားကြရမှာပါ။ ပညာမတတ်တော့ ကြုံရာ ကျပမ်းလုပ်ရမယ် အခန့်မသင့်ရင် သူခိုး ကြမ်းပိုး ဘဝကို ရောက်သွားနိုင်သေးတယ်။ နောက်ဆုံးတော့ ကြုံရာ ကျပမ်းလုပ်ရင်း ဘဝတူတွေခြင်းတွေကျ ကြိုက်ကြ ယူကြနဲ့ သူတို့ကမွေးလာတဲ့ သားသမီးတွေကလဲ ဒီလိုပြန်ဖြစ်သွားကျတာကများ ပါတယ်။ ဒါတွေဟာ ကျွန်တော်ကိုယ်တိုင် မြင်တွေ့ခဲ့ရတဲ့ အကြောင်းတရားတွေပါ။ ကျွန်တော်နေတဲ့ ရပ်ကွက်ထဲမှာ အခြေအနေတစ်ခုကြောင့် ပြည်တန်ဆာမလုပ်ခြင်ပေမဲ့ လုပ်နေရပြီး မိသားစုရဲ့ ပြသနာကို ဦးဆောင် ဖြေရှင်းပေးနေရတဲ့ မိန်းခလေးတွေ အယောက် (၂ဝ)ထက်မနည်း တစ်ချို့ဆို ညီအစ်မ အရင်းနှစ်ယောက်လုံး မရှက်နိုင်ဘဲ အတူတူ လာခေါ်တဲ့ လူနောက်ကို လိုကသွားရတဲ့ အဖြစ်မျိုးတွေအထိ ကျွန်တော်မြင်ဘူးပါတယ်။ ဒီလိုဘဲအောက်မှာရေးထားတဲ့ ဖြစ်ရပ်မှန် ထဲက ခလေးမလေး ကြီးလာရင် ဘယ်လိုဘဝ မျိုးရောက်သွားနိုင်လဲဆိုတာ စဉ်းစားကြည့်ကြပေတော့.....\nအပြင်မှာမိုးတွေ သဲသဲမဲမဲ ရွာနေတယ်… ။\nPosted by MoeMinThu KNU Japan at 10:520comments\n38866272 ABMA Journal Volume 1 No 17\nPosted by MoeMinThu KNU Japan at 11:260comments\nအမေရိကန်နိုင်ငံ ဘတ်ဖဲလိုးမြို့မြို့ တော်ခန်းမ ရှေတွင် ဒီမိုကရေစီ တိုက်ပွဲဝင် ခွပ်ဒေါင်းအလံတော်အား တရာဝင် လွှင့်ထူခွင့်ရရှိ\nစစ်အာဏာရှင်တိုက်ပွဲတွင် ဒီမိုကရေစီအင်အားစုများ ကိုင်စွဲ လွှင့်ထူခဲ့သော တိုက်ပွဲဝင် ခွပ်ဒေါင်းအလံတော်အား အမေရိကန်ပြည်ထောင်စု၊ နယူးယောက်ပြည်နယ်၊ ဘတ်ဖဲလိုးမြို့တွင် သက်ဆိုင်ရာ အာဏာပိုင်များ၏ တရားဝင် ခွင့်ပြုချက်ဖြင့် စက်တင်ဘာလ(၂၅)နေ့ နံနက် ၁၁နာရီအချိန် ဘတ်ဖဲလိုးမြို့ မြို့တော်ခန်းမရှေ့ ပန်းခြံရှိ အမေရိကန်ပြည်ထောင်စု နိုင်ငံတော်အလံလွှင့်ထူရာ အလံတိုင်တွင် လွှင့်ထူခွင့် ရခဲ့ပါသည်။\nတိုက်ပွဲဝင် ခွပ်ဒေါင်းအလံတော် လွှင့်ထူခြင်းအခမ်းအနားသို့ အဝေးရောက်ညွှန့်ပေါင်းအစိုးရအဖွဲ့ ၀န်ကြီးချူပ်မှ တက်ရောက် အမှာစကားပြောကြားခဲ့ပြီး၊ ကျောင်းသားခေါင်းဆောင်များ၊ နိုင်ငံရေး အကျဉ်းသားဟောင်းများ၊ မြန်မာနိုင်ငံလုံးဆိုင်ရာ ကျောင်းသားများ ဒီမိုကရက်တစ်တပ်ဦးမှ ရဲဘော်ဟောင်းများ၊ အမျိုးသားဒီမိုကရေစီ အဖွဲ့ဝင်များ၊ ဒီမိုကရေစီရေး တက်ကြွလှုပ်ရှားသူများပါ ချီတက်အလေးပြုခဲ့ကြပါသည်။\nတိုက်ပွဲဝင် ခွပ်ဒေါင်းအလံတော်အား အမေရိကန်ပြည်ထောင်စုတွင် တရားဝင် လွှင့်ထူခွင့် ပေးခြင်းမှာ အမေရိကန်ပြည်ထောင်စုအနေဖြင့် မြန်မာ့ဒီမိုကရေစီလှုပ်ရှားမှု့ကို အသိမှတ်ပြု ထောက်ခံခြင်း ဖြစ်သလို၊ မြန်မာနိုင်ငံ တိုက်ပွဲဝင် ခွပ်ဒေါင်းအလံတော်အား အလေးမြတ်ထားခြင်း လည်းဖြစ်ကြောင်း သက်ဆိုင်ရာ အာဏာပိုင် တစ်ဦးမှ ပြောကြားသွားခဲ့ပါသည်။\nPosted by MoeMinThu KNU Japan at 10:410comments\nမြန်မာ့ရိုးရာ သီတင်းကျွတ်ပွဲတော်ကြီးကို တိုကျိုတွင် ကျင်းပပြုလုပ်ခြင်း\n၂၀၁၀ ခုနှစ် အောက်တိုဘာလ(၂၆)ရက်။\nမြန်မာ့ရိုးရာ သီတင်းကျွတ်ပွဲတော်ကြီးကို စက်တင်ဘာလ(၂၆)ရက်နေ့ တိုကျိုမြို့ HIBIYA ပန်းခြံ ၌ နံနက် ၁၀း၃၀ နာရီ မှ ညနေ ၅း၃၀ နာရီအထိ အမျိုးသားဒီမိုကရေစီအဖွဲ့ချုပ်(လွတ်မြောက်နယ်မြေ) ဂျပန်ဌာနခွဲ မှ တာဝန်ယူဦးစီး၍ စည်းကားသိုက်မြိုက်စွာ ကျင်းပပြုလုပ်ခဲ့ပါသည်။ (၁၁)ကြိမ်မြောက် မြန်မာ့ရိုးရာ သီတင်းကျွတ်ပွဲတော်နှင့် အမိ်ျုးသားဒီမိုကရေစီအဖွဲ့ချုပ် ဖွဲ့စည်းတည်ထောင်ခြင်း (၂၂)နှစ်ပြည့် အထိမ်းအမှတ် အခမ်းအနားကိုပါ ပူးတွဲကျင်းပပြုလုပ်သွားခဲ့ကြောင်း\nPosted by MoeMinThu KNU Japan at 15:030comments\nKNU(Japan) မိသားစုများ မှ သီတင်းကျွတ် ရံပုံငွေရရှိရေး အတွက် လှုပ်ရှားမှုတွင်ပါဝင်ခဲ့သူများကိုကျးဇူးတင်ပါကြောင်း\nမြန်မာ့ရိုးရာ သီတင်းကျွတ်ပွဲတော်ကြီးကို စက်တင်ဘာလ(၂၆)ရက်နေ့ တိုကျိုမြို့ HIBIYA ပန်းခြံ ၌ နံနက် ၁၀း၃၀ နာရီ မှ ညနေ ၅း၃၀ နာရီအထိ အမျိုးသားဒီမိုကရေစီအဖွဲ့ချုပ်(လွတ်မြောက်နယ်မြေ) ဂျပန်ဌာနခွဲ မှ တာဝန်ယူဦးစီး၍ စည်းကားသိုက်မြိုက်စွာ ကျင်းပပြုလုပ်ခဲ့ပါသည်။ (၁၁)ကြိမ်မြောက် မြန်မာ့ရိုးရာ သီတင်းကျွတ်ပွဲတော်နှင့် အမိ်ျုးသားဒီမိုကရေစီအဖွဲ့ချုပ် ဖွဲ့စည်းတည်ထောင်ခြင်း (၂၂)နှစ်ပြည့် အထိမ်းအမှတ် အခမ်းအနားကိုပါ ပူးတွဲကျင်းပပြုလုပ်သွားခဲ့ပြီး ထိုဈေးရောင်းပွဲ တွင် KNU(Japan) မိသားစုများ မှ သီတင်းကျွတ်ရံပုံငွေအတွက် အားတက်သရော ကူညီရောင်းချပေးသွားသော အသင်းသူ အသင်း သားများ အားလုံးကို အထူးကျေးဇူးတင်ရှိပါကြောင်း မှတ်တမ်းတင်ဂုဏ်ပြုအပ်ပါသည်။\nKaren National Union (Japan)\nလှုပ်ရှားမှုဓါတ်ပုံသို့Click\nမှတ်တမ်း။ ။ မိုးမင်းသူ KNU(Japan)\nလှုပ်ရှားမှူဓါတ်ပုံ။ ။ မိုးမင်းသူ KNU(Japan)\nPosted by MoeMinThu KNU Japan at 14:440comments\nကရင်နယ်ခြားစောင့်တပ်များ စစ်သင်တန်း တက်ရောက်တော့မည်\nစက်တင်ဘာလ ၂၄ရက်။ နန်းဖော့ဂေ (ကေအိုင်စီ)\nကရင်ပြည်နယ်မှ နယ်ခြားစောင့်တပ်များသည် လာမည့် ၂၇ရက်နေ့တွင် စစ်သင်တန်းကို တက်ရောက်ရတော့မည်ဖြစ်ကြောင်း မြ၀တီမြို့နယ်၊ ရွှေကုက္ကိုမှ နယ်ခြားစောင့်တပ်များက ပြောဆိုနေကြသလို နယ်စပ်သတင်းရပ်ကွက်များအရလည်း သိရှိရသည်။\nPosted by MoeMinThu KNU Japan at 13:390comments\n. . . . . . . . . . . . သူရဲကောင်း ဖိတ်စာ . . . . . . . . . . .\nကျွန်တော်တို့ မြန်မာနိူင်ငံ အာဏာရှင် စနစ်ဆိုး အောက်မှ လွတ်မြောက်ပြီး ဒီမိုကရေစီ နိူင်ငံသို့ လမ်းလျှောက်ကြမည့် ခရီးစဉ်တွင် သင်သည် အဓိက အကျဆုံး လူ ဖြစ်နေသည်ကို မမေ့ပါနှင့်။ ထိုသို့ ပြောလိုက်၍ သင့် ကို မြှောက်ပြောတာဟု မထင်ထားပါနှင့်။ ကျွန်တော့် မညာတတ် ၊ မလိမ်တတ်ပါ။ ဘာကြောင့် ကျွန်တော် ထိုသို့ ပြောရသည်ကို ရှင်းပြ ပါမည်။\nPosted by MoeMinThu KNU Japan at 13:000comments\nPosted by MoeMinThu KNU Japan at 7:230comments\nဦးဟန်ညောင်ဝေနှင့် Victor Biak Lian တို့၏ ဂျပန်ခရီးစဉ်နှင့် ပတ်သက်၍ ၂ဝ၁ဝ ရွေးကောက်ပွဲ ဆန့်ကျင်ရေး ကော်မတီ (ဂျပန်)မှထုတ်ပြန်ကြေညာချက်\nနအဖ အတုအယောင် ရွေးကောက်ပွဲကို ထောက်ခံ နေသော ဦးဟန်ညောင်ဝေ\nဦးဟန်ညောင်ဝေနှင့် Victor Biak Lian တို့၏ ၂ဝ၁ဝ စက်တင်ဘာ (၁) ရက် ဂျပန်ခရီးစဉ်နှင့် ပတ်သက်၍\n၂ဝ၁ဝ ရွေးကောက်ပွဲ ဆန့်ကျင်ရေး ကော်မတီ (ဂျပန်)မှ\nPosted by MoeMinThu KNU Japan at 6:310comments\nတိုင်းရင်းသားခေါင်းဆောင်တွေ ထိုင်းနိုင်ငံမှာ လျှို့ဝှက် တွေ့ဆုံ\nမြန်မာနိုင်ငံ နယ်စပ်ဒေသတွေမှာ ရှိတဲ့ တိုင်းရင်းသား လက်နက်ကိုင်ခေါင်းဆောင်တွေ၊ စစ်အစိုးရနဲ့ အပစ်အခတ် ရပ်စဲထားတဲ့ တိုင်းရင်းသား ခေါင်းဆောင်တွေဟာ ထိုင်းနိုင်ငံ မြောက်ပိုင်း ချင်းမိုင်မြို့မှာ နောက်ထပ်တကြိမ် လျှို့ဝှက်တွေ့ဆုံ ဆွေးနွေးနေကြတယ်လို့ သိရပါတယ်။\nPosted by MoeMinThu KNU Japan at 6:260comments\nလက်ကမ်းစာစောင် အတွင်းက မြန်မာပြည်သူများ၏ ဘ၀ကွာဟမှူများ Click\nPosted by MoeMinThu KNU Japan at 1:250comments\nရဲစခန်းတွင် ထိန်းသိမ်း ထားသော လိုင်စင်မဲ့ကားများကို (DKBA) တပ်ရင်း ၉၀၂ မှ ဗိုလ်စောကျော်သက်ကို ပြန်ပေးလိုက်သတဲ့\nသန်းထိုက်ဦး Thursday, September 23, 2010\nကရင်ပြည်နယ် မြ၀တီမြို့ ရဲစခန်းတွင် ထိန်းသိမ်း ထားသော လိုင်စင်မဲ့ကား ၂၈ စီး အမှုနှင့် ပတ်သက်၍ ပြဿနာများ ဖြစ်ပွား ခဲ့ပြီးနောက် တိုးတက်သော ဗုဒ္ဓဘာသာ ကရင် အမျိုးသား တပ်မတော် (DKBA) တပ်ရင်း ၉၀၂ မှ ဗိုလ်စောကျော်သက်ကို ပြန်ပေး လိုက်ကြောင်း သိရသည်။\nPosted by MoeMinThu KNU Japan at 15:110comments\nဆင်ဖြူမတစီး ထပ်ပေါ်ပြန်ပြီ ရှစ်ခိုးကြဦးမလို့ တဲ့\nခိုင်စု | ကြာသပတေးနေ့၊ စက်တင်ဘာလ ၂၃ ရက် ၂၀၁၀ ခုနှစ် ၂၀ နာရီ ၂၆ မိနစ် .\nနယူးဒေလီ (မဇ္ဈိမ)။ ။ ရခိုင်ပြည်နယ် မောင်တောမြို့မြောက်ဖက်တွင် ဆင်ဖြူမတစီး ထပ်တွေ့သဖြင့် အနောက်ပိုင်းတိုင်း စစ်ဌာနချုပ်တိုင်းမှူး ဗိုလ်မှူးချုပ် စိုးသိန်းနှင့် စစ်ဘက်အရပ်ဘက် အာဏာပိုင်များ ယနေ့ပူးပေါင်းဖမ်းဆီးကြသည်။\nPosted by MoeMinThu KNU Japan at 15:010comments\nမြန်မာ နအဖ စစ်အစိုးရမှ ကျင်းပမည်ဆိုသော ၂ဝ၁ဝ ရွေးကောက်ပွဲကို လက်မခံနိုင်ပါ\nကျနော်တို့ ဂျပန်ရောက် ဒီမိုကရေစီ အင်အားစု အားလုံးရဲ့ ၂ဝ၁ဝ ရွေးကောက်ပွဲ ဆန့်ကျင်ရေး ကော်မတီ (ဂျပန်)က ၃-၁ဝ-၂ဝ၁ဝ နေ့ အစည်းအဝေးမှာ အတည်ပြုလိုက်တဲ့ “ဘာကြောင့် ၂ဝ၁ဝ ရွေးကောက်ပွဲကို လက်မခံရသလဲ” ဆိုတဲ့ စာတမ်း ဖြစ်ပါတယ်။\nဒီစာတမ်းဖြစ်ပေါ်လာဖို့ ကျနော်တို့အားလုံးက ဝိုင်းဝန်း လုပ်ဆောင်ခဲ့ကြတာ ဖြစ်ပါတယ်။\nဒါကို အခြေခံပြီး ၂ဝ၁ဝ ရွေးကောက်ပွဲကို လက်မခံဖို့၊ ရွေးကောက်ပွဲရလဒ်ကို အသိအမှတ်မပြုဖို့ နိုင်ငံတကာ အသိုင်းအဝိုင်းမှာ လက်လက် လှုပ်ရှားသွားမှာ ဖြစ်ပါတယ်။\nဂျပန်နဲ့ အင်္ဂလိပ်လိုလည်း ဘာသာပြန်နေပြီ ဖြစ်ပါတယ်။ အကူအညီ ပေးနိုင်သူများကိုလည်း လှိုက်လှဲစွာ ဖိတ်ခေါ်ပါတယ်။\nဘယ်သူမဆို မိမိတို့ လက်လှမ်းမီရာအထိ အကျယ်ပြန့်ဆုံး တဆင့် ပြန်လည် ဖြန့်ပေးစေလိုပါတယ်။\nပြည်တွင်းထဲထိ ကျယ်ကျယ်ပြန့်ပြန့် ရောက်နိုင်အောင် ကြိုးစားပေးကြပါ။\nအာဏာရူး အာဏာရှင် စစ်ခေါင်းဆောင် လက်တဆုပ်စာရဲ့ အတုအယောင် ၂ဝ၁ဝ ရွေးကောက်ပွဲကို လက်မခံပဲ ရသမျှ တိုက်ဖျက်ကြပါစို့။\nဒီမိုကရေစီ အရေးတော်ပုံ အောင်ရမည်။\nဂျပန်နိုင်ငံရောက် မြန်မာ့ဒီမိုကရေစီ အင်အားစုတို့က လာမည့် နိုဝင်ဘာလ (၇)ရက်တွင် ကျင်းပမည့် ရွေးကောက်ပွဲ များအား အောက်ဖော်ပြပါ အကြောင်းရင်းများကြောင့် လက်မခံနိုင်ပါ။\nအကြောင်းရင်း (၁) ၂ဝဝ၈ နိုင်ငံဖွဲ့စည်းပုံ အခြေခံဥပဒေ\n၁၉၈၈ခုနှစ် တနိုင်ငံလုံးမှ ဒီမိုကရေစီ တောင်းဆိုသည့် လူထုအုံကြွမှုကြီးကို စစ်တပ်က လက်နက်ဖြင့် ရက်စက် ကြမ်းကြုတ်စွာ ပစ်ခတ် ဖြိုခွဲ နှိမ်နှင်းပြီး ၁၈-၉-၁၉၈၈ နေ့တွင် အာဏာသိမ်းယူလိုက်သည့် စစ်အစိုးရ (နိုင်ငံတော် ငြိမ်ဝပ်ပိပြားမှု တည်ဆောက်ရေး အဖွဲ့) (အတိုကောက်-နဝတ)က ၂၇-၅-၁၉၉ဝ နေ့တွင် ကျင်းပပေးခဲ့သော ပါတီစုံ ဒီမိုကရေစီ ရွေးကောက်ပွဲ၌ ဒေါ်အောင်ဆန်းစုကြည် ဦးဆောင်သော အမျိုးသားဒီမိုကရေစီအဖွဲ့ချုပ်က မဲအပြတ်အသတ်ဖြင့် အနိုင်ရရှိခဲ့သည်။\nသို့သော် အာဏာသိမ်း နဝတ စစ်အစိုးရသည် အမျိုးသားဒီမိုကရေစီအဖွဲ့ချုပ်အား အစိုးရဖွဲ့ရန် အာဏာလွှဲပြောင်း ပေးခြင်း မရှိပဲ ဖွဲ့စည်းပုံအခြေခံဥပဒေ ရေးဆွဲမည့် လွှတ်တော်အတွက် ရွေးကောက်ပွဲ ကျင်းပခြင်းသာ ဖြစ်သည်ဟု ပြောင်ပြောင်တင်းတင်းပင် လိမ်ညာခဲ့သည်။ ထို့နောက်တွင် နဝတ စစ်အစိုးရက ဖွဲ့စည်းပုံအခြေခံဥပဒေ ရေးဆွဲမည့် လွှတ်တော် ခေါ်ယူရေးအစား အမျိုးသားညီလာခံ ခေါ်ယူရေးသို့ ပြောင်းလဲလိုက်ပြန်ကာ ၉-၁-၁၉၉၃ နေ့တွင် ဖွဲ့စည်းပုံအခြေခံဥပဒေ ရေးဆွဲမည့် အတုအယောင် အမျိုးသားညီလာခံကို စတင် ကျင်းပလိုက်သည်။\nယင်းအမျိုးသား ညီလာခံတွင် တက်ရောက်ခွင့်ရှိသူ (၇ဝ၂) ဦး သတ်မှတ်လျက် ၁၉၉ဝ ရွေးကောက်ပွဲအနိုင်ရ လွှတ်တော် ကိုယ်စားလှယ် အားလုံးကို တက်ရောက်ခွင့်မပြုပဲ ခွဲတမ်းစနစ်ဖြင့် အနိုင်ရ နိုင်ငံရေးပါတီများမှ (၉၂)ဦး နှင့် တသီးပုဂ္ဂလ (၇)ဦးကိုသာ တက်ရောက်စေခြင်း၊ ကျန်ရှိသူ (၆ဝဝ)ကျော်မှာ ရွေးကောက်ပွဲဖြင့် လူထုကို ကိုယ်စားပြုခဲ့ခြင်းမရှိပဲ နဝတ စိတ်တိုင်းကျ ရွေးချယ်ထားသူများသာ ဖြစ်နေခြင်း၊ ထို့ပြင် ရေးဆွဲမည့် အခြေခံဥပဒေ မူကြမ်းတွင် “အနာဂတ်နိုင်ငံတော်၏ အမျိုးသားနိုင်ငံရေး ဦးဆောင်မှု ကဏ္ဍတွင် တပ်မတော်က ပါဝင်ထမ်းဆောင် နိုင်ရေး” နှင့် လူထုက ရွေးကောက်စရာ မလိုသော စစ်တပ်မှ ၂၅ % တိတိ အလိုအလျောက် ပါဝင် နေရာယူခွင့် ပြုရေး တို့ကို အတင်းအကြပ် ထည့်သွင်း ရေးဆွဲခိုင်းခဲ့သည်။\nတရားမျှတမှု မရှိခြင်းနှင့် ဒီမိုကရေစီကို အစစ်အမှန် ဖော်ဆောင်နိုင်ရန် လမ်းစမရှိခြင်းကြောင့် ၂၈-၁၁-၁၉၉၅ နေ့တွင် အမျိုးသားဒီမိုကရေစီအဖွဲ့ချုပ်က အမျိုးသားညီလာခံမှ သပိတ်မှောက် ထွက်ခွာလာခဲ့သည်။\n၁၅-၁၁-၁၉၉၇ နေ့တွင် နဝတမှ “နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီ” (အတိုကောက်- နယက၊ လူထုအခေါ် နအဖ) အမည်သစ်သို့ ပြောင်းလဲခဲ့သည့် စစ်တပ်ခေါင်းဆောင်များသည် ၎င်းတို့အာဏာ ဆက်လက် ချုပ်ကိုင်နိုင်မည့် နိုင်ငံဖွဲ့စည်းပုံ အခြေခံဥပဒေ ဖြစ်ပေါ်လာရေးအတွက် နည်းမျိုးစုံဖြင့် လှည့်ပတ်၍ နှစ်ပေါင်းများစွာ ကျင်းပနေသော အမျိုးသားညီလာခံကို ၃၁-၇-၂ဝဝ၇ နေ့တွင် အဆုံးသတ်လိုက်သည်။\nအဆိုပါ အတုအယောင် အမျိုးသားညီလာခံမှ ရေးဆွဲလိုက်သော နိုင်ငံဖွဲ့စည်းပုံ အခြေခံဥပဒေ (မူကြမ်း) တွင် ပါဝင်သည့် အဓိကအချက်များအနက် အနာဂတ်ကာလတွင်လည်း စစ်တပ်မှ အနိုင်ကျင့် ဗိုလ်ကျစိုးမိုးခွင့် ပြုထားသည့် အချက်အချို့မှာ အောက်ပါအတိုင်း ဖြစ်သည်။\n1. မည်သည့်အကြောင်းဖြင့်မဆို စစ်တပ်မှ အချိန်အခါမရွေး အာဏာသိမ်းခွင့် ပြုထားခြင်း၊\n2. လူ့အခွင့်အရေးများဆိုင်ရာ၊ ရာဇဝတ်မှုများဆိုင်ရာတို့တွင် စစ်တပ်၏ ကျူးလွန်ပြီး၊ ကျုးလွန်ဆဲ ပြစ်မှုများအပေါ် ဥပဒေအရ နောက်ကြောင်းပြန် အာဏာသက်ရောက်ခြင်းမရှိစေရဟု အကာအကွယ်ပေးထားခြင်း၊\n3. စစ်တပ်၏ အသုံးစရိတ်အဝဝကို လွတ်လပ်စွာ ခွင့်ပြုပေးထားပြီး လွှတ်တော်မှ ဝင်ရောက် စွက်ဖက်ခွင့် မရှိခြင်း၊\n4. စစ်တပ်မှ ကျုးလွန်သော ပြစ်မှုဆိုင်ရာများအပေါ် စစ်ခုံရုံး၏ ဆုံးဖြတ်ချက်သည်သာ နောက်ဆုံးအတည် ဖြစ်စေပြီး နိုင်ငံတော်တရားရုံးမှ စွက်ဖက် စီရင်ပိုင်ခွင့် မရှိခြင်း၊\n5. ပြည်သူတို့က ရွေးချယ် တင်မြှောက်ခြင်း မရှိသော သမ္မတ အပါအဝင် လက်ရှိစစ်မှုထမ်း (၅) ဦး၊ စစ်မှုထမ်း ဟောင်း (၄) ဦးနှင့် အရပ်သား (၂) ဦးသာ ပါဝင်သော အမျိုးသား ကာကွယ်ရေးနှင့် လုံခြုံရေးကောင်စီသည် နိုင်ငံတော်၏ အုပ်ချုပ်ရေး၊ ဥပဒေပြုရေးနှင့် တရားစီရင်ရေး အာဏာ (၃) ရပ်စလုံးကို အပြည့်အဝ ထိန်းချုပ် ထားခြင်း။\nစစ်တပ်မှ လုံးဝကြီးစိုး ချယ်လှယ်ထားနိုင်မည့် အခြေခံဥပဒေတွင် ပြည်သူတဦးချင်းအတွက် လူ့အခွင့်အရေးများ ရပိုင်ခွင့်နှင့် တရားဥပဒေ၏ အကာအကွယ်ကို ရယူပိုင်ခွင့်အပြင် ဒီမိုကရေစီစံနှုန်းများ အပေါ်၌လည်း အာမခံချက် များ အပြည့်အဝ ပေးထားသည်ကို မတွေ့ရပါ။ ပြည်သူတို့၏ အကျိုးစီးပွားများကို လစ်လျူရှုလျက် စစ်ခေါင်းဆောင် တို့၏ အကျိုးစီးပွားများအတွက်သာ ဦးစားပေးထားသည်ကို အထင်အရှား တွေ့ရသည်။\nအဆိုပါ နိုင်ငံဖွဲ့စည်းပုံ အခြေခံဥပဒေ (မူကြမ်း)ကို စစ်အာဏာရှင်တို့က တဖက်သပ် စိတ်ကြိုက် ရေးဆွဲခဲ့ရုံသာမက မသမာသော နည်းလမ်းများဖြင့်လည်း အဓမ္မ အတည်ပြု ပြဌာန်းခဲ့သည်။ အခြေခံဥပဒေ(မူကြမ်း) အတွက် ပြည်လုံးကျွတ် မဲဆန္ဒခံယူပွဲ ကျင်းပချိန်မှာ ၂ဝဝ၈ ခုနှစ် မေလ (၂၄) ရက် ဖြစ်သည်။ လူပေါင်း ၁၃၄ဝဝဝ (တသိန်း သုံးသောင်းလေးထာင်) ကျော် သေဆုံး-ပျောက်ဆုံး၍ ၂ သန်းကျော် အိုးအိမ်မဲ့နေခဲ့ရသော နာဂစ်မုန်တိုင်း တိုက်ခတ်ပြီး (၂၂) ရက်အကြာ တတိုင်းပြည်လုံး ကယ်ဆယ်ရေးလုပ်ငန်းများဖြင့် အလုပ်များနေချိန်တွင် အဆိုပါ မဲဆန္ဒခံယူပွဲကို လူသန်းပေါင်းများစွာက မဲပင် မထည့်လိုက်ရပဲ ကျင်းပသွားခြင်း ဖြစ်သည်။\nသို့ဖြစ်၍ ဤ ၂ဝဝ၈ ဖွဲ့စည်းပုံအခြေခံဥပဒေကို လွှတ်တော်မှ တရားဝင် အတည်ပြုမည် ဆိုကာ ကျင်းပသော ၂ဝ၁ဝ ရွေးကောက်ပွဲအား လုံးဝ လက်မခံနိုင်ရခြင်း ဖြစ်သည်။\nအကြောင်းရင်း (၂) ၂ဝ၁ဝ ရွေးကောက်ပွဲ ကော်မရှင်နှင့် ရွေးကောက်ပွဲ ဥပဒေများနှင့် နည်းဥပဒေများ\n(က) လက်ရှိ အာဏာပိုင် နအဖက ၁၉၈၉ ခုနှစ်၌ ဖွဲ့စည်းခဲ့သော ရွေးကောက်ပွဲ ကော်မရှင်ကို ဖျက်သိမ်းကြောင်းနှင့် ရွေးကောက်ပွဲ ကော်မရှင်အသစ်ကို ဖွဲ့စည်းကြောင်း ၂ဝ၁ဝ မတ်လ (၈) ရက်တွင် ကြေညာခဲ့သည်။ ဤသို့ လုပ်ဆောင်ခဲ့ရာတွင်\n၁၉၈၉ ခုနှစ် ရွေးကောက်ပွဲကော်မရှင်မှ ကြီးကြပ်လုပ်ဆောင်သည့် ၁၉၉ဝပြည့်နှစ် ရွေးကောက်ပွဲ ရလဒ်ကို အာဏာပိုင်တို့က မည်သို့မျှ အသိအမှတ်ပြုခြင်း မရှိပဲ၊ တဖန် ၁၉၈၉ ခုနှစ် နိုင်ငံရေးပါတီများ မှတ်ပုံတင်ခြင်း ဥပဒေအရ ဖွဲ့စည်းထားသော နိုင်ငံရေးပါတီများအား ကြိုတင်အကြောင်းကြား၊ တိုင်ပင် ဆွေးနွေးခြင်း မရှိပဲနှင့် ၁၉၈၉ ခုနှစ် အဆိုပါ ရွေးကောက်ပွဲကော်မရှင် ဖျက်သိမ်းလျက် တဖက်သပ် လုပ်ဆောင်ခြင်း။\nအသစ်ထပ်မံ ဖွဲ့စည်းသော ရွေးကောက်ပွဲ ကျင်းပရေး ကော်မရှင်တွင် ၎င်းတို့စိတ်တိုင်းကျသူများကိုသာ ရွေးချယ် ခန့်ထားခဲ့ခြင်းတို့ ရှိခဲ့သည်။\n(ခ) ရွေးကောက်ပွဲ ကော်မရှင်ကို ရွေးချယ် ခန့်ထားသူ နအဖကိုယ်တိုင်က လူ့အခွင့်အရေးများကို အကြီးအကျယ် ချိုးဖောက်နေသည်ဟု နိုင်ငံတကာ အသိုင်းအဝိုင်းမှ နှစ်စဉ်နှစ်တိုင်း မှတ်တမ်းတင်ခံနေရသည့် အာဏာပိုင် အဖွဲ့အစည်း ဖြစ်နေခြင်း၊ ပြည်တွင်းတွင်လည်း ၎င်းတို့၏ ထိုသို့ကျူးလွန်မှုများက သက်သေခံ အထောက် အထားများ အထင်အရှားရှိနေခြင်းတို့ကြောင့် ဒီမိုကရေစီ ရပိုင်ခွင့်များ အပြည့်အဝ ရရှိရေးတွင် ယုံကြည်စိတ်ချ အားကိုးရလောက်သော အခြေအနေတွင် မရှိသည့်အတွက် ၎င်းတို့စီစဉ်သော ၂ဝ၁ဝ ရွေးကောက်ပွဲကို လက်မခံနိုင်စရာ ဖြစ်ရသည်။\n(ဂ) ရွေးကောက်ပွဲ ဥပဒေများတွင် မတရားမှုများ၊ မမျှတမှုများ၊ ချုပ်ချယ် တင်းကြပ်မှုများ၊ နှိပ်ကွပ်မှုများ အစရှိသော ဒီမိုကရေစီစံနှုန်းနှင့် မကိုက်ညီသည့် ဥပဒေပြဌာန်းချက် အများအပြား ရှိနေသောကြောင့် ၎င်းတို့စီစဉ်သော ၂ဝ၁ဝ ရွေးကောက်ပွဲကို လက်မခံနိုင်ပါ။\nဥပမာ(၁) - ရွေးကောက်ပွဲဥပဒေ အခန်း ၃ ပိုဒ်ခွဲ ၆ တွင် ဖော်ပြထားသောအချက် ဖြစ်သည့် အကျဉ်းကျနေသည့် ပုဂ္ဂိုလ်များအနေဖြင့် နိုင်ငံရေး ပါတီဝင် ဖြစ်ခွင့် မရှိ။\nဥပမာ(၂) - နိုင်ငံရေးပါတီများ မှတ်ပုံတင်ခြင်း ဥပဒေ၏ အခန်း (၂) ပုဒ်မ (၆-ဂ) အရ နိုင်ငံရေးပါတီအဖြစ် လျှောက်ထားမည့် ပါတီသည် ပြည်ထောင်စုသမ္မတမြန်မာနိုင်ငံ ဖွဲ့စည်းပုံအခြေခံ ဥပဒေကို ထိန်းသိမ်း စောင့်ရှောက်မည် ဖြစ်ကြောင်း ဝန်ခံဖော်ပြရမည် ဖြစ်သည်။\nမြန်မာနိုင်ငံတွင် ဒီမိုကရေစီ ဖြစ်ထွန်းရေးအတွက် ပြည်သူလူထုအား ကိုယ်စားပြုရမည့် နိုင်ငံရေးပါတီများအနေဖြင့် လူထုဆန္ဒမပါဘဲ အဓမ္မအတည်ပြုထားသည့် အဆိုပါ ၂ဝဝ၈ နိုင်ငံဖွဲ့စည်းပုံ အခြေခံဥပဒေကို ထိန်းသိမ်း စောင့်ရှောက်ရန် ဝန်ခံချက်ပေးဖို့ မဖြစ်နိုင်ပါ။\n၂ဝဝ၈ အခြေခံဥပဒေကို အတည်ပြုမည့် လွှတ်တော်များအတွက် ရွေးကောက်ပွဲများကို ပြုလုပ်ရန် လိုအပ်သော ၂ဝ၁ဝ ရွေးကောက်ပွဲဆိုင်ရာ ဥပဒေ များသည် တရားမျှတမှု မရှိသည့်အပြင် နိုင်ငံတကာ ရွေးကောက်ပွဲဆိုင်ရာ စံနှုန်းများဖြင့် ကိုက်ညီခြင်း မရှိသည်ကိုလည်း တွေ့ရသည်။\nအကြောင်းရင်း (၃) တွေ့ဆုံဆွေးနွေးရေး မဖြစ်မြောက်ခြင်း\nအောက်ပါအချက်များကို ဖြေရှင်းနိုင်ရေးအတွက် မြန်မာ့နိုင်ငံရေးတွင် ပါဝင်သင့် ပါဝင်ထိုက်သည်ဟု အများက ယုံကြည်ယူဆထားသူတို့က အဓိပ္ပာယ်ပြည့်ဝစွာဖြင့် တွေ့ဆုံဆွေးနွေးရမည် ဖြစ်သော်လည်း ကိုယ်ကျိုးကိုသာ ကြည့်သည့် နအဖ၏ တင်းမာသော သဘောထား ရပ်တည်ချက်များကြောင့် အဆိုပါ တွေ့ဆုံဆွေးနွေးရေးက ယနေ့တိုင် အကောင်အထည် ပေါ်မလာနိုင်သေးခြင်းသည်လည်း ၎င်းတို့စီစဉ်သော ၂ဝ၁ဝ ရွေးကောက်ပွဲကို လက်မခံနိုင်စရာ အကြောင်းရင်းတချက် ဖြစ်သည်။\nကုလသမဂ္ဂ အထွေထွေညီလာခံမှ အစဉ်တစိုက် တောင်းဆိုထားသော သုံးပွင့်ဆိုင် တွေ့ဆုံ ဆွေးနွေးရေးကို အကောင်အထည်ဖေါ်ရေး၊\n၂ဝဝ၈ နိုင်ငံဖွဲ့စည်းပုံ အခြေခံဥပဒေ၊\n၁၉၉ဝ ပြည့်နှစ် ရွေးကောက်ပွဲ ရလဒ်ကို လစ်လျူရှုထားသည့် အခြေအနေ၊\nတရားစီရင်ရေးမဏ္ဍိုင် ပျက်စီးပြီး တရားဥပဒေ စိုးမိုးမှု မရှိသည့် အခြေအနေ၊\nလွတ်လပ်စွာ ထုတ်ဖော်ပြောဆိုရေးသားခွင့်၊ စည်းရုံး ဖွဲ့စည်း လှုပ်ရှားခွင့် စသည့် အခြေခံ ရပိုင်ခွင့်များကို ပြန်လည် တိုးတက်ကောင်းမွန်အောင် မလုပ်နိုင်သေးသည့် အခြေအနေ\n၂ဝ၁ဝ ရွေးကောက်ပွဲ ဥပဒေများ\nအကြောင်းရင်း (၄) နိုင်ငံရေး အကျဉ်းသမားများ မလွတ်မြောက်နိုင်သေးသည့် အခြေအနေ\nမည်သည့် ရာဇဝတ်မှုကိုမျှ ကျူးလွန်ခြင်းမရှိပဲ နအဖ အာဏာပိုင်တို့၏ တဘက်သပ် စွပ်စွဲမှုများဖြင့်၎င်း၊ မမျှတသော တရားစီရင်မှုများဖြင့်၎င်း ဖမ်းဆီး ထိန်းသိမ်းခံနေရသော ဒေါ်အောင်ဆန်းစုကြည်၊ ဦးခွန်ထွန်းဦး အပါအဝင် နိုင်ငံရေး အကျဉ်းသမားများ ၂၁ဝဝ ကျော်ရှိနေရာ ထိုသူများ မပါဝင်ပဲ ရွေးကောက်ပွဲ ကျင်းပခြင်းသည် လွတ်လပ်၍ တရားမျှတသော ရွေးကောက်ပွဲ ဖြစ်သည်ဟု မည်သို့မျှ အသိအမှတ်မပြုနိုင်သောကြောင့် ၂ဝ၁ဝ ရွေးကောက်ပွဲကို လက်မခံရခြင်း ဖြစ်သည်။\nအကြောင်းရင်း (၅) ရွေးကောက်ပွဲ ဝင်ပြိုင်မည့် နိုင်ငံရေးပါတီအဖြစ် မှတ်ပုံမတင်ရန် အမျိုးသားဒီမိုကရေစီအဖွဲ့ချုပ်မှ ဆုံးဖြတ်ထားသည့် အခြေအနေ\nအမျိုးသားဒီမိုကရေစီအဖွဲ့ချုပ်မှာ ၁၉၉ဝ ပြည့်နှစ် ရွေးကောက်ပွဲတွင် မဲအပြတ်အသတ်ဖြင့် အနိုင်ရထားသည့် တရားဝင် နိုင်ငံရေးပါတီကြီး ဖြစ်သော်လည်း စစ်အာဏာပိုင်တို့၏ ၂ဝ၁ဝ ခုနှစ် ရွေးကောက်ပွဲ ဥပဒေမှာ ဒီမိုကရေစီ စံနှုန်းများဖြင့် ကိုက်ညီခြင်း မရှိသည့် အချက် (အထက်ဖော်ပြပါ အကြောင်းရင်း ၂) သာမက အထက်ဖော်ပြပါ အကြောင်းရင်း (၃) နှင့် (၄) အရလည်း မည်သို့မျှ လက်ခံနိုင်ဖွယ်ရာ ရှိမနေသဖြင့် နိုင်ငံရေးပါတီအဖြစ် မှတ်ပုံတင် ခြင်း မပြုရန် တညီတညွတ်တည်း ဆုံးဖြတ်ထားသောကြောင့် ၂ဝ၁ဝ ခုနှစ် ရွေးကောက်ပွဲ ဥပဒေအရ ကျင်းပမည် ဆိုသော ရွေးကောက်ပွဲသို့ ဝင်ရောက်ယှဉ်ပြိုင်မည် မဟုတ်ပါ။ ထိုဆုံးဖြတ်ချက်အပြင် အမျိုးသားဒီမိုကရေစီ အဖွဲ့ချုပ်၏ ရွှေဂုံတိုင် ကြေညာစာတမ်းကို ထောက်ခံထားသူ ပြည်တွင်းပြည်ပမှ မြန်မာပြည်သူများ အနေဖြင့် ၂ဝ၁ဝ ရွေးကောက်ပွဲကို လက်ခံနိုင်စရာ မရှိပါ။\nမှတ်ချက်။ ။ အမျိုးသားဒီမိုကရေစီအဖွဲ့ချုပ်၏ ရွှေဂုံတိုင်ကြေငြာစာတမ်းတွင် ရွေးကောက်ပွဲ၌ ပါဝင် ယှဉ်ပြိုင်ရန် အတွက် တောင်းဆိုထားသော အချက် ၄ ချက်\n1. ၂ဝဝ၈ ခုနှစ် ဖွဲ့စည်းပုံအခြေခံဥပဒေအား ဒီမိုကရေစီ စံနှုန်းများနှင့်အညီ ပြန်လည်သုံးသပ် ပြင်ဆင်ရန်၊\n2. ၁၉၉ဝ ရွေးကောက်ပွဲ ရလဒ်အား တနည်းနည်းဖြင့် အသိအမှတ်ပြုရန်၊\n4. နိုင်ငံရေး အကျဉ်းသားအားလုံး လွှတ်ပေးရန်၊\nအကြောင်းရင်း (၆) အခြေခံအားဖြင့် ရှိနေရမည့် အချက်များ ရှိမနေခြင်း\nဒီမိုကရေစီ အသွင်ပြောင်းလဲရေးအတွက် အခြေခံ နှစ်ချက်ဖြစ်သည့် (၁) ပါတီစုံ ဒီမိုကရေစီစနစ်ကို အပြည့်အဝ အကောင်အထည် ဖော်ရေးနှင့် (၂) အများသဘောတူ ရွေးချယ်ထားသော စနစ်တကျ အစီအစဉ်တရပ် (သို့) စီမံကိန်းတရပ် ရှိနေရေးတွင် ထိုနှစ်ချက်စလုံး ပြည့်စုံမှုမရှိပဲ နအဖ စိတ်တိုင်းကျ တဘက်သပ် ဖြစ်နေသရွေ့ မြန်မာနိုင်ငံတွင် နိုင်ငံရေးပြဿနာကြီးများ ဆက်လက် ရှိနေဦးမည်ဖြစ်သည်။\nပါတီစုံစနစ်ကို အပြည့်အဝ အမှန်အကန် အကောင်အထည်ဖော်ရေးတွင်\n1. ၁၉၉ဝ ရွေးကောက်ပွဲတွင် မဲအပြတ်အသတ်ဖြင့် အနိုင်ရထားသည့် တရားဝင် နိုင်ငံရေးပါတီကြီးဖြစ်သည့် အမျိုးသားဒီမိုကရေစီအဖွဲ့ချုပ်နှင့် အခြား နိုင်ငံရေးပါတီများက လွတ်လပ်စွာ ပါဝင်ယှဉ်ပြိုင်နိုင်ခွင့် ရှိနေရ ပါမည်။\n2. ဖမ်းဆီးထိန်းသိမ်းထားသော နိုင်ငံရေး အကျဉ်းသမားများမှာ ချွင်းချက်မရှိ လွတ်မြောက်ပြီး ရွေးကောက်ပွဲ ဝင်နိုင်ခွင့် ရှိနေရပါမည်။\nအများသဘောတူ ရွေးချယ်ထားသော စနစ်တကျ အစီအစဉ်တရပ် (သို့) စီမံကိန်းတရပ် ရှိနေရေးတွင်\n1. အများသဘောတူ ရေးဆွဲ အတည်ပြုထားသော နိုင်ငံဖွဲ့စည်း အုပ်ချုပ်ပုံ အခြေခံဥပဒေတရပ် ရှိနေရပါမည်။\n2. ရွေးကောက်ပွဲကော်မရှင်သည်၎င်း၊ ရွေးကောက်ပွဲ ဥပဒေများသည်၎င်း အများသဘောတူ (သို့) နိုင်ငံတကာ ရွေးကောက်ပွဲ စံနှုန်းများအတိုင်း ဖြစ်နေရပါမည်။\nမြန်မာနိုင်ငံတွင် ဒီမိုကရေစီသို့ အသွင်ပြောင်းရေးမှာ မုချ လုပ်ဆောင်ရမည့် နိုင်ငံရေး လုပ်ငန်းစဉ် ဖြစ်သည်။ မြန်မာ ပြည်သူများစွာက အသက်သွေးချွေးများစွန့်၍၎င်း၊ ဘဝပျက်ခံ၍၎င်း တောင်းဆိုထားသော နိုင်ငံရေးမျှော်မှန်းချက် ဖြစ်ရုံမက နိုင်ငံတကာ အသိုင်းအဝိုင်းကပါ လိုလားသည့်ကိစ္စလည်း ဖြစ်သည်။ ဤလုပ်ငန်းစဉ်သည် နိုင်ငံတကာမှ ယနေ့ လက်ခံကျင့်သုံးနေသော ဒီမိုကရေစီ စံနှုန်းများနှင့်အညီသာ ဖြစ်ရမည်။ ဒီမိုကရေစီ စံနှုန်းများနှင့် ကိုက်ညီသော နိုင်ငံရေး လုပ်ငန်းစဉ်တွင် အခြေခံအားဖြင့်\n1. အများဆန္ဒကို ဦးစားပေးခြင်းနှင့်အတူ အနည်းစု၏ ဆန္ဒကိုပါ အလေးအနက်ထားခြင်း၊\n3. လူ့အခွင့်အရေး ရပိုင်ခွင့်များအပေါ် လွတ်လပ်စွာ ကျင့်သုံးနိုင်ခွင့် ရှိခြင်း၊\n4. ပြည်သူတို့အား ကာကွယ်ပေးထားသော တရားစီရင်ရေးစနစ် - တနည်းအားဖြင့် တရားဥပဒေ စိုးမိုးမှု အမှန်တကယ် တည်ရှိခြင်း၊\n5. သတင်းမီဒီယာ လွတ်လပ်ခွင့် ရှိခြင်း\n6. လွတ်လပ်၍ ဘက်လိုက်ခြင်း မရှိသော ရွေးကောက်ပွဲ ကော်မရှင်တရပ် ရှိခြင်းတို့ ပါဝင်သည်။\nဒီမိုကရေစီသို့ အသွင်ပြောင်းသည့် နိုင်ငံရေး လုပ်ငန်းစဉ် ဖြစ်သောကြောင့် အခြေခံအားဖြင့်\n1. နိုင်ငံရေးလုပ်ငန်းစဉ်တွင် ပါဝင်လိုသူ နိုင်ငံသား မည်သူမဆို လွတ်လပ်စွာ ပါဝင်ခွင့် ရှိရပါမည်။\n2. မည်သည့် နိုင်ငံရေးပါတီမဆို လွတ်လပ်စွာ ဖွဲ့စည်း-လှုပ်ရှားခွင့်၊ ရွေးကောက်ပွဲတွင် ပါဝင်ယှဉ်ပြိုင်ခွင့်၊ ဝင်ရောက် မယှဉ်ပြိုင်ပဲ နေလိုက နေပိုင်ခွင့်တို့ ရှိရပါမည်။\n3. ဖမ်းဆီးထိန်းသိမ်းခံနေရသူ နိုင်ငံရေး အကျဉ်းသမားများ မရှိအပ်ပဲ အကယ်၍ ရှိနေခဲ့လျှင် ထိုသူအားလုံးကို ချွင်းချက်မရှိ အနှောင်အဖွဲ့ ကင်းစွာဖြင့် လွတ်ငြိမ်းချမ်းသာခွင့် ပေးရပါမည်။\n4. ခြိမ်းခြောက် အကြပ်ကိုင်မှု၊ အတင်းအကြပ် စေခိုင်းမှု အစရှိသည်တို့ ကင်းရှင်းလျက် လွတ်လပ်စွာ ရွေးချယ် မဲပေးနိုင်ခွင့် ရှိနေရပါမည်။\n5. မဲပေးနိုင်ခွင့် ရှိသူများကို သတ်မှတ်ရာတွင် နိုင်ငံတကာ ရွေးကောက်ပွဲဆိုင်ရာ စံနှုန်း (သို့) ဒီမိုကရေစီ နိုင်ငံ များ၏ ရွေးကောက်ပွဲဆိုင်ရာ စံနှုန်းများအတိုင်း ဖြစ်ရပါမည်။\n6. မဲပေးနိုင်ခွင့် ရှိသူများသည် မဲမပေးပဲ နေလိုက နေနိုင်ခွင့် ရှိသည်။\n7. နိုင်ငံရေးပါတီများ ဖွဲ့စည်းလှုပ်ရှားခွင့်သည် ဒီမိုကရေစီနိုင်ငံများမှ လက်ရှိ ကျင့်သုံးဆောင်ရွက်နေသော နိုင်ငံတကာ စံနှုန်းများအတိုင်းသာ ဖြစ်နေရပါမည်။\n8. နိုင်ငံရေးပါတီများ၏ ဘုံရည်မှန်းချက်မှာ ပါလီမန်ဒီမိုကရေစီစနစ်ဖြင့် နိုင်ငံကို အုပ်ချုပ်ရန် ဖြစ်ပြီး ဒီမိုကရေစီကို အားပေးရန်နှင့် ထိန်းသိမ်းပေးရန် စီမံကိန်းများ ချမှတ်လုပ်ဆောင်နိုင်စွမ်း ရှိရပါမည်။\n9. ရွေးကောက်ပွဲ ကော်မရှင်ကို အာဏာပိုင်တို့က ၎င်းတို့စိတ်ကြိုက်လူများဖြင့် တိုက်ရိုက် ခန့်ထားရန် မဟုတ်ပဲ ပြည်သူအများစုမှ ယုံကြည်ထောက်ခံသော ဥပဒေဆိုင်ရာ ပညာရှင်များနှင့် အများသူငါ ယုံကြည်အားကိုး ထိုက်သော ကျွမ်းကျင်ပညာရှင်များဖြင့်သာ ဖွဲ့စည်းထားသည့် ကော်မရှင် (သို့မဟုတ်) နိုင်ငံတကာ၏ ကုလ သမဂ္ဂ အသိအမှတ်ပြု ရွေးကောက်ပွဲဆိုင်ရာ စံနှုန်းများအတိုင်း (သို့) ဒီမိုကရေစီ နိုင်ငံများ၏ ရွေးကောက်ပွဲ ဆိုင်ရာ စံနှုန်းများအတိုင်း ဖြစ်ရပါမည်။\n10. ရွေးကောက်ပွဲ ကော်မရှင် အဖွဲ့ဝင်တို့သည် အထူးသဖြင့် ဒီမိုကရေစီ နိုင်ငံများမှ ရွေးကောက်ပွဲ စည်းမျဉ်းများကို ကောင်းစွာ လေ့လာသိရှိထားသူများ ဖြစ်ပြီး နိုင်ငံတကာစံနှုန်းများနှင့် ကိုက်ညီသည့် ရွေးကောက်ပွဲဆိုင်ရာ စည်းမျဉ်းများကို ရေးဆွဲနိုင်သူများ ဖြစ်ရပါမည်။\n11. ရွေးကောက်ပွဲဆိုင်ရာ စည်းမျဉ်းများသည် နိုင်ငံဖွဲ့စည်းပုံ အခြေခံဥပဒေနှင့် ညီညွတ်ရမည် ဖြစ်ရာ အခြေခံ ဥပဒေ ကိုယ်တိုင်က မြန်မာပြည်သူတို့၏ အကျိုးစီးပွားနှင့် ကိုက်ညီအောင် အရင်ပြင်ဆင်ပြီး ဖြစ်ရပါမည်။\nသို့ဖြစ်ရာ အထက်ဖော်ပြပါ အကြောင်းရင်းများကြောင့် ဂျပန်နိုင်ငံရောက် မြန်မာ့ဒီမိုကရေစီ အင်အားစုများက မြန်မာ စစ်အာဏာပိုင် နအဖ၏ ၂ဝ၁ဝ ရွေးကောက်ပွဲကို လက်မခံနိုင်ရခြင်း ဖြစ်သည်။\nPNSjapan မှ ကူယူဖေါ်ပြသည်\nPosted by MoeMinThu KNU Japan at 1:050comments\nဦးဟန်ညောင်ဝေ နှင့် VictorBiaklian တို၏ခရီးစဉ်နှင့် ပတ်သက်၍ KNU (Japan) ၏ သဘောထားထုတ်ပြန်ကြေညာချက်\nJAC အစည်ဝေးပွဲ မှတ်တမ်းဓါတ်ပုံ\nPosted by MoeMinThu KNU Japan at 10:110comments\nဗမာ့တပ်မတော်မှ အရာရှိတစ်ဦး၏ ကရင်အမျိူးသားများ အတွက် လက်ဆောင်စကား\nရုရှားရောက် ဗမာ့တပ်မတော်မှ စစ်ဗိုလ်တစ်ဦး၏ စီဘောအတွင်းမှ ကရင်အမျိူးသားများအတွက် လက်ဆောင်စကားကို တင်ပြပေးလိုက်ပါတယ်။\nဒီစကားစုကို ဒီကေဘီအေ(သို့ )နယ်ခြားစောင့်မည့် ရှေးပြေး တိုက်ခွေးတွေကို လည်း ကြားအောင် လက်ဆင့်ကမ်းလိုက်ကြပါအုံး စာဖတ်သူ မိတ်ဆွေတို့ …\nအရှိကို အရှိအတိုင်း မဟာဗမာပီသစွာ စီဘောအတွင်း အဖိုးတန် မှတ်ချက် ရေးပေးသွားတဲ့ Hero(စီဘောနာမည်) စစ်ဗိုလ်အား ကျနော်တို့သောသီခိုအဖွဲ့ မှ ကျေးဇူးတင်ပါသည်။\nမဟာဗမာဝါဒီ စစ်ဗိုလ်တစ်ဦး၏ ကရင်များအတွက် လက်ဆောင်စကားကို ဖတ်ရှုကြည့်ပါ။\n“မင်းတို့ကရင်တွေ မြန်မာပြည်မှာ မျိုးတုန်းတော့မှာပါ။ မင်းတို့အခြင်းခြင်းပြန်သတ်ဖို့ နယ်ခြားစောင့်တပ်ဆိုတဲ့ လက်မရွံ့လူသတ်ဖို့ ကရင်သူရဲကောင်းအဖွဲ့ ကို ငှားပြီးပြီ။ မင်းတို အခြင်းခြင်းသာ ပြန်သတ်ကြပေတော့\nမင်းတို့ကရင်တွေ မြန်မာပြည်မှာ မျိုးတုန်းတော့မှာပါ။ မင်းတို့အခြင်းခြင်းပြန်သတ်ဖို့ နယ်ခြားစောင့်တပ်ဆိုတဲ့ လက်မရွံ့လူသတ်ဖို့ ကရင်သူရဲကောင်းအဖွဲ့ ကို ငှားပြီးပြီ။ မင်းတို အခြင်းခြင်းသာ ပြန်သတ်ကြပေတော့\nအချင်းချင်း သတ်ပြီး မျိုးတုန်းကြပေတော့ ... မင်းတို့ လည်လှပြီထင်မနေနဲ့ မင်းတို့ လည်တာ ငါတို့ အိပ်နေသလောက်ပဲရှိတယ်” ၁၈၊ ၀၉၊ ၂၀၁၀\nPosted by MoeMinThu KNU Japan at 13:140comments\nဘုရားသခင်ကိုချီးမွမ်းသီချင်း နှင့် တိုင်းရင်းသား လူမျိုးပေါင်းစုံ ရင်တွင်းခံစားမှူ သီချင်းများ\nPosted by MoeMinThu KNU Japan at 12:160comments\nစစ်အစိုးရအပေါ် ဖိအားပေးရေး ဗြိတိန်အမတ်တွေကို တိုက်တွန်း\nနိုဝင်ဘာ ၇ ရက်နေ့ကျရင် ကျင်းပမယ့် ရွေးကောက်ပွဲဟာ တရားမျှတမှု မရှိသလို ဒီရွေးကောက်ပွဲကနေ နိုင်ငံရေး ပြုပြင်ပြောင်းလဲမှုတွေအတွက် လမ်းစလည်း မမြင်ဘူးလို့ ဗြိတိသျှ အာဏာရပါတီ ညွန့်ပေါင်းအဖွဲ့ထဲက လစ်ဘရယ် ဒီမိုကရက် ပါတီရဲ့ နိုင်ငံခြားရေးဝန်ကြီး ဂျရယ်မီ ရစ်ချာ့ဒ် ဘရောင်း (Jeremy Richard Browne) က ပြောပါတယ်။ ဒါ့ကြောင့်\nPosted by MoeMinThu KNU Japan at 11:330comments\nဦးဟန်ညောင်ဝေနှင့် Victor Byak Lian ၏ ဂျပန်ခရီးစဉ်နှင့်ပတ်သတ်၍ သဘောထား ထုတ်ပြန်ကျေညာချက်\n၂၀၁၀ စက်တင်ဘာလ (၂၀)ရက်။\nဦးဟန်ညောင်ဝေနှင့် Victor Byak Lian တို့သည် ၃၁-၈-၂၀၁၀ နေ့မှ ၂-၉-၂၀၁၀ နေ့အထိ ဂျပန်နိုင်ငံသို့ရောက်ရှိခဲ့ပြီး၊ အောက်လွှတ်တော် အမတ်တစ်ဦးဖြစ်ပြီး၊ ဂျပန်နိုင်ငံအစိုးရအဖွဲ့ဝင် ဒုတိယပညာရေးဝန်ကြီးလည်းဖြစ်သူ Masaharu Nakagawa နှင့်လည်းကောင်း ဂျပန်နိုင်ငံခြားရေးဝန်ကြီးဌါနမှတာဝန်ရှိပုဂ္ဂိုလ်များနှင့်လည်း ကောင်းလာ ရောက်တွေ့ဆုံခဲ့ပြီး ၂၀၁၀ ရွေးကောက်ပွဲကို ထောက်ခံအားပေးရေး လာရောက် ဆွေးနွေးသွားကြောင်း ကြားသိရပါသည်။\nထိုသို့သွားရောက်တွေ့ဆုံရာတွင် ဦးဟန်ညောင်ဝေတို့နှင့်အတူ ညီညွတ်သောတိုင်းရင်းသားများအဖွဲ့(ဂျပန်) Association of United Nationalities in Japan, AUN (Japan) ရှိ တိုင်းရင်းသားအဖွဲ့အစည်းတချို့မှ တာဝန်ရှိသူများ အတူတကွ လိုက်ပါသွားကြောင်း ခရီးစဉ်ပြီးဆုံးမှ သိခဲ့ရပါသည်။\nငြိမ်းချမ်းရေးနေ့တွင် တနေ့ တာ ယာယီ အပစ်ရပ်မည်ကို KNU မှ တောင်းဆို Click\n၂၀၁၀ ရွေးကောက်ပွဲ ဆန့် ကျင် ချီတက်ဆန္ဒပြပွဲ အခမ်းအနား ကို ဂျပန် နိုင်ငံ (တိုကျို) တွင် ကျင်းပ\nစစ်အာဏာရှင်စနစ်ကို တရားဝင် အသက်သွင်းမည့် ၂၀၁၀ ရွေးကောက်ပွဲအား ဆန့်ကျင် ချီတက်ဆန္ဒပြပွဲကို ဂျပန်နိုင်ငံရောက် ၂ဝ၁ဝ ရွေးကောက်ပွဲ ဆန့်ကျင်ရေး ကော်မတီ (ဂျပန်) 2010 Election Boycott Committee( Japan )မှ ဦးစီးကျင်းပပြုလုပ်ခဲ့ပါသည်။ ထိုဆန့် ကျင်ပွဲ တွင့် ဂျပန်ရောက် ကရင်အဖွဲ့ အစည်း တိုင်ရင်းသားများ နှင့် မြန်မာနိုင်ငံသား တိုင်းရင်းသားအဖွဲ့ အစည်းပေါင်းဆုံမှပူးပေါင်းပါဝင်ခဲ့ ကြပါသည်။\nPosted by MoeMinThu KNU Japan at 8:490comments\n၂၀၁၀ ရွေးကောက်ပွဲ ကိုဆန့် ကျင်ကန့် ကွက် ပြီး ၊ ဒေါ်အောင်ဆန်းစုကြည် နှင့် နိုင်ငံရေး အကျဉ်းသားများ အမြန်ဆုံး လွတ်မြောက်ရေး အတွက် ဂျပန်နိုင်ငံ ရှီဘူရ ယူအန် ရုံးရှေ့ တွင် ဆန္ဒပြတောင်းဆို\nဂျပန်နိုင်ငံ JAC အဖွဲ့မှ ဦးစီးကျင်ပသော အပတ်စဉ် အင်္ဂါံ နေ့ တိုင်း ဂျပန်နိုင်ငံ ရှီဘူရ ယူအန် ရုံးရှေ တွင် ဆန္ဒပြတောင် ဆိုပွဲကို ညနေ ၃ နာရီ တွင် အခမ်းအနား စတင်ကာ ကေအန်ယူ ဂျပန် မှ စောမျိုးခိုင်ရှင်း မှ ဦးစီးအမှာစကားပြောကြားပြီး ညနေ ၄ နာရီ တွင်လာေ၇ာက်ဆန္ဒပြသူများက ကြေးငြော်သံများ နှင့် ရုပ်သိမ်းလိုက် သည်။\nPosted by MoeMinThu KNU Japan at 0:580comments\nကရင်တမျိုးသားလုံး၏ စည်းလုံးညီညွှတ်မူ.ကိုရည်စူးပြီး စကက်နက်မိုးမှ ဇာတ်ညွှန်းရေးသားပြီး ဒါရိုက်တာ ဂေါ်ဇီလာ စီစဉ်ရိုက်ကူး၍ သီးလေးသီး ညီအကို မောင်နှမများရဲ. ကြယ်ဖိုးကြီးရဲ.ခေတ်သစ်ပုံပြင်။\nUntitled from sutoung on Vimeo.\nKNU Japan မိသားစု မိတ်ဆုံ စည်းဝေး စားပွဲ ကို(12/9/2010)တွင် ဂျပန်နိုင်ငံ တိုကျို အိုးဂျိ ပန်းခြံ တွင် ကျင်းပ\nPosted by MoeMinThu KNU Japan at 22:000comments\nLabels: ကဗျာ, ဗီဒီယို\nPosted by MoeMinThu KNU Japan at 7:540comments\nPosted by MoeMinThu KNU Japan at 0:520comments\nဂျင်းဂျက် ရူဆိုး (သဘာဝပညာရေး)\nSaturday, 25 December 2010 13:35 သူရိန်ထက်လင်း\n၁၈ ရာစုနှစ် ပညာအလင်းရောင်ခေတ် (Age of Enlightenment) ကို အဆုံးသတ်၍ ခေတ်သစ် အတွေး အခေါ်များအတွက် အခြေခံ အုတ်မြစ် ချပေးခဲ့သူကို ညွှန်ပြပါ ဆိုလျှင် ဆွစ်ဇာလန်ပြည်ဖွား ပြင်သစ် အတွေးအခေါ် ပညာရှင် ဂျင်းဂျက်ရူးဆိုး (Jean Jacques Rousseau 1712-78) ကို ဖော်ပြရပါမည်။\nနိုင်ငံရေးပညာနှင့် အ တွေးအခေါ်ပညာတိုိ့ကို လေ့လာ ဆည်းပူးခဲ့သော၊ လေ့လာလျက်ရှိသော မည်သူမဆို ရူးဆိုး၏ (Social Contract - 1762) ပါ အယူအဆများကို တို့ထိဖူးကြပါလိမ့်မည်။ ရူးဆိုး၏ ခေတ်ကာလတွင် နိုင်ငံရေး၊ စီးပွားရေး၊ လူမှုရေး နယ်ပယ် အသီးသီးတွင် အတန်းအစား ခွဲခြားမှု၊ မညီမျှမှုများ ရှိခဲ့ပါသည်။ ယင်းကာလအတွင်း လူသားတစ်ဦး၏ လွတ်လပ်စွာ ဖွံ့ဖြိုးတိုးတက်မှုကို အတန်အသင့် အားပေးအားမြှောက် ပြုနေသော်လည်း အမှန်တကယ် လွတ်လပ်ခွင့် ရရှိကြသူများမှာ အုပ်ချုပ်သူများနှင့် အထက်တန်းလွှာများသာ ဖြစ်သည်။ ပညာရေးနယ်ပယ်တွင်လည်း လူသားအားလုံးအတွက် ဟန်ချက်ညီသော ဖွံ့ဖြိုးမှုကို မရရှိပေ။ ထို့ကြောင့် ရူးဆိုးက ̒ လူသားသည် လွတ်လပ်စွာ မွေးဖွားလာသော်လည်း နေရာအနှံ့၌ အချုပ်အနှောင် ခံနေရလေသည်။ ̓ (Man is born free; and everywhere he is in chains ) ဟု လူ့အဖွဲ့အစည်း၏ တင်းကျပ် ဆိုးယုတ်မှုများကို ထောက်ပြ ဝေဖန်ခဲ့လေသည်။\nJean Jacques Rousseau 1712-78\nလူသားသည် မွေးဖွားလာ ကတည်းကပင် နိုင်ငံရေး၊ လူမှုရေးနှင့် သက်ဆိုင်သော ရသင့်ရထိုက်သည့် အခွင့်အရေးများ ရှိသည်ဟုလည်း ရူးဆိုးက မမှိတ်မသုန် ယုံကြည်လေသည်။ ပြင်သစ် အာဏာရှင် နပိုလီယံကပင်လျှင် ရူးဆိုး၏ အတွေးအခေါ်သစ်များသာ ပေါ်ပေါက်မလာပါက ပြင်သစ်တော်လှန်ရေး ဖြစ်ပေါ်လာစရာ အကြောင်းမရှိဟု ဆိုလေသည်။ နှောင်းခေတ် ပညာရှင်တို့ကလည်း ရူးဆိုး၏ ယင်း (Social Contract ) ကို ပြင်သစ် တော်လှန်ရေး သမ္မာကျမ်းစာ ဟူ၍လည်းကောင်း၊ အမေရိကန် လွတ်လပ်ရေး ကြေညာ စာတမ်း၏ အခြေခံဟူ၍ လည်းကောင်း သတ်မှတ်ထားကြပါမည်။ (Social Contract ) နည်းတူ အခြားထင်ရှားသော ကျမ်းတစ်စောင်မှာ (Emile) ခေါ် ပညာရေးဆိုင်ရာ အတ္ထုပ္ပတ္တိပင် ဖြစ်လေသည်။ ပညာရေးနှင့် ပတ်သက်သော အတွေးအခေါ် အယူအဆနှင့် သဘာဝဆန်သော အကျင့်အကြံ အားလုံးကို ယင်း (Emile) ကျမ်း၌ ရေးသား ဖော်ပြထားသည်ကို တွေ့ရှိရလေသည်။ ဤကာလအတွင်း အလယ်ခေတ် သာသနာရေးဆိုင်ရာ လွှမ်းမိုးချက်များကြောင့် လူသည် ဆိုးသွမ်းသော သဘာဝနှင့် မွေးဖွားလာသည်ဟု ယူဆကြသည်။ ထို့ကြောင့် ကလေးသူငယ်များကို ပညာပေးရာ၌ ဆိုးသွမ်းသော သဘာဝ၊ ဗီဇများကို ပြုပြင် ပြောင်းလဲ၍ ကောင်းသော အရည်အချင်းများကို ညွန်ကြား သင်ကြားပေးရမည်ဟု ယုံကြည်ကြသည်။ တစ်ဆက်တည်းမှာပင် ကလေးငယ်များအား ကောင်းမြတ်သော နိုင်ငံသားများ ဖြစ်စေရန်နှင့် လူတို့၏ ကျင့်ဝတ်စည်းမျဉ်း စည်းကမ်းနှင့် ဆက်ဆံရေး နယ်ပယ်တွင် အဆင်ပြေစေရန် လေ့ကျင့် ပညာ ပေးကြသည်။ ယင်းအခြေအနေတွင်း ကလေးကို လူကြီး အငယ်စားဟု သဘောထားကာ လူကြီးတစ်ယောက် ကဲ့သို့ ပြုမူကျင့်ကြံ စေလိုသဖြင့် ကလေးသူငယ်များမှာ စိတ်၏ ပင်ပန်းနွမ်းနယ်မှု ဖြစ်ကြလေသည်။\nရူးဆိုးကမူ လူသည် ဆိုးသွမ်းသော သဘာဝနှင့် မွေးဖွားလာသည် ဆိုသည်ကို လက်မခံခဲ့ပေ။ လူသား၏ ပင်ကို သဘာဝသည် ဖြူစင်သန့်ရှင်းသည်၊ လွတ်လပ်သည်။ သို့ရာတွင် ကလေးငယ်ဘဝကစ၍ သဘာဝဓမ္မနှင့် ကင်းကွာပြီး မလွတ်လပ်တော့ဘဲ ဆိုးသွမ်းသော လူနေမှု ဝန်းကျင်ကသာလျှင် ကလေး၏ သဘာဝကို ဖျက်ဆီး နေသည်ဟု ဆိုပါသည်။ ထို့ကြောင့် ကလေး၏ ပင်ကိုသဘာဝကို ဂရုမပြုဘဲ လူ့လောကထဲမှ လူ (Social man) တစ်ယောက်ဖြစ်ရန် လေ့ကျင့်သင်ကြား ပေးခြင်းမျိုးကိုသာ မပြုလုပ်သင့်ဟု ယူဆခဲ့သည်။ လူသား၏ ပင်ကိုဗီဇ၊ စိတ်ဝင်စားမှု၊ စိတ်လှုပ်ရှားမှုများကို သဘာဝအလျောက် ဖွံ့ဖြိုးတိုိးတက်စေသော ပညာရေးမျိုးကိုသာ အလိုရှိ အပ်ပေသည်။\n(Emile) ကျမ်း၌ ̒ အပင်ငယ်များကို ပြုစု ပျိုးထောင်ခြင်းဖြင့် ဖွံ့ဖြိုး ရှင်သန်စေသကဲ့သို့ လူသားအားလည်း ပညာရေးဖြင့် ဖွံ့ဖြိုးစေရမည် ̓ (Plants are improved by cultivation and men by education) ဟု ဆိုထား ပါသည်။ လူသားသည် မွေးဖွားလာကတည်းက ကိုယ်ကာယ သန်စွမ်းလာသည် မဟုတ်၊ ထိုနည်းတူစွာ ဘဝ၏ မပြည့်စုံမှု၊ ဉာဏ်ရည်ဉာဏ်သွေး ကင်းမဲ့မှုတို့ဖြင့် မွေးဖွားလာရသည် ဖြစ်သည်။ ထို့ကြောင့် ယင်းလိုအပ်ချက်များ ပြည့်စုံစေရန် တစ်နည်းအားဖြင့် ကိုယ်ကာယသန်စွမ်းမှု၊ ဘဝ ရပ်တည်နိုင်မှု၊ စီရင် ဆုံးဖြတ်နိုင်သည့် ဉာဏ်ရည် ဉာဏ်သွေးကို တိုးတက်ကောင်းမွန် လာစေရန် ပညာရေးအားဖြင့် မြှင့်တင်ပေးရပါမည်။\nရူးဆိုး၏ အလိုအရ ပညာရေးကို သဘာဝ၊ လူနှင့်အရာဝတ္ထုဟူသော လမ်းသုံးသွယ်မှ ရရှိပါသည်။ (Edcation come to us from nature, from men, or from things) လူသား၏ စိတ်စွမ်းအင်များ (faculties) နှင့် ကိုယ်ခန္ဓာ အစိတ်အပိုင်းများ (organs) စသည့် လူ့သဘာဝပညာရေး (The Education of nature ) က ပေးအပ်ထားပါသည်။ ယင်းသဘာဝ ပညာရေးသည် လူတို့ လေ့ကျင့် သင်ကြားပေးအပ်သော ပညာရေးထက်လည်းကောင်း၊ ပတ်ဝန်းကျင်ရှိ အရာဝတ္ထုများမှ တွေ့ထိရရှိသော တွေ့အကြုံများထက် သော်လည်းကောင်း သာလွန်သည်ဟု ဆိုပါသည်။ ထို့ ကြောင့်လည်း ရူးဆိုး၏ ပညာရေးကို သဘာဝ အဓိက ပညာရေးဟု ပညာရှင် တို့က သတ်မှတ်ကြပါသည်။\nသဘာဝပညာရေးနှင့် ပတ်သက်၍ ရူးဆိုး၏ ထင်ရှားသော အဆိုတစ်ခုမှာ “သဘာဝတရား၏ ဖန်ဆင်း လိုက်သော အရာအားလုံးသည် ကောင်းမွန်ပြီး လူသားလက်တွင် ဆုတ်ယုတ် ပျက်ပြားလာတော့သည်” (Everything is good as it comes from the hand of the author of nature; but everything degenerates in the hands of man) ထို့ကြောင့် ကလေးသူငယ်များ၏ ပညာသင်ကြားမှုနှင့် ပတ်သက်၍ သဘာဝအလျောက် ပြုစု ပျိုးထောင်ရေးနှင့် သဘာဝ တရားထံမှ သင်ယူရေးကို ပိုမို အလေးထားသည်ကို တွေ့ရပါမည်။ သဘာဝအလျောက် ပြုစု ပျိုးထောင်ရေးဆိုသည်မှာ လူသား၏ စိတ်ပါဝင်စားမှု (human inclinations) အလျောက် လေ့လာသင်ယူစေခြင်း ဖြစ်သည်။ ဆိုလိုသည်မှာ လူသား၏ အာရုံခံစားမှု အရည်အသွေးနှင့် အသိဉာဏ် ဖွံ့ဖြိုးတိုးတက်မှုအတွက် မည်သည့် ပြဌာန်းမှု တစ်စုံတစ်ရာမျှ မထားရှိဘဲ သဘာဝအလျောက် တိုးပွားလာစေရန်ပင် ဖြစ်သည်။\nယင်းအတွက် ကလေးသူငယ်များအား သင်ခန်းစာများကို အလွတ်ကျက်မှတ်ခိုင်းခြင်း၊ သမိုင်းခုနှစ်၊ သက္ကရာဇ်များ၊ မြို့ရွာများ၊ ဘုရင် မိဖုရားတို့၏ နာမည်များကို ခေါင်းထဲ စွဲစေရန် မှတ်သားခိုင်းခြင်း၊ ကိုယ်ခန္ဓာနှင့် စိတ်ပိုင်းဆိုင်ရာတိုိ့ကို တင်းကျပ်သည့် စည်းမျဉ်းစည်းကမ်းများဖြင့် ချုပ်ချယ်ထားခြင်း စသည့် ကလေး၏ မူလသဘာဝကို ကျော်လွန်ပြီး လူထဲက လူတစ်ယောက် ဖြစ်လာစေရန် လေ့ကျင့်မှုများကို မလိုလားအပ်သည့် အရာများအဖြစ် ရူးဆိုးက ယူဆခဲ့လေသည်။ ထို့ကြောင့်လည်း လူတို့၏ အပြုသဘော ပညာရေး လမ်းစဉ်ကို ကျောခိုင်းပြီး (Negative Education ) နက်ကတစ် ပညာရေး အယူအဆကို တင်ပြခဲ့လေသည်။\nရူးဆိုး၏ အလိုအရ နက်ဂတစ် ပညာရေးဟူသည် ပညာပေးမှု မရှိခြင်းကို ဆိုလိုသည် မဟုတ်ပေ။ နိုင်ငံရေး၊ လူမှုရေး၊ သိပ္ပံပညာ စသည့် အရာအားလုံးသည် လူသား၏ ပင်ကို သဘာဝကို ချိုးဖဲ့နေသည်။ အစစ်အမှန် တရားသည်လည်း လူ့လောက၊ လူ့ပတ်ဝန်းကျင်တွင် မရှိ၊ သဘာဝတရား ထဲတွင်သာ ရရှိနိုင်ပါသည်။ ထို့ကြောင့် လူတို့ သင်ကြားပေးသော အပြုပညာရေး (Positive Education) သည် အတုအယောင်ဖြစ်ပြီး သဘာဝတရားထံသို့ သွားရောက် လေ့လာခြင်းအားဖြင့်သာ စစ်မှန်သော အသိပညာကို ရရှိနိုင်မည် ဖြစ်သည်။\nဤနေရာတွင် ရူးဆိုး၏ သဘာဝဆိုင်ရာ အယူအဆကို လေ့လာကြည့်မည် ဆိုပါလျှင် ယေဘူယျ နှစ်ပိုင်းတွေ့ရပါမည်။ တစ်ပိုင်းမှာ လူသား၏ ပင်ကိုသဘာဝ အလေ့အထ (habit) ကို ဆိုလိုပြီး ပညာသင်ကြားပေးရ၍ ပင်ကိုသဘာဝကို မကျော်လွန်ဘဲ တစ်နည်းအားဖြင့် ယင်းပင်ကို သဘာဝအတိုင်း ပြုစုပျိုးထောင်ပေးရေး ဖြစ်သည်။ ယင်းအပိုင်းတွင် စာသင်သား၏ စိတ်ပါဝင်စားမှု အခြေအနေအရသာ ပညာပေးခြင်းကို ပြုလုပ်ရမည် ဖြစ်လေသည်။ ကိုယ်ကျင့်တရားဆိုင်ရာ ကောင်းမှု၊ ဆိုးမှုများကိုပင် သဘာဝအလျောက် ပြုမူသော အပြုအမူများမှသာ မိမိကိုယ်တိုင် စစ်ကြောစေရပါမည်။ ဆိုိလိုသည်မှာ ကောင်းမှုကိုလည်းကောင်း၊ မကောင်းမှုကိုလည်းကောင်း မိမိကိုယ်တိုင် ပြုလုပ်ခံစားပြီးမှ ̒ အမှားအမှန်ကို သိရှိ ပြင်ဆင်နိုင်မှု ဖြစ်ပေသည်၊ ဤအရာသည် ကောင်းမှု ဖြစ်သည်၊ ဤအရာသည် မကောင်းမှု ဖြစ်သည် ̓ စသည့် တန်ဖိုး သတ်မှတ်ချက်များသည် လူ့သဘာဝအား ကန့်သတ်ချုပ်ချယ်မှု သက် သက်ဖြစ်သည်ဟု ရူးဆိုးက ဆိုပါသည်။\nသဘာဝ၏ ဒုတိယ အယူအဆမှာ တောတောင်ရေမြေ သဘာဝ ဖြစ်သည်။ အထက်တွင် ဆိုခဲ့သည့်အတိုင်း လူလောကအတွင်းရှိ နိုင်ငံရေး ၊ လူမှုရေး၊ ဘာသာရေး စသည်တို့နှင့်ဆိုင်သော လူမှုစည်းမျဉ်း (Social Order) များသည် လူ့ဘဝအခြေအနေ အားလုံးအတွက် ကန့်သတ် ချုပ်ချယ်မှုထားပြီး ဖြစ်လေသည်။ နိုင်ငံတော်နှင့် ဆိုင်သော ရည်မှန်းချက်များသည် လည်းကောင်း၊ ဘာသာတရားနှင့်ဆိုင်သော ကောင်းမှု၊ ဆိုးမှု ကျင့်ဝတ် စံနှုန်းများသည် လည်းကောင်း စီရင် ပြဌာန်းပြီးသား ဖြစ်နေလေသည်။ ယင်းစီရင် ပြဌာန်းချက်များမှာလည်း လူတို့အလိုကျ ရေးဆွဲထားသည့် အတွက် အစစ်အမှန်တရား မဖြစ်၊ အတုအယောင်များသာ ဖြစ်လေသည်။\nသဘာဝတရားကမူ လူတိုင်းအား ညီမျှစွာ ဖန်ဆင်းပေးထားပြီး လူ့ဘဝ၏ တူညီသော သက်မွေး ဝမ်းကျောင်းခွင့်ကိုလည်း ပေးအပ်ထားပါသည်။ ဆိုလိုသည်မှာ သဘာဝတရား၏ ဥပဒေအတွင်း၌ လူသားသည် လွတ်လပ်စွာ မွေးဖွားလာရသည်။ အတန်းအစား ခွဲခြားမှုမရှိ၊ ကန့်သတ်ချုပ်ချယ်သော စည်းမျဉ်းစည်းကမ်း မရှိ၊ လွတ်လပ်စွာ ပြုမူလှုပ်ရှား နိုင်သည်။ ယင်းကြောင့်ပင်လျှင် ရူးဆိုးက လူသည် လွတ်လပ်စွာ မွေးဖွားလာသည်ဟု ဆိုခဲ့ခြင်း ဖြစ်ပါသည်။ သို့ရာတွင် အမျိုးမျိုးသော လူမှု စည်းမျဉ်းများကြောင့် လူသား၏ မွေးရာပါ လွတ်လပ်ခွင့်အပြင် အာရုံခံစားမှု၊ အသိဉာဏ်၊ အပြုအမူစသည့် အရာအားလုံးမှာ လျော့ပါးတင်းကျပ် လာခဲ့ရပါသည်။ ထို့ကြောင့် သဘာဝတရားထံမှ သင်ယူခြင်းသည်သာ အကောင်းဆုံး ပညာရေး ဖြစ်သည်ဟု ရူးဆိုးက သတ်မှတ်ခဲ့ခြင်း ဖြစ်လေသည်။\nဝေဖန် အကဲဖြတ်သူ (Paul Monroe) ၏ အလိုအရလည်း ရူးဆိုး၏ ပညာရေးအမြင်သည် လူ့အဖွဲ့အစည်း၏ ပုံသဏ္ဌာန်တစ်ရပ်ရပ် အပေါ်တွင်လည်းကောင်း၊ အနှစ်သာရမဲ့သော ရှေးရိုးစဉ်လာ စာသင်ကျောင်းများတွင် လည်းကောင်း အခြေမပြုဘဲ စစ်မှန်သော လူ့သဘာဝ၏ အသိပညာ ရရာရကြောင်းတွင်သာ အလေးထားပါသည်။ ရူးဆိုး၏ အလိုအရ (Emile) ပညာရေး၏ ပန်းတိုင်မှာ သူတစ်ပါးအား ချစ်ခင်ကြင်နာရေး၊ စိတ်ဖွံ့ဖြိုးရေးနှင့် စာရိတ္တ ခိုင်ခံ့ရေး စသည့် အရည်အသွေးတို့ ကြွယ်ဝစေရန် ဖြစ်ပါသည်။\nအခြားတစ်ဖက်တွင်လည်း သူသည် သဘာဝလူသား (natural man) နှင့် လူ့လောကလူသား (Social man or citizen) မှ တစ်ခုခုကို ရွေးချယ်ရမည်ဟု ဆိုပါသည်။ ရူးဆိုး ဆိုလိုသော သဘာဝလူသားမှာ လူရိုင်းတစ်ယောက် မဟုတ်ပေ။ သူ့ ပင်ကိုသဘာဝ၏ ထိန်းကျောင်း ညွှန်ကြားမှုများကို ခံစားရသော လူသား တစ်ယောက်သာ ဖြစ်သည်။ ယင်းသဘာဝ လူသားသည် မည်သည့် လူသား ပတ်ဝန်းကျင်၏ လွှမ်းမိုးချုပ်ကိုင်မှုများမှာ ကင်းလွတ်လေသည်။ လူ့လောက လူသားမှာမူ ယင်းလူ့အဖွဲ့အစည်းအတွင်း တည်ရှိပြီး ဖြစ်သော ဓလေ့ထုံးတမ်းများအတိုင်း လိုက်နာ နေထိုင်ရသော သူသာ ဖြစ်လေသည်။ ဆိုလိုသည်မှာ သဘာဝလူသားသည် သူ့ကိုယ်၌ပင်လျှင် ပြီးပြည့်စုံသော လူသားတစ် ယောက်အဖြစ် သတ်မှတ်နိုင်ပါသည်။ ဥပမာအားဖြင့် သဘာဝလူသားသည် (numerical unit) ဖြစ်ပြီး၊ လူ့လောက လူသားသည် (fractional unit) ဖြစ်လေသည်။ ထို့ကြောင့် လူ့လောက လူသား၏ တန်ဖိုးသည် သူအခြေပြုရာ လူ့အဖွဲ့အစည်းကိုသာ အချိုးကျ မှီခို အားထားနေရပါသည်။\nလူသားသည် တစ်စုံတစ်ရာကို ရွေးချယ်ဆောင်ရွက် လုပ်ကိုင်မည်ဆိုပါက မိမိ၏ လူသားဖြစ်ခြင်း အပေါ်တွင် သေချာရန် အရေးကြီးပါသည်။ ယင်းအတွက် ကလေးသူငယ်များကို ပညာပေးရာ၌ လူကြီးများ ဖြစ်စေချင်သည့် စံညွှန်းများအတိုင်း ပုံသွင်း လောင်းပေးခြင်းကို ရှောင်ရှားရပါမည်။ ကလေးငယ်ဘဝတွင် သူတို့၏ သဘာဝစွမ်းအား ရှိသလောက်သာ သင်ကြားစေပြီး လူရွယ်ဘဝ (Robinson Crusoe) ကဲ့သို့ မိမိကိုယ်မိမိ မှီခို အားထားနိုင်သော (self - dependence) အခြေအနေ ရောက်မှသာ အပြုပညာရေးမျိုးကို ပေးအပ်ရပါမည်။ ဤအခြေအနေတွင် စာသင် သားတို့သည် အာရုံများ (Sensation) မှ စိတ်ကူးစိတ်သန်းများ (ideas) သို့ လည်းကောင်း၊ ခံစားမှု (feel) သက်သက်မှ စဉ်းစား တွေးခေါ်ခြင်း (reasons) သို့ လည်းကောင်း ကူးပြောင်းလာပြီ ဖြစ်သည့်အလျှောက် လောက၏ မှားမှန် တန်ဖိုးများကို ရွေးချယ် အကဲဖြတ် နိုင်ပေသည်။ ထို့ကြောင့် ရူးဆိုးက ̒ ကလေးအား ကြင်နာ ထောက်ထားပါ။ သင်ပြပါ။ ပစ္စုပ္ပန်ကို မစော်ကားဘဲ အနာဂတ်အတွက် လမ်းဖွင့်ပေးပါ ̓ ဟူ၍ ဆိုထားခြင်းပင် ဖြစ်ပါသည်။\nအချုပ်အားဖြင့် ဆိုရလျှင် ရူးဆိုး၏ သဘာဝ ပညာရေးသည် မျက်မှောက်ခေတ် လူ့အဖွဲ့အစည်းများနှင့် အတော်အတန် မဟပ်စပ်သော်လည်း ပညာရေးလွတ်လပ်ခွင့်၊ ကျောင်းသား အခြေပြုစနစ် စသည်တို့အတွက် လမ်းဖွင့်ပေးခဲ့သည်ကို တွေ့ရပါမည်။ လူသဘာဝအား မပျက်စီးစေဘဲ လူသားတန်ဖိုးထား ပညာရေး အယူအဆ တစ်ရပ် အနေဖြင့်လည်း တန်းဖိုးကြီး လှပါသည်။ သူ့ခေတ်၏ အချုပ်အနှောင်ကြားမှာ ပညာရေး (Education in chains) ကို ဆန့်ကျင်ပြီး ပုဂ္ဂလလူသား၏ တန်ဖိုးမဖြတ်နိုင်သော လွတ်လပ်မှု အယူအဆကို မီးမောင်းထိုး ပြခဲ့ပါသည်။ နှောင်းခေတ် ပညာရေး အတွေးအခေါ် ပညာရှင်များဖြစ်သော ဘေ့(စ်) ဒိုး (Basedow)၊ ပတ်စတာ လိုဇီ (Pestalozzi)၊ ဖရိုဘဲ(လ်) (Froebel ) တို့၏ ပညာရေး အတွေးအခေါ်နှင့် လက်တွေ့ ကျင့်သုံးမှုများသည်ပင် ရူးဆိုး၏ (Emile) ပါ ပညာရေး အယူအဆများအပေါ် အခြေခံထားသည်ကို တွေ့ရမည် ဖြစ်လေသည်။\n(ပညာရေးအတွေး၊ ဒဿနအမြင် စာအုပ်မှ..)\nhttp://www.maukkha.org မှ တဆင့်ကူးယူဖော်ပြသည်။\nPosted by MoeMinThu KNU Japan at 1:030comments\nဗြိတိန်လေဘာတီပါတီ ညီလာခံတွင် မဝေနှင်းပွင့်သုန် (၈...\nဂျပန်နိုင်ငံတွင် တရာဝင် အခြေချနေထိုင်ခွင့်ရသော ဒုက...\nလမ်မပေါ်ကလေးများ ........ ဒီလိုကလေးတွေကြီးလာလျှင်....\n38866272 ABMA Journal Volume 1 No 17 ...\nအမေရိကန်နိုင်ငံ ဘတ်ဖဲလိုးမြို့မြို့ တော်ခန်းမ ...\nမြန်မာ့ရိုးရာ သီတင်းကျွတ်ပွဲတော်ကြီးကို တိုကျိုတွင...\nKNU(Japan) မိသားစုများ မှ သီတင်းကျွတ် ရံပုံငွေရရှိ...\nကရင်နယ်ခြားစောင့်တပ်များ စစ်သင်တန်း တက်ရောက်တော့မည...\n. . . . . . . . . . . . သူရဲကောင်း ဖိတ်စာ . . . . ...\nဦးဟန်ညောင်ဝေနှင့် Victor Biak Lian တို့၏ ဂျပန်ခ...\nSaturday, September 25, 2010 တိုင်းရင်းသားခေါင်းေ...\nလက်ကမ်းစာစောင် အတွင်းက မြန်မာပြည်သူများ၏ ဘ၀ကွာဟမှူ...\nရဲစခန်းတွင် ထိန်းသိမ်း ထားသော လိုင်စင်မဲ့ကားများကိ...\nဆင်ဖြူမတစီး ထပ်ပေါ်ပြန်ပြီ ရှစ်ခိုးကြဦးမလို့ တဲ့ ...\nမြန်မာ နအဖ စစ်အစိုးရမှ ကျင်းပမည်ဆိုသော ၂ဝ၁ဝ ရွေးေ...\nဦးဟန်ညောင်ဝေ နှင့် VictorBiaklian တို၏ခရီးစဉ်နှ...\nဗမာ့တပ်မတော်မှ အရာရှိတစ်ဦး၏ ကရင်အမျိူးသားများ အတွ...\nဘုရားသခင်ကိုချီးမွမ်းသီချင်း နှင့် တိုင်းရင်းသား လ...\nSunday, September 19, 2010 စစ်အစိုးရအပေါ် ဖိအားပေး...\nငြိမ်းချမ်းရေးနေ့တွင် တနေ့ တာ ယာယီ အပစ်ရပ်မည်ကို...\n၂၀၁၀ ရွေးကောက်ပွဲ ဆန့် ကျင် ချီတက်ဆန္ဒပြပွဲ အခမ်းအန...\n၂၀၁၀ ရွေးကောက်ပွဲ ကိုဆန့် ကျင်ကန့် ကွက် ပြီး ၊ ဒေါ်...\nကရင်တမျိုးသားလုံး၏ စည်းလုံးညီညွှတ်မူ.ကိုရည်စူးပြီး ...\nKNU Japan မိသားစု မိတ်ဆုံ စည်းဝေး စားပွဲ ကို(12/9/...\nဂျင်းဂျက် ရူဆိုး (သဘာဝပညာရေး) Saturday, 25 Dec...


Galaxy tab 10.1(P7500)နဲ့ဖုန်းကောပြောရအောင် ~ Free Mobile Sharing\nGalaxy tab 10.1(P7500)နဲ့ဖုန်းကောပြောရအောင်\n1:21 AM Android Tutorials No comments\nSamsung Galaxy Tab 10.1 GT-P7500 ICS 4.0.4 ကို sim ကတ်ထည့်ရပေမဲ့ဖုန်းပြောလို.မရတာသိကြမှာပါ။\nဘာတွေလိုမလဲဆိုရင်တော့သင့်ရဲ.tab (P7500)ဟာ CWM တင်ပြီးသားပြီးသားဖြစ်ရပါမယ်။အဲဒီအဆင့်တော့ကျော်လိုက်ပြီနော်။အောက်က ဟာလေး၂ခုအရင်ဒေါင်းလိုက်ပါ--\nမစခင်မှာထုံးစံတိုင်း ယူစရာရှိတာတွေ ယူထားလိုက်ပါ(backups)\nဒေါင်းလို.ရလာတဲ.ဖိုင်၂ခုကို tab ရဲ internal memory ထဲထည့်လိုက်ပါ။ပြီးရင်ပါဝါပိတ်လိုက်ပါ။\nTab မှ power key နဲ. volume up key(ပါဝါခလုပ်နဲ.ကပ်လျက်)ကိုတွဲနှိပ်ထားပါ။Recovery Mode icon နဲ. Download icon ပေါ်လာပါလိမ့်မယ်။Recovery Mode icon ဘက်ကို Volume up နဲ.ရွှေ.လိုက်ပြီး Volume down နဲ. Recovery ၀င်လိုက်ပါ။\nထုံးစံအတိုင်းInstall ZIP from SD card>Choose ZIP from SD card ဆိုပြီးဒေါင်းထားတဲ.\nဖိုင်၂ခုလုံးကို Installလုပ်လိုက်ပါ။ပြီးရင်တော့ Wipe cache partition လုပ်ပါ။နောက် Advanced > Wipe Dalvik cache လုပ်ပြီးရင်တော့ reboot system now ပေါ့ ။ ဟော ဖုန်းပြောလို.ရပါပြီ သတိတော့ထားဦးနော် ဟိဟိ ဖုန်းပြောရင်းအပြားကြီးလွတ်ကျမယ်။\nလိုရမယ်ရ CWM= Download\nကူညီပေးကြသော Ko Phyo Nyinyi, Ko Aung Thiha တို.အားကျေးဇူးတင်ပါတယ်။\nSamsung ဖုန်း Font Style ပြသနာ\nSamsung ဖုန်းတွေ Version 5.1.1 ကနေစပြီး တစ်ချို့ဗားရှင်းအမြင့်တွေ Font Style ကနေ မြန်မာဖောင့်ချိန်မရတော့ပဲ Uninstall ပဲ တောင်းနေတဲ့ ပြသနာတွေ...\nAndroVid Pro Video Editor - For Android\nAndroid စက်ရုပ်သမားတွေအတွက် Video Editor လုပ်တာဝါသနာပါသူများအတွက် AndroVid Pro Video Editor လေးကို တင်ပေးလိုက်ပါတယ် ဗွီဒီယိုဖော်မက်ချိန်း...


ချို ပေါ့ ကျ (၁၁) | Myanmar Gazette News Media Forum Network\nHome » Aha! Jokes, Satire » ချို ပေါ့ ကျ (၁၁)\nချို ပေါ့ ကျ (၁၁)\nPosted by black chaw on May 4, 2012 in Aha! Jokes, Satire, Creative Writing, Editor's Choice, Myanma News, Photography, Poetry, Travel | 53 comments\nဆရာ လူထု စိန်ဝင်းက ရေးပါတယ်။\nစာနယ်ဇင်းသမားဆိုတာ နှောင်ကြိုးမဲ့ နိုင်ငံရေးသမား\nဘယ်နိုင်ငံရေးပါတီ ဘယ်အစိုးရအဖွဲ့အစည်းရဲ့ အသုံးချခံ လက်ကိုင်တုတ် အဖြစ်မခံရပါဘူး\nမန္တလေး ဂဇက်ရဲ့ သူကြီး kai က ပြောပြန်ပါတယ်။\n– ဒီခေတ်ရဲ့.. ယူအက်စ်စာနယ်ဇင်းတွေကတော့.. ပါတီအစွဲနဲ့..ပေါ်ပေါ်တင်တင်ဘက်လိုက်ကြကြောင်း..\nဆိုတော့ သေချာတာတစ်ခုကတော့ ဘက်လိုက်တာ ဘက်မလိုက်တာပဲ ကွာမယ်။\nစာနယ်ဇင်းသမားဆိုတာ နိုင်ငံရေးသမားဆိုတဲ့ အဆိုကိုတော့ လက်ခံရမှာပါပဲ။\nဆရာဇော်ဇော်အောင်က ဂျာနယ် တစ်စောင်မှာ ရေးပါတယ်။ ဒီလှိုင်းဂျာနယ်မှာပါ။\nလူငယ်တွေ နိုင်ငံရေးလုပ်ကြပါ တဲ့။\nသိတ်လှလွန်းတော့ ကျွန်တော် လည်း ထောက်ခံချင်မိပါတယ်။\nမြန်မာပြည်လွတ်လပ်ရေးဗိသုကာ အောင်ဆန်းဟာ လူငယ်ပါ။\nဦးစောတို့ လုပ်ကြံလို့ ကျဆုံးသွားတဲ့အချိန်မှာတောင် ကိုအောင်ဆန်းအသက်က ၃၂ နှစ်သာရှိပါသေးတယ်။\nဆိုတော့ လူငယ် စစ်စစ်ပဲ ရှိပါသေးတယ်။\nကိုအောင်ဆန်းသာ လူကြီးဖြစ်မှ နိုင်ငံရေးလုပ်ခဲ့မယ်ဆိုရင် မြန်မာပြည်လွတ်လပ်ရေးရတဲ့ နှစ်ကလည်း နောက်ကျကောင်းနောက်ကျသွားပါလိမ့်မယ်။\nဒါက ကျွန်တော် လိုရာဆွဲပြောတာမျိုး ဖြစ်ကောင်းဖြစ်သွားပါလိမ့်မယ်။ ထားပါတော့…။\nလူငယ်တွေ ယူပေးခဲ့လို့ လွတ်လပ်ရေးကြီးရခဲ့တယ်ပေါ့ဗျာ။\nလွတ်လပ်ရေးရပြီးကတည်းက လူကြီးတွေနိုင်ငံရေးလုပ်ခဲ့ကြတာ မြန်မာပြည်ကြီး ဘယ်အဆင့်ရောက်သွား ခဲ့ပါသလဲ။\nလူကြီးတွေလုပ်ခဲ့ကြလို့လည်း မြန်မာပြည်ကြီး LDC နိုင်ငံစာရင်းထဲကို ရှေ့မျက်နှာနောက်ထားလို့ ၀င်ခဲ့ရပြီးပါပြီ။\nဒါကြောင့် လူကြီးတွေ နိုင်ငံရေးလုပ်ခဲ့တာ မလန်းပဲနဲ့ ဂွမ်းခဲ့ရပါတယ်။\nဆရာဇော်ဇော်အောင် ရဲ့ ဆောင်းပါး အဆုံးသတ်လေးကို ဖေါ်ပြပေးချင်ပါတယ်။\nဒီမယ်လူငယ်တို့။ မောင်ရင်တို့ လုပ်နိုင်ပါတယ်။\nအကယ်၍ တစ်စုံတစ်ယောက်က လုပ်နိုင်ပါ့မလားလို့ သံသယနဲ့ မေးလာရင် … သမိုင်းစာမျက်နှာတွေကို ပြန်လှန်ကြည့်လို့ ပြောလိုက်ပါ။ ဒီမယ်လူငယ်တို့။ နယ်ချဲ့ဆန့်ကျင်ရေး၊ အမျိုးသားလွတ်လပ်ရေးတိုက်ပွဲသမိုင်းမှာ မောင်ရင်တို့ ဘယ်တုန်းကမှ မမှားခဲ့ဘူး။ တစ်ခါမှ အမှားမလုပ်ခဲ့ဘူး။ လွတ်လပ်ရေးရပြီးတဲ့ နောက်ပိုင်းသမိုင်းမှာလည်း ဘယ်တုန်းကမှ မမှားခဲ့ဘူး။ တစ်ခါမှ အမှားမလုပ်ခဲ့ဘူး။ ဒီနေ့အထိပါပဲ။\nဒါကြောင့်လိုရင်းကို ချုပ်ရရင် — လူငယ်တွေ နိုင်ငံရေးလုပ်ကြပါ……။\nဟုတ်ပါတယ်။ လူငယ်တွေ နိုင်ငံရေးလုပ်ဖို့ လိုပါတယ်။\nလူငယ်ဘ၀ကတည်းက နိုင်ငံရေးကိစ္စတွေ လေ့လာ သင်ယူထားတာ လူကြီးဘ၀အတွက် ပြင်ဆင်ထားသလိုဖြစ်စေပါတယ်။\nလူကြီးဘ၀ကျတော့ တစ်လွဲတွေ မဖြစ်ဖို့ များသွားတာပေါ့ဗျာ။\nကဲ ကျွန်တော့်စာကို အဆုံးသတ်ပါတော့မယ်။\nဆရာဇော်ဇော်အောင်က လူငယ်တွေ နိုင်ငံရေးလုပ်ကြပါလို့ တိုက်တွန်းပါတယ်။\nဆရာ လူထုစိန်ဝင်းက စာနယ်ဇင်းသမားဆိုတာ နှောင်ကြိုးမဲ့ နိုင်ငံရေးသမားလို့ ပြောပါတယ်။\nအဲဒီတော့ မန္တလေး ဂဇက်မှာ စာရေးနေကြသူ လူငယ်တွေဟာ စာနယ်ဇင်းသမားတွေလို့ သတ်မှတ်လို့ရပါတယ်။\nဒါကြောင့် သူတို့ဟာ ဆရာ လူထုစိန်ဝင်း အဆိုအရ နိုင်ငံရေးသမားတွေပါ။\nသူတို့လုပ်နေတဲ့ နိုင်ငံရေးကိုလည်း အသိအမှတ်ပြုကြစေချင်ပါတယ်။\nမန်းဂဇက်က နိုင်ငံရေးသမား ဘလက်\nဒီတစ်ခါတော့ ထူးထူးခြားခြား မြန်မာပြန် ကဗျာလေးတစ်ပုဒ်နဲ့ စတင်ခွင့်ပြုပါ။\nကဗျာလေး ကို မဖေါ်ပြမီ ကဗျာသမိုင်းကြောင်းလေး အရင် ပြောပြချင်ပါတယ်။\n၂၄-၁၁-၁၉၈၈ နေ့က NLD လူငယ်မှ စည်းရုံးရေးတာဝန်ခံ (ယာယီ) လူငယ် ၁၄ ဦး စည်းရုံးရေးမဆင်းမီ နှုတ်ဆက်သြ၀ါဒခံယူပွဲ၌\nဒေါ်အောင်ဆန်းစုကြည်က Rudyard Kipling (1856-1936) ရေးခဲ့သော “IF” ကဗျာအား\nဒေါ်အောင်ဆန်းစုကြည်က မြန်မာလိုပြန်ကာ ပြောကြားခဲ့ပါသည်။\nအဆိုပါ ပြောကြားချက်အား မှီငြမ်းကာ “အကယ်၍” ကို ပြန်လည်ရေးသားပြီး ၆၈ ကြိမ်မြောက် အမျိုးသားနေ့အထိမ်းအမှတ်အဖြစ် ထုတ်ဝေခဲ့ပါသည်။\nRudyard Kipling ၏ IF ကဗျာ မူရင်း က ဒီလိုပါခင်ဗျာ။\nအမေစု ဘာသာပြန်ပေးထားတဲ့ အကယ်၍ ကဗျာလေးကို ဖေါ်ပြပေးလိုက်ပါတယ်။\nကြာပြီဆိုတော့ ဖတ်ဖူးသူတွေရှိနေမှာ သေချာပါတယ်။ မဖတ်ရသေးသူတွေအတွက်\nမင်းကိုမင်း လူတော်တစ်ယောက်ရယ်လို့ မမြင်ဘဲ\nမျှော်မှန်းချက်သက်သက်သာ မဖြစ်စေဘဲ တွေးခေါ်နိုင်မယ်ဆိုရင်…။\nတူညီသော လောကဓံ တရားတွေပါလား ရယ်လို့\nအရိပ်တကြည့်ကြည့် ဖြည့်ဆီးခဲ့ရတဲ့ အရာရာကို\nအားနဲ့မာန်နဲ့ ဇွဲသတ္တိရှိရှိ ဆက်ကြိုးစားမယ်ဆိုရင်…\nမင်းကိုသိပ်ပြီး နာကျည်းအောင် မလုပ်နိုင်စေရင်…။\nစွဲလမ်းမှု သံယောဇဉ်တွေ ထားမနေဘူးဆိုရင်…။\nအဓိပ္ပါယ်ရှိလှတဲ့ စက္ကန့်ခြောက်ဆယ် အဖြစ်\nအရာရာ ဘာမဆို မင်းစွမ်းနိုင်ပြီပေါ့…။\nမင်းကိုသိပ်ပြီး နာကျည်းအောင် မလုပ်နိုင်စေရင်. . . . . . ။\nစွဲလမ်းမှု သံယောဇဉ်တွေ ထားမနေဘူးဆိုရင်….\nအသုံးချနိုင်မယ်ဆိုရင်. . . . .။\nအရာရာ ဘာမဆို မင်းစွမ်းနိုင်ပြီပေါ့….။\nနောက်ထပ် ကဗျာတစ်ပုဒ် လောက် ဖေါ်ပြခွင့်ပြုပေးပါဦးခင်ဗျာ။\nကျွန်တော် ချိုပေါ့ကျ (၉) မှာတုန်းက တစ်ဝက်တစ်ပျက် ပဲ ဖေါ်ပြပေးခဲ့တဲ့ ကိုရွေးရဲ့ မြို့သိမ်းကဗျာ လေးပါ။\nရေးထားတာလေးကိုကြည့်ရင်တော့ ကွန်ဆာဗေးတစ် ဆန်ကောင်းဆန်နေမှာပါ။\nသို့သော် ဒီကဗျာလေးကို ကြိုက်နှစ်သက်မိတဲ့အတွက် တတ်ချင်တဲ့ တံဆိပ်သာ ကပ်ကြပါ။\nမန္တလေးမြို့ကို ကျွန်တော် ချစ်ပါတယ်။\nဒါကြောင့် မန္တလေးမြို့ကြီး တစ်စတစ်စ ဆုံးရှုံးနေတာကို ကျွန်တော် စိတ်မချမ်းမြေ့ပါဘူး။\nမဆီမဆိုင် မန္တလေးသားမဟုတ်တဲ့ ကျွန်တော်က ၀င် စိတ်မချမ်းမြေ့နေတယ်ဆိုရင် မန္တလေးသားစစ်စစ်ကြီး ရွှေတိုက်စိုး\nသူ့ကို ရွတ်ပြတဲ့အခါ သူကလည်း ကြိုက်ပါတယ်တဲ့။\nအဲဒါကြောင့် ဒီမြို့သိမ်းကဗျာလေးကို ကျွန်တော် ရိုးရိုးသားသား ကြိုက်တယ်ပေါ့ဗျာ။\nခင်ဗျားလည်း ကြိုက်ကြိုက်မကြိုက်ကြိုက် သည်းခံပြီး ဖတ်ပေးပါ ကျောင်းဒကာ။\nပြီးမှ ခင်ဗျား မကြိုက်ရင်လည်း ပွင့်ပွင့်လင်းလင်းသာ ပြောပေတော့ဗျို့။ ကဲစပြီဗျာ။\nမင်းတို့မြို့ဟာ ယဉ်ကျေးမှုရဲ့ အသည်းနှလုံး\nမင်းတို့မြို့ဟာ စီးပွားရေးအရ ကျုံးပေါ့။\nမင်းတို့မြို့ဟာ လှန်ထားတဲ့ စာအုပ်\nမင်းတို့မြို့ဟာ ဖွင့်ထားတဲ့ ဘောလ်ပင်\nမြို့ကို ကုန်ကူးသူထဲ မင်းမပါစေနဲ့\nမြို့ကို ရောင်းစားသူစာရင်းထဲ မင်းမပါစေနဲ့\nမင်းတို့မြို့မှာ လင်းလက်တဲ့ သာသနာရှိတယ်\nမင်းတို့မြို့မှာ ကိုယ်ပိုင်မြစ် ရှိတယ်\nမင်းတို့မြို့မှာ ကိုယ်ပိုင်ကျုံး ရှိတယ်\nမင်းတို့မြို့မှာ ကိုယ်ပိုင်တောင်တန်းတွေ ရှိတယ်\nမင်းတို့မြို့မှာ ကိုယ်ပိုင် ယဉ်ကျေးမှုတွေ ရှိတယ်\nမင်းတို့မြို့မှာ တောင်သမန် ရှိတယ်\nမင်းတို့မြို့မှာ ကမ္ဘာသိ ရာဇ၀င်တွေ ရှိတယ်\nမင်းတို့မြို့မှာ မင်းတို့ ရှိနေကြတယ်\nကိုယ့်မြို့ကို ကိုယ် မြန်မြန်ပြန်သိမ်းကြ။\nမန္တလေးမြို့ကို ရောင်းစားသူတွေ စာရင်းထဲ\nရွှေတိုက် ရေ မင်းမပါပါစေနဲ့\nမယ်ပုခ်ျ ရေ ညည်းမပါပါစေနဲ့\nဖရဲ ရေ မင်းမပါပါစေနဲ့\nမောင်ပေ ရေ မင်းမပါပါစေနဲ့\nဘ၀မှာ အဆင်မပြေမှုတစ်ခုခု ရှိခဲ့တယ်ဆိုရင်တောင်\nမင်းတို့မြို့ကို မင်းတို့ ရောင်းမစားသင့်ဘူးဆိုတာ\nမင်းတို့မြို့ကို မင်းတို့ မစွန့်ခွာသင့်ဘူးဆိုတာ\nမင်းတို့မြိုကို မင်းတို့ လက်ထဲမှာပဲ ထားသင့်တယ်ဆိုတာ\nဒီကဗျာလေးက မီးမောင်းထိုးပြနိုင်ကောင်းပါရဲ့ ဗျာ။\nကံကောင်းလို့မသေ တဲ့ ဆရာနေ၀င်းမြင့် ( အလင်းတန်း )\nစာအရေးကောင်း၊ စာပေဟောပြောပွဲတွေမှာ သီချင်းအဆိုကောင်းလှတယ် လို့ နာမည်ကြီးတဲ့ ဆရာနေ၀င်းမြင့် ရဲ့\nကျန်းမာရေး သတင်းလေးပါ ကျောင်းဒကာ။\nဧပြီ ၉ ရက်မှာ သစ္စာရာဇာပုဂ္ဂလိကဆေးရုံကို တင်လိုက်ရပြီး ဦးနှောက်ထဲသွေးရောက်နေပြီ ဆိုတာကြောင့်\nကံကောင်းသွားတဲ့ ဆရာနေ၀င်းမြင့်ဟာ ဦးနှောက်ထဲထိ သွေးရောက်မသွားဘဲ အမြှေးပါးအဆင့်မှာ ရပ်နေတာကြောင့်\nဧပြီလ ၁၈ ရက်နေ့အထိ ဆေးရုံမှာ နေခဲ့ရပြီး အခုအခါမှာတော့ နေအိမ်မှာ ပကတိ ကျန်းမာလျက်ရှိနေပါတယ်တဲ့။\nဆေးရုံတက်နေစဉ်မှာ အမည်မဖေါ်လိုသူ စာဖတ်ပရိသတ်တစ်ဦးက ဆေးရုံမှာ ငွေကျပ်ငါးသိန်း ပေးသွင်းသွားသလို\nတခြားစာဖတ်ပရိသတ်တွေကလည်း ဆရာ့အတွက် ဆေးဖိုးဝါးခများ\nလာရောက် ပေးအပ်ကြတာကြောင့် ဆရာနေ၀င်းမြင့်နဲ့ ဆရာမခင်ခင်ထူး မိသားစုက မျက်ရည်ဝဲသည်အထိ ခံစားမိကြပါတယ်တဲ့။\nကဲ ကျောင်းဒကာ။ စာရေးဆရာတစ်ယောက်အပေါ် စာဖတ်ပရိသတ်က ထားတဲ့မေတ္တာ ဟာ ဘယ်လောက်အေးမြသလဲ ဆိုတာ\nဆရာနေ၀င်းမြင့်ကြီး ကိုသာ ကြည့်ကြပေတော့ဗျို့။ ကျွန်တော်တို့ ရွာသူရွာသားတွေကလည်း ဒီနေရာကနေ ဆုတောင်းပေးကြရအောင်ဗျာ။\nဆရာနေ၀င်းမြင့် သက်တော်ရာကျော်ရှည်ပြီး စာကောင်းပေမွန်များလည်း ရေးသားနိုင်ပါစေ။ စာပေဟောပြောပွဲများလည်း ဟောနိုင်ပြောနိုင်ပါစေ။\nသီချင်းကောင်းသီချင်းခန့်များလည်း ဆိုပြနိုင်ပါစေ ပေါ့ ဗျာ။\nငွေဆယ်သိန်း၊ လူစိမ်းတစ်သိုက် နဲ့ ဦးဖြိုးမင်းသိန်း (ပြည်သူ့ခေတ်)\nပြည်ခိုင်ဖြိုးပါတီရဲ့ ငွေကြေးအင်အားတောင့်တင်းမှုကတော့ အံ့မခန်းပါပဲ။\nတောင်ညွန့်က NLD ဒေါ်ဖြူဖြူသင်းကို ငွေဆယ်သိန်းတင်ပြီး တရားစွဲထားတာ အပြင်\nအခုတစ်ခါ လှည်းကူး က NLD ဦးဖြိုးမင်းသိန်းကို ငွေဆယ်သိန်းတင်ပြီး တရားစွဲဆိုလိုက်ပြန်ပါတယ်တဲ့ ကျောင်းဒကာရေ။\nကျွန်တော့်ကို တရားစွဲတာက ဘာသာရေးကိစ္စနဲ့ ပတ်သက်ပြီးတော့ စွဲထားတာပါ။\nအသက်မပြည့်သေးတဲ့ ကလေးတွေကို အမေစုကိုချစ်ရင် NLD ကိုမဲပေးကြဆိုပြီး ပြောခဲ့တဲ့ ကိစ္စလည်း ပါတယ်။\nနောက်ပြီးတော့ အဖွဲ့ချုပ်က အခွင့်အာဏာတွေကို သုံးပြီး တစ်ဖက်ကိုလုပ်တယ်ဆိုတာလည်း ပါတယ်။\nအမှန်တော့ ရွေးကောက်ပွဲကာလ တစ်လျှောက်လုံးမှာ ကျွန်တော်တို့ကပဲ ခံခဲ့ရတာများတယ်။ ဒါကြောင့် လူထုက မဲပေးလိုက်တာပါ။\nလို့ ဦးဖြိုးမင်းသိန်းက ဆိုပါတယ်။\nငွေပေါတိုင်းသာ တရားစွဲနေရင်တော့ တရားခွင်တွေက ပြီးနိုင်ပါဦးမလား။\nအော် တရားမျှတမှုကို တယ်လိုချင်ကြတာပဲကိုး…။\n၅၀၀၀ တန်ဖုန်း ပျော်ပျော်ကြီးသုံးရအောင် NLD က အကျိုးတော်ဆောင် ( Messenger )\nလွှတ်တော်ထဲမှာ ကိုယ်စားလှယ်များတာမများတာ အဓိက မဟုတ်ပါဘူး။\nစဉ်းစားချင့်ချိန် ပြောဆိုဆွေးနွေးနိုင်စွမ်းကသာ အရေးကြီးတယ်ဆိုတဲ့အကြောင်းကို သက်သေပြဖို့ ခက်ခက်ခဲခဲ လိုက်ရှာနေစရာမလိုပါဘူး။\nဒေါက်တာမြတ်ဥာဏစိုး က သက်သေပါပဲ။ သူများတွေထက် ပြောဆိုဆွေးနွေးနိုင်စွမ်းရှိလို့လဲ သူများတွေထက် ပိုကျော်ကြားတယ်ပေါ့ဗျာ။\nတိုတောင်းတဲ့ လွှတ်တော် သက်တမ်းအတွင်းမှာ ကိုယ်ပိုင် image တစ်ခုကို ပြည်သူလူထုကြားမှာ ခိုင်ခိုင်မာမာ ထူထောင်ထားနိုင်တဲ့ ပုဂ္ဂိုလ်တစ်ယောက်ပါ။\nအခု အဲဒီ ပုဂ္ဂိုလ်က ခင်ဗျားတို့ ကျွန်တော်တို့ ပြည်သူတွေ ငါးထောင်တန်ဖုန်း အသုံးပြုနိုင်စေဖို့ ရည်ရွယ်ပြီး လွှတ်တော်မှာ မေးခွန်းအဖြစ် တင်သွင်းခဲ့ပါတယ်တဲ့။\nဂွဒ်။ ကောင်းတယ်ဗျာ။ မေးသာမေး။\nပေးရင်ပေး မပေးရင် အဲ… မပေးရင် မယူဘူးပေါ့ဗျာ။ ဘာတတ်နိုင်မှာလဲ နော့။\nကျွန်တော်တို့ဆီမှာ သိန်းလေးဆယ်လောက်ကနေ ချလာတာ အခု နှစ်သိန်းဖြစ်သွားပြီ။ ဒါပေမယ့် အိမ်နီးချင်းနိုင်ငံတွေနဲ့ ယှဉ်ရင် အခုဈေးက တော်တော်ကြီးနေသေးတယ်။ ဒါကြောင့် ပြည်သူတွေဈေးနှုန်းသက်သက်သာသာနဲ့ အသုံးပြုနိုင်မယ့် ဒီ ငါးထောင်တန် Sim Card ကိစ္စကို ဒီလွှတ်တော်မှာ တင်တာပါ\nလို့ ဒေါက်တာ မြတ်ဥာဏစိုးက ပြောပါတယ်။\nအခုကတော့ ငါးထောင်နဲ့ ရဖို့ အသာထား။ ဖုန်းကဒ်ပျောက်သွားလို့ ပြန်လျှောက်ရင်တောင် ကျပ် နှစ်သောင်းတဲ့ ဦးလေးရေ။\nမြတ်လိုက်ကြတဲ့ ပိုက်ဆံတွေ။ ဘယ်နားသွားသိမ်းထားမှန်း မတွေးတတ်တော့ပါဘူး ကွယ်။\nNLD ဟာ ဒီမိုကရေစီနဲ့ ဆန့်ကျင်ဘက်ဖြစ်နေလို့ အဖွဲ့ဝင်အဖြစ်က နှုတ်ထွက်တယ်လို့ ဆိုသူ (Favourite)\nဒါမျိုးကြီးလည်း ဖြစ်တတ်ပါတယ် ကျောင်းဒကာ။\n၂၃ နှစ်ကြာ ပါတီတာဝန်တွေကို ထမ်းဆောင်ခဲ့သူ ဒုတိယဗိုလ်မှူးကြီး(ငြိမ်း) ဦးကျော်ဆန်းဟာ NLD ပါတီမှ တရားဝင်နှုတ်ထွက်စာတင်ပြီး\nအွန်လိုင်းမှတစ်ဆင့် ဧပြီ ၂ရက်က ကြေညာချက် ထုတ်ပြန် ခဲ့ပါတယ်တဲ့။ အဲဒီလို နှုတ်ထွက်တာနဲ့ ပတ်သက်ပြီး Favourite ဂျာနယ်က\nအင်တာဗျူးထားတာလေးတွေထဲက တချို့ကို ထုတ်နှုတ်ဖေါ်ပြပေး ချင်ပါတယ်။\nNLD ပါတီက နှုတ်ထွက်ရတဲ့ အဓိက အကြောင်းရင်းနဲ့ ယုံကြည်မှု ကင်းမဲ့ခဲ့ရတယ်ဆိုတဲ့ ဖြစ်ရပ်များကို ပြောပြပေးပါ။\nအဓိက အကြောင်းရင်းကတော့ ဒီမိုကရေစီစည်းမျဉ်းနဲ့ ပြောင်းပြန်လှန်လုပ်လို့ အာဏာရှင်ဆန်ဆန်လိုလုပ်လို့ပါ။\nဗျူရိုကရေစီ စရိုက်လက္ခဏာတွေကျင့်သုံးလို့ပါ။ အဲဒါဟာ ဒီမိုကရေစီရဲ့ ဆန့်ကျင်ဘက်ဖြစ်နေလို့ပါ။\nရေပေါ်ဆီ ဒီမိုကရေစီတွေ၊ အစစ်အမှန်တွေမဟုတ်ဘူး။ သရုပ်ပျက်ဒီမိုကရေစီလုပ်ပြီး တကယ်တမ်းကျတော့\nဒီမိုကရေစီရဲ့ အသွင်လက္ခဏာတွေကို အဖွဲ့ချုပ်ကမလိုက်နာလို့ပါ။ အလွယ်ပြောရရင်တော့ အများလုပ်ရမယ့်ကိစ္စ၊\nငါ့ ဒီမိုကရေစီလုပ်လို့ ပေါ့။ ဗိုလ်ကျလို့ပါ။ NLD ကိုဆန့်ကျင်တာမဟုတ်ပါဘူး။ NLD ရဲ့ လုပ်ရပ်၊ ဗဟို အလုပ်အမှုဆောင်ရဲ့\nလုပ်ရပ်ကိုင်ရပ်၊ တည့်တည့်ပြောရရင် ဒေါ်အောင်ဆန်းစုကြည်က ပုံရိပ်ရှိတယ်။ နိုင်ငံပုံရိပ် ဒါကိုမငြင်းဘူး။\nဒါပေမယ့် သူက တဇွတ်ထိုးလုပ်တာတွေ အများကြီးပါတယ်။ အဘက ဒေါ်အောင်ဆန်းစုကြည်ချစ်တဲ့နေရာမှာ ပြိုင်စရာမလိုဘူး။\nဒေါ်အောင်ဆန်းစုကြည်ကို တိုက်ရိုက် နိုဗယ်ဆု ထောက်ခံလို့၊ သူ့ကိုထုတ်ပစ်လို့၊ ကန့်ကွက်လို့ ထောင်ကျတာ အဘ တစ်ဦးတည်းရှိတယ်။\nဒီလိုပြောတာ ဒေါ်အောင်ဆန်းစုကြည်ဆီက ဆုကြေးလိုချင်လို့ မဟုတ်ဘူး။ မှန်မှန်ကန်ကန် တော့ မြင်ဖို့ကောင်းတာပေါ့။\nကဲ ဒုတိယဗိုလ်မှူးကြီး ကျော်ဆန်း (ငြိမ်း) ရဲ့ အသံတစ်ခုပါ။ ကိုယ့်ဟာကိုယ်သာ ချင့်ချိန်သုံးသပ် ထင်မြင်ချက်ပေးပေတော့ ကျောင်းဒကာရေ။\n၄၆ နှစ်ပြည့်သွားတဲ့ မခိုင်ကြီး ( Oasis )\nမျိုးကျော့မြိုင်ရေးခဲ့တဲ့ မိုးကလေးဖွဲတုန်း ဆိုတဲ့ စုံတွဲသီချင်းလေးကို မှတ်မိဦးမှာပေါ့ ကျောင်းဒကာ။\nမခိုင်ကြီး ခေါ် ထွန်းအိန္ဒြာဗို ရဲ့ LIVE SHOW မှာ ကျွန်ုပ်တို့၏ ဇာတ်လိုက်ကျော် မျိုးကျော့မြိုင် နဲ့ စုံတွဲဆိုခဲ့ပြီး\nမျိုးကျော့လေး ပုခုံးကို မခိုင်ကြီးက ဗုန်းဗုန်းဗုန်း ဆိုပြီး လက်ဝါးကြမ်းကြမ်းကြီးနဲ့ ချစ်စနိုးလေး ပုတ်လိုက်တဲ့အခါ\nပရိသတ်က လက်ခုတ်တွေ တစ်ဖြောင်းဖြောင်းတီးပြီး အားပေးခဲ့ကြသေးတာပေါ့။ အော် ပီတိဖြစ်ကြရှာ ထင်ပါ့။\nဘာတွေကိုများသွားပြီး ပီတိဖြစ်နေကြတယ် မသိဘူး။\nမခိုင်ကြီးက မျိုးကျော့လေး ပုခုံးကို ဗုန်းဗုန်းဗုန်းဆိုပြီး ပုတ်လိုက်တာများ အဆန်းလုပ်လို့။\nမြန်မာပရိသတ်က အဲဒီလိုပဲဗျ။ ခံစားနိုင်စွမ်းတွေက လွှတ်မြင့်နေကြတာကိုး ကျောင်းဒကာရဲ့။\nမျိုးကျော့မြိုင်ရေးပြီး မခိုင်ကြီး ဆိုခဲ့တဲ့ သီချင်းတွေထဲမှာတော့ မိုင်ပေါင်းကုဋေ ဆိုတဲ့သီချင်းက\nအမြင်ကတ်လောက်အောင်ကို ပေါက်ခဲ့တာပါ။ ဘယ်လောက်အောင်မြင်ခဲ့သလဲဆို\nသွားလေသူကြီး လွှမ်းမိုးကတောင် ကြိုက်လွန်းခိုက်လွန်းလို့ဆိုပြီး သူ့အသံပြာပြာကြီးနဲ့\nကိုယ်တို့ဝေးနေ မိုင်ပေါင်းကုဋေ လို့ ကြုံးကြုံးပြီး အော်ခဲ့သေးဗျာ။\nအဲဒီ မခိုင်ကြီးတစ်ယောက် မေလ ၁ ရက်နေ့မှာ အသက် ၄၆ နှစ်ပြည့်သွားပါပြီတဲ့။\n၄၆ နှစ်ပြည့်တာနဲ့ ပတ်သက်လို့ မခိုင်ကြီးက ပြောပါတယ်တဲ့။\nဒီနှစ်မွေးနေ့က ၄၆ ဆိုတော့ ၁၀ ဂဏန်းကျတယ်။ ထူးထူးခြားခြား မလုပ်ဖြစ်ဘူးလားဆိုရင်\nမခိုင်ကြီးက ဘာကိုမှ အစွဲအလန်းမထားဘူး။ အခုလက်ရှိလည်း မခိုင်ကြီး ၀ိပ္ပသနာတရားအားထုတ်နေတယ်ဆိုတော့\nမခိုင်ကြီး စိတ်ထဲမှာ ဘုရားကလွဲပြီး ဘာမှမရှိပါဘူး။\nအော် အမေအရွယ်ရောက်နေလို့ အမေခိုင် လို့ ခေါ်လိုက်တာပါဗျာ။ စိတ်မဆိုးပါနဲ့။\nဦးကျော်ကြီးလို သာသနာ့ဘောင် တော့ ၀င်မသွားပါနဲ့ဦးနော်။\nသီချင်းတွေလည်း ဆိုပါဦး။ ရုပ်ရှင်တွေလည်း ရိုက်ပါဦး။\n၄၆ နှစ်ဆိုပေမယ့် အလတ်ကြီးရှိပါသေးတယ်နော့။\nချစ်သုဝေ နေတဲ့အရပ် (အလင်းတန်း)\nချစ်စဖွယ်အပြုံးပိုင်ရှင်လေး ချစ်သုဝေ ရဲ့ တိမ်တွေနေတဲ့အရပ် တစ်ကိုယ်တော် တေးစီးရီးရဲ့\nဗီစီဒီကို မေလဆန်းမှာ ဖြန့်ချိတော့မှာပါ။ ကျွန်တော်ကတော့ တိမ်တွေနေတဲ့အရပ် ဆိုတဲ့ ခေါင်းစဉ်လေးကို\nသဘောကျနေမိပါတယ် ကျောင်းဒကာ။ အဲဒီတိမ်တွေနေတဲ့အရပ် သီချင်းကိုတော့ ချစ်သုဝေက\nကိုယ်တိုင်ဒါရိုက်တာ လုပ်ပြီး နေတိုးနဲ့တွဲ သရုပ်ဆောင်ထားပါတယ်တဲ့။ မန္တလေးသူ မန္တလေးသားတွေအတွက်\nမေလ ၄ ရက်နေ့ ညနေ ၆ နာရီမှ ၈ နာရီအထိ မနော်ရမန် ကစားကွင်းမှာ အမှတ်တရတွေ့ဆုံလက်မှတ်ထိုးပေးသွားမှာပါတဲ့။\nကဲ ချစ်သုဝေ ကို ချစ်ကြသူများ မနော်ရမန်ကစားကွင်းမှာ စောင့်ကြပါ။\nအစစ်အမှန် ဗီစီဒီ လေးတွေကိုသာ ၀ယ်ယူအားပေးပြီး ချစ်သုဝေလေးကို ချစ်ကြောင်းသက်သေပြ လိုက်စမ်းပါ ကျောင်းဒကာ။\nကျွန်တော်က အစောကြီးကတည်းက ၀ယ်ပြီးပါပြီဗျာ။\nသဇင် ရဲ့ ဟန်းနီးမွန်းခရီး (နံနက်ခင်း)\nကိုဘွဲ့မှူးကြီးရေးပြီး စည်သူလွင် ဆိုခဲ့တဲ့ ဟန်းနီးမွန်းခရီး သီချင်းကိုတောင် သွားသတိရမိပါတယ်။\nအဆိုတော် ရုပ်ရှင်မင်းသမီး သဇင်နဲ့ သူ၏ ခင်ပွန်းကိုသက်နိုင်အောင်ဇေယျ တို့ ဧပြီလ ၁၉ ရက်နေ့မှာ\nဒူဘိုင်းကို ဟန်းနီးမွန်း ကြပါတယ်တဲ့ဗျာ။ မနာလိုဖြစ်မနေပါနဲ့ ကျောင်းဒကာရယ်။\nသူ့ယောက်ျားနဲ့ သူ့မိန်းမ သူတို့ဟာသူတို့ ဟန်းနီးမွန်းတာ ကိုယ်နဲ့ ဘာဆိုင်တာမှတ်လို့။\nအဲ နည်းနည်း စိတ်ဝင်စားအောင် လှည့်ပတ်ရေးရရင်တော့ ဒီဟန်းနီးမွန်းခရီးက ဒူဘိုင်းဘုရင့်တပ်မတော်မှ လေယဉ်မောင်သူငယ်ချင်းနဲ့\nဇနီးလေယဉ်မယ်တို့က ခေါ်ယူလည်ပတ်စေခဲ့တာပါတဲ့။ တစ်ရက်ကို ဒေါ်လာ ၃၀၀၀ ပေးရတဲ့ဟိုတယ်မှာလည်း\nအမှတ်တရ ဓါတ်ပုံရိုက်ခဲ့ကြပါတယ်တဲ့။ ဓါတ်ပုံရိုက်တယ်လို့ပဲ ပါတယ်နော်။ တည်းတယ်လို့ မရေးထားဘူး။\nနောက်ထပ် စိတ်ဝင်စားအောင် လှည့်ပတ်ရေးရရင် သဇင်တစ်ယောက် ကုလားအုတ်ကြီး ပျော်ပျော်စီးခဲ့ပါတယ် တဲ့ ဗျာ။\nသဇင်လေးက ကုလားအုတ်စီးရတာကိုလည်း သဘောကျပါတယ်တဲ့။\nအော် ဘေးမှာ သူ့ယောက်ျားပါနေမှတော့ ဘာစီးစီး သဘောကျနေမှာပါ ကျောင်းဒကာရာ။ ချစ်စခင်စ ကြင်နာစ ဆိုတော့…။\nကုလားအုတ်ကြီး ပျော်ပျော်စီး ပါ မသဇင်။\nသိပ်လေးစားတဲ့သူတွေကို ရေလောင်းလိုက်ရလို့ ပျော်နေတဲ့ ကြည်ဖြူရှင် (ပေါ်ပြူလာ)\nပြုံးမောင်မောင် ကတော် ဘယ်နှစ်ထပ်ကွမ်းအကယ်ဒမီလည်းမသိတဲ့ ခင်သီတာထွန်းရဲ့ တူမတော်\nဒါရိုက်တာ ကြည်ဖြူရှင် ဆိုတဲ့ ကလေးမလေး ကို ခင်ဗျားသိမှာပါ ကျောင်းဒကာ။\nအသက်ကတော့ ဘယ်လောက်ဆိုတာ အတိအကျ မသိဘူးဗျာ။\nအပျိုကြီးစာရင်းတော့ဝင်နေပါပြီ။ အပျိုကြီးဖြစ်တာလည်း မပြောနဲ့ဗျို့။\nသင်္ကြန်မှာ ဘဲနဲ့ ကဲဖို့ စိတ်မကူးပဲ ပထမရက်တွေကို တရားစခန်းဝင်သတဲ့။ အတက်နေ့မှာ တရားစခန်းက ထွက်လာပြန်တော့\nဘဲကိုရေလောင်းဖို့ တို့ ဘဲကရေလောင်းရင် ရေလောင်းခံဖို့တို့ မကြံစည်ပဲ ဒေါ်အောင်ဆန်းစုကြည်ကို ရေလောင်းဖို့ကြိုးစားပါတယ်တဲ့ဗျာ။\nအေးလေ ဘဲ ကို မရှိတာလည်း ဖြစ်ကောင်းဖြစ်မှာပေါ့။ (နောက်ထှာ…)\nအန်တီစုခြံထဲသွားပြီး အန်တီစုကို အစ်မရေလောင်းလိုက်ရတယ်။ အစ်မ တအားပျော်တယ်။\nနောက်ကိုမင်းကိုနိုင်ကိုလည်း ရေလောင်းတယ်။ အစ်မရေလောင်းချင်တာကလည်း အန်တီစုရဲ့ ခြံထဲမှာပဲ ရေလောင်းချင်ခဲ့တာလေ။\nဒီနှစ်ရေလောင်းရတာလည်း အန်တီစုရဲ့ ခြံထဲမှာပဲ ဖြစ်နေတယ်။ အစ်မရင်ထဲက ဆန္ဒတစ်ခု ဒီနှစ်သင်္ကြန်မှာ ပြည့်သွားခဲ့တယ်။\nဟုတ်ပါပြီ ကြည်ဖြူရှင်ရယ်။ နောက်နှစ်သင်္ကြန်ကျရင် ကိုယ့်အတွက်လည်း ကိုယ်လုပ်ပါဦးဗျာ။\nချစ်သူက အနုပညာရှင်မဟုတ်၊ ပြင်ပကပါဆိုတဲ့ သတင်းများနဲ့ ၀တ်မှုန်ရွှေရည် (နံနက်ခင်း)\nအဲဒါကြောင့် မင်းသမီးတွေနဲ့ မတွဲချင်တာ။\nဒီသတင်းလေး ပြန်ပြောမပြခင် ၀တ်မှုန်ရွှေရည် ရဲ့ပြင်ပကချစ်သူဆိုတာ ကျွန်တော်မဟုတ်ကြောင်းလေး ကြိုရှင်းထားချင်တာပါ ကျောင်းဒကာ။\nမတော် ကျွန်တော့်ကိုထင်နေရင် မကောင်းဘူးလေနော့။ အာဟီး။\nကျွန်တော်တို့ ရွာသား ဘကြီးတစ်ယောက် သိတ်ခိုက်ပါတယ်ဆိုတဲ့ ၀တ်မှုန်ရွှေရည်လေးကို\nကျွန်ုပ်တို့၏ နံနက်ခင်းသတင်းထောက်က မေးခွန်းလေးမေးပါတယ်။\nသတင်းတစ်ခုဖြစ်တဲ့ ၀တ်မှုန်ရွှေရည်ရဲ့ ချစ်သူဟာ ပြင်ပလောကက ဆိုတာ ဟုတ်လား\nကြည့် အင်တာဗျူးဆရာနှယ်။ အဲဒီလို ဒဲ့ကြီးသွားမေးလိုက်တော့ ကလေးမလေးမှာ ရှက်ရှာမှာပေါ့။ လူဇိုး။\n၀တ်မှုန်ရွှေရည်လေးက ရှက်ရှက်နဲ့ ဖြေရှာတယ်။\nဟင်င်င် … သတင်းကလည်း မြန်လိုက်တာ။ ကစ်က စဉ်းစားတုန်းပဲ ရှိပါသေးတယ်\nလို့ ပြောပြီး ရယ်ပါတယ်တဲ့။\nဟုတ်သားပဲ။ ကျွန်တော်က ခုမှ ကမ်းလှမ်းထားတုန်းရှိသေးတာ။\nသတင်းက ပေါက်ကြားတာသိတ်မြန်တာပဲ။ အဲဒါကြောင့်မင်းသမီးတွေနဲ့ မတွဲချင်တာ။\nကိုယ်တိုင်ဇာတ်ထောင်လိုက်တဲ့ စွမ်းဇာနည် (နံနက်ခင်း)\nဟိုတလောက ဇာတ်ကန်ထရိုက်နဲ့ ပြသနာတွေဖြစ်လို့ ဇာတ်သဘင်အစည်းအရုံးမှာ သွားရောက်ဖြေရှင်းခဲ့ရတဲ့\nဇာတ်မင်းသားလေး စွမ်းဇာနည် သတင်းကို မှတ်မိဦးမှာပေါ့ ကျောင်းဒကာ။ အခု စွမ်းဇာနည်က သူ့နဲ့\nစာချုပ်ချုပ်ထားတဲ့ ဒေါ်ကေသီညွန့် နဲ့ လမ်းခွဲပြီး ကိုယ်ပိုင် ဇာတ်ထောင်လိုက်ပါတယ်တဲ့။\nအဲဒီ စွမ်းဇာနည်ကို နံနက်ခင်းက ဗျူးဆရာက အင်တာဗျူးထားတဲ့အထဲက ပြုံးစရာလေးတစ်ကွက်လောက် ဆွဲထုတ်ပြချင်ပါတယ်။\nကျွန်တော့်မကောင်းသတင်းလေးတွေ နည်းနည်းမွှေးနေတယ်လို့ ကြားရပါတယ်။\nအဲဒါအမှားလား။ အမှန်လားဆိုတာ ကျွန်တော့်ပရိသတ်အစစ်တွေက သိကြပါတယ်။\nပဲခူးပွဲမှာ ၁၀ ညလုံးကြည့်တဲ့ ပရိသတ်တောင်ရှိပါတယ်။ ဆိုလိုတာက ကျွန်တော်အမှားတွေလုပ်နေရင်\nအဲဒီလောက်ဘယ်အားပေးပါ့မလဲဗျာ။ မဟုတ်ဘူးလား။ ကျွန်တော့်ကိုအထင်သေးတာထက်\nဇာတ်မင်းသားနဲ့ သဘင်လောကကို အထင်သေးမှာကို မလိုလားပါဘူး။ ကျွန်တော်မဟုတ်တာတွေ ဘာမှ မလုပ်ပါဘူးလို့။\nပြုံးမိတယ်။ ပြုံးမိပါတယ်။ အော် … ပြုံးစရာမို့ ပြုံးပါသည်ပေါ့ခင်ဗျာ။\n၁၀ ညလုံး ကြည့်တဲ့ ပရိသတ်တောင် ရှိဆိုတော့ အော် ဘယ်လို ပရိသတ်မျိုးပါလိမ့်နော်။\nမိုးပြည့်ပြည့်မောင် ဗိုက်ကြီးခြင်း (နံနက်ခင်း)\nမြန်မာစကားက တော်တော် ရှုပ်ပါတယ် ကျောင်းဒကာရယ်။\nဗိုက်ကြီးတာနဲ့ ကိုယ်ဝန်ရှိတာ ဘာများကွာခြားလို့လဲ။\nနံနက်ခင်းက သတင်းက ရင်သွေးလေးလွယ်ထားရပြီဖြစ်တဲ့ မိုးပြည့်ပြည့်မောင်တဲ့။\nသတင်းထဲမတော့ ကိုယ်ဝန်က သုံးလ ရှိနေပါပြီတဲ့။\nဟုတ်ကဲ့ ကျွန်တော်က ခေါင်းစဉ်တတ်လိုက်တာ မိုးပြည့်ပြည့်မောင် ဗိုက်ကြီးခြင်းတဲ့။ ရိုင်းများသွားသလား ဟင်င်င်။\nကဲ အနှစ်ချုပ်ကတော့ စိုင်းမိုးစံနဲ့ အိမ်ထောင်ကျထားတဲ့ မိုးပြည့်ပြည့်မောင်တစ်ယောက် ကိုယ်ဝန်သုံးလ ရှိနေပါပြီတဲ့။\nဗိုက်ကြီး ကြီးတယ်ပေါ့ နော့…။\nNLD ပါတီမှ ရွေးချယ်ခံထားရသော ကိုယ်စားလှယ်များ လွှတ်တော်မတက်ရောက်သေးသည့်အပေါ် မြန်မာအမျိုးသား ကွန်ဂရက်ပါတီ ဥက္ကဌ ကိုကောင်းမြင့်ထွဋ် ၏ အမြင် (Messenger)\nထူးထူးခြားခြား ပါတီဥက္ကဌ တစ်ဦးရဲ့ ဒိုင်ယာလော့ခ် လေး ဖတ်ကြည့်ကြပါဗျာ။\nအမှန်တကယ်တော့ဗျာ ဖွဲ့စည်းပုံအခြေခံဥပဒေကို ကာကွယ်စောင့်ရှောက်မှာနဲ့ လေးစားလိုက်နာတယ်ဆိုတာ ကုလားကြီးနဲ့ အရာကြီးပါပဲ။\nကာကွယ်စောင့်ရှောက်တာနဲ့ လေးစားလိုက်နာတာ အတူတူပဲတဲ့။\nဗဒင်ကြီးအော်သလိုသာ အော်လိုက်ချင်တော့တယ် ကျောင်းဒကာ…။\nမင်းကွန်းဆရာတော်ကြီး၏ တောင်းဆိုချက် ၃ ခု (Hot News)\nဒါလေးက ပျံလွန်သွားရှာပြီဖြစ်တဲ့ မင်းကွန်းဆရာတော်ကြီးနဲ့ ဦးခင်ညွန့်တို့ရဲ့ စိတ်ဝင်စားစရာ ကိစ္စလေးတစ်ခုပါ။\nဒေါက်တာထူးထူး ဆိုတဲ့ ဆရာ ရေးတဲ့ ဆောင်းပါးတစ်ပုဒ်ထဲက ကောက်နှုတ်တင်ပြလိုက်တာပါ။\nဆောင်းပါးပါခဲ့တဲ့ Hot News ဂျာနယ်က 24-2-2012 နေ့စွဲနဲ့ ထုတ်ဝေခဲ့တာပါ။\n၂ လကျော်လောက်တောင် ရှိရောပေါ့။ မင်းကွန်းဆရာတော်ကြီး ပျံလွန်တော်မမူမီ ကျန်းမာရေးစောင့်ရှောက်ခွင့်ရခဲ့သော သမားတော်ကြီး (ပါမောက္ခချုပ်) ဒေါက်တာဦးထွန်းသင်မှ ဆောင်းပါးရှင်အားပြောပြခဲ့သော ကိစ္စတစ်ခုအကြောင်းဖြစ်ပါသည်။\nဆရာကြီး၏ ပြောပြချက်အရ ဆရာတော်ကြီး မပျံလွန်မီ ရက်ပိုင်းအလိုတွင် မင်းကွန်းသို့ တစ်ခါက\nဗိုလ်ချုပ်ခင်ညွန့် လာရောက်ခဲ့သည့်ကိစ္စကို ပြောပြပါသည်။ ဦးခင်ညွန့်က ဆရာတော်ကြီး၏ အခြေအနေကို\nတာဝန်ယူကုသပေးနေသည့် သမားတော်ကြီး ဒေါက်တာဦးထွန်းသင် ကို မေးမြန်းရာ ဆရာတော်ကြီး၏ အခြေအနေမှာ\nရက်ပိုင်းအတွင်း ပျံလွန်တော်မူတော့မည် ဖြစ်ကြောင်း၊ မီးစာကုန် ဆီခန်း အခြေအနေဖြစ်ကြောင်း ဆရာကြီးက ရှင်းပြခဲ့ပါသည်။\nထိုအခါ ဗိုလ်ချုပ်ခင်ညွန့်က ဆရာတော်ကြီးအား ရှစ်ခိုး၍ ဖြစ်ချင်သည့် ဆန္ဒကိုပြောပါ အတတ်နိုင်ဆုံး ဆောင်ရွက်ပေးပါမည်ဟု\nပြောကြောင်း၊ ဆရာတော်ကြီးက အချက် ၃ ချက် တောင်းဆိုခဲ့ကြောင်း အဘ ဦးထွန်းသင် က ပြောပြခဲ့ပါသည်။\n၄င်းတို့မှာ (၁) ဒေါ်အောင်ဆန်းစုကြည်ကို နေအိမ်အကျယ်ချုပ်မှ လွှတ်ပေးပါ။ သူ့ဖခင် ဗိုလ်ချုပ်အောင်ဆန်းသည်\nတိုင်းပြည်လွတ်လပ်ရေးအတွက် ကျေးဇူးရှင်ဖြစ်ပြီး ဒေါ်အောင်ဆန်းစုကြည် ကိုယ်တိုင်က ဘာသာတရားကို အလွန်ကိုင်းရှိုင်းကြောင်း၊\nဥာဏ်ပညာကြီးမားပြီး အရည်အချင်းပြည့်ဝကြောင်း၊ နိုင်ငံနှင့်လူမျိုးအတွက် အများကြီးအလုပ်အကျွေးပြုနိုင်ကြောင်း မိန့်ဆိုခဲ့ပါသည်။\n(၂) သီတဂူဆရာတော် ဦးဥာဏိသရကို ပြည်ဝင်ခွင့်ပြန်ပေးပါ။ (ထိုစဉ်က ဆရာတော် မှာ နိုင်ငံခြားတွင်သာ သတင်းသုံးနေရပါသည်။\n“မင်းတို့ကြိုက်ကြိုက် မကြိုက်ကြိုက် သီတဂူဆရာတော် ဟောသမျှ တရားတွေဟာ ကျမ်းဂန်နဲ့ မဆန့်ကျင်”၊\nဦးဥာဏိသရကို လွတ်လွတ်လပ်လပ် လုပ်ကိုင်ခွင့်ပေးရင် အမျိုးဘာသာ သာသနာအတွက် အလွန်အကျိုးကျေးဇူးရှိလိမ့်မယ် ဟု\n(၃) အချက်မှာ တိပိဋက ဆရာတော် ဦးသုမင်္ဂလကို မြစ်ကြီးနားထောင်မှ လွှတ်ပေးဖို့ ဖြစ်ပါသည်။\n“တိပိဋက ရတာချင်းအတူတူ ငါ့ကိုတော့ ချီးမြှောက်ပူဇော်ပြီး ဟိုဆရာတော်ကိုတော့ ထောင်ချထားတာ ငါလုံးဝစိတ်မချမ်းသာဘူးဟု တောင်းဆိုခဲ့ပါသည်။\nဦးခင်ညွန့်က ဒေါ်အောင်ဆန်းစုကြည်ကိစ္စ သူမဆုံးဖြတ်နိုင်ကြောင်း၊ ကျန်တဲ့ ၂ ချက်ကို တာဝန်ယူပါကြောင်း ပြန်လည်အာမခံခဲ့သည်။\nထို့ကြောင့် ဆရာတော် ဦးဥာဏိသရမှာ မြန်မာနိုင်ငံသို့ ပြန်လာခွင့်ရခဲ့ပြီး ဆရာတော်ဦးသုမင်္ဂလမှာလည်း မြစ်ကြီးနားအကျဉ်းထောင်မှ\nပြန်လည်လွတ်မြောက်ခဲ့ကြောင်း ဆရာကြီး ဦးထွန်းသင်မှ ပြန်လည်ပြောပြခဲ့ပါသည်။\nကဲ အခု ဆောင်းပါးပါ မင်းကွန်းဆရာတော်ကြီးက ပျံလွန်တော်မူသွားခဲ့ပါပြီ။\nဆရာကြီးဦးထွန်းသင်ကလည်း ကွယ်လွန်ခဲ့ပြီးပါပြီ။ တစ်ယောက်ပဲ ကျန်ပါတော့တယ်။\nကျွန်ုပ်တို့၏ ဇာတ်လိုက်ကျော် ဦးခင်ညွန့် ပါပဲခင်ဗျာ။ ဒီဆောင်းပါးရှင်ကလည်း ဆရာကြီးဦးထွန်းသင်ရဲ့တပည့်တစ်ယောက်ပါ။\nသူက ဆရာကြီးဦးထွန်းသင် ပြောသွားခဲ့တဲ့ အဖြစ်အပျက်တွေ ကို အတည်ပြုချင်ပုံရပါတယ်။\nကဲ… ဦးခင်ညွန့် ရေ။\nကျန်းမာရေးကောင်းတုန်းလေး ဒီကိစ္စ သမိုင်းမှန်မမှန် ရှင်းပါဦးဗျာ။\nမတော် တစ်ယောက်တည်းကျန်တဲ့ ဦးခင်ညွန့် တစ်ခုခု ဆို သမိုင်းဂွင်းဆက်ပြတ်သွားရင် မခက်လား ကျောင်းဒကာရယ်။\nအလှူလမ်းညွှန်စာအုပ်ဖြန့်ဝေမည် (Education Digest)\nအလှူရှင်များနှင့် အမှန်တကယ်လိုအပ်သော လှူချင်စဖွယ်နေရာများကို ချိတ်ဆက်ပေးမည့် “အလှူလမ်းညွှန်” စာအုပ်ကို\nအလှူလမ်းညွှန်စာအုပ်တွင် အလှူရှင်လိုအပ်နေသော လူမှုရေးအသင်းအဖွဲ့၊ လူငယ်စောင့်ရှောက်ရေးဌာန၊ ပရဟိတဂေဟာ၊\nသက်ကြီးဂေဟာ၊ ကုသိုလ်ဖြစ်ဆေးခန်း စသည်တို့နှင့် ၄င်းတို့လိုအပ်ချက်များ၊ လူဦးရေ ခန့်မှန်းကုန်ကျငွေနှင့် လိပ်စာတို့ပါဝင်သည်။\nလှူဒါန်းလိုသော်လည်း အကြောင်းအမျိုးမျိုးကြောင့် ၄င်းဌာနများသို့ သွားရောက်မလှူဒါန်းနိုင်ပါကလည်း အလှူဝန်ဆောင်မှုအခမဲ့\nကုသိုလ်ယူပေးမည်ဟု သိရပါသည်။ ယခု လတ်တလောတွင် ရန်ကုန်မြို့တွင်း၌သာ ကုသိုလ်ပြုပေးနိုင်သေးသည်ဟု သိရသည်။\nစာအုပ်ထုတ်ဝေသည့် Help Our People & Environment (HOPE) အဖွဲ့၏ အလုပ်အမှုဆောင် ကိုအောင်စည်လင်းက\n“အခုလောလောဆယ် အထည်ချုပ်စက်ရုံလုပ်ငန်းရှင်တစ်ဦးက အ၀တ်အထည် ၅၀၀ လှူဒါန်းချင်တဲ့အတွက် ကူညီပေးဖို့ စီစဉ်နေပါတယ်။\nအမှန်တကယ် လိုအပ်တဲ့ နေရာကို သွားလှူပေးမှာပါ” ဟု ပြောသည်။\nကဲ…ရွာထဲက လှူနိုင်တန်းနိုင်ကြသူတွေ၊ လှူချင်ကြသူတွေအတွက် HOPE အဖွဲ့ရဲ့ လိပ်စာ ကို ဖေါ်ပြပေးလိုက်ပါတယ်ဗျာ။\nအမှတ် (၂၇)၊ ၄-လွှာ (ဘီ)၊ ၁၄၈-လမ်း၊ ပျားရည်ကုန်းရပ်ကွက်၊ တာမွေမြို့နယ်၊ ရန်ကုန်မြို့။\nဖုန်း – ၀၉၅၀၁၈၃၂၉\nဒီတစ်ခါ ဓါတ်ပုံတွေကတော့ ပုဂံသွားတုန်းက ဧရာဝတီမြစ်ထဲက လှေကလေးတွေကို လက်ဆော့ထားတဲ့ပုံလေးတွေပါ။\nကိုရွေးရဲ့ ကဗျာလေးက တော်တော်ကောင်းတယ်ဗျ။\n(အူးလေးယောက္ခမ အမြန်နေကောင်းပါစေလို့ဆုတောင်းပါတယ်ဗျား…ဒါမှ ချိုပေါ့ကျ မကြာမကြာ သောက်ရမှာ)\nယောက္ခမကြီး နေမကောင်းလို့ အလုပ်များနေတာထက်\nကိုဗိုက်ကလေးက ကိုဖြူလှကြီးကတော်ကို အမှန်အတိုင်းတွေသွားပြောလို့ အကြပ်ခံနေရတာနဲ့\nအခု မိန်းမ ယုံကြည်အောင် လိမ်လိမ်မာမာနေပြနေရလို့ ချိုပေါ့ကြကို ခဏသည်းခံစောင့်ကြပါတဲ့\nဒီ လူကြီး ဗျာ…………………\nအငယ်လေးနဲ့တွဲသွားတာတွေ့ လို့တွေ့ တယ်ပြောတာပါဗျာ..\nဒါတောင် ခေး ဆိုတဲ့ တစ်ယောက်အကြောင်း မပါသေးပါဘူး\nBravo Brother, Black Chaw,\nEspecially for ” IF “.\nBravo Brother, Ko Gi,\nWe used same flight as yours,TG 305 , from Bangkok to Yangon.\nThey show their habits of Myanmar.\nAs soon as the plane landed to Yangon Airport, Some people started to drop down their hand carry while the plane is still moving ( Taxi condition ).\nThe TG’s cabin crews rushed to request them to sit down and to be belted.\nYes, I also agreed your reminding-\nဇဂါးအတင်းစပ် …လူတယောက်ရှိသဗျ …CJ တွေဘာတွေ အော်ပြီး ဗမာ နှစ်ကူးကျော်ရင်\nဘာကတ် ထုတ်ပေးမယ် ညာကတ် ထုတ်ပေးမယ်ဆိုလား ….\nBy the way, is BURMETON enough for him?\nချို ပေါ့ကျ အခုမှစဖတ်ရပါကြောင်း\nတခုများကျန်ခဲ့ မလား…ပဲခူးတိုင်းဒုတရားသူကြီး(မီးပူနဲ့ ကပ်ခံရတာလေး)\nအရှေ့ က….ချိုပေါ့ကျခွက်တွေထဲ များပါနေမလားတော့…..သိချင်သား\nဒက်ဒီဖေဖေယောက္ခမကြီး အမြန်ဆုံး ကျန်းမာ ရွှင်လန်း စေဖို့ ဆုတောင်းပေးပါတယ်။\nကိုဘချော လဲ ရွာကို အမြန်ဆုံးပြန်လာနိုင်ပါစေ။


← ကျော်လှ၊ ဦး(မောင်းထောင်)\n၂၄ ဖေဖော်ဝါရီ ၂၀၂၀ ၀၉:၃၆ မှစသော အပြောင်းအလဲအသစ်များကို ပြရန်\nအရေးမကြီး စကြာမင်းသား ၁၃:၄၈ -၃၉ Ninjastrikers ဆွေးနွေး ပံ့ပိုး Reverted 1 edit by 116.206.137.44 (talk) to last revision by NjsBot. (TW) စာတွဲ: နောက်ပြန် ပြန်ပြင်ခြင်း\nဘကြီးတော်(စစ်ကိုင်းမင်း) ၁၃:၄၇ -၃၉ Ninjastrikers ဆွေးနွေး ပံ့ပိုး Reverted 1 edit by 116.206.137.44 (talk). (TW) စာတွဲ: နောက်ပြန် ပြန်ပြင်ခြင်း\nစကြာမင်းသား ၁၁:၁၈ +၃၉ 116.206.137.44 ဆွေးနွေး စာတွဲများ: မိုဘိုင်းလ် တည်းဖြတ် မိုဘိုင်းလ် ဝက်ဘ် တည်းဖြတ် မျက်မြင် တည်းဖြတ်\nဘကြီးတော်(စစ်ကိုင်းမင်း) ၁၁:၁၈ +၃၉ 116.206.137.44 ဆွေးနွေး စာတွဲများ: မိုဘိုင်းလ် တည်းဖြတ် မိုဘိုင်းလ် ဝက်ဘ် တည်းဖြတ် မျက်မြင် တည်းဖြတ်\nကနောင်မင်းသား ၀၅:၂၄ ၀ Sit Yan Naing ဆွေးနွေး ပံ့ပိုး စာတွဲများ: မိုဘိုင်းလ် တည်းဖြတ် မိုဘိုင်းလ် app တည်းဖြတ် Android app edit\n"https://my.wikipedia.org/wiki/အထူး:RecentChangesLinked/ကျော်လှ၊_ဦး(မောင်းထောင်)" မှ ရယူရန်


ကျန်းမာရေး နဲ့ ဆေးပညာ မေးလိုတာရှိပါကဖြစ်တဲ့သူရဲ့ အသက်၊ ကျား-မ ပြောပါ။ ဖြစ်နေတဲ့ လက္ခဏာ ၁-၂-၃။ တခုတိုင်းက ဘယ်လောက် ကြာပြီ။ လိုအပ်ရင် ကျန်းမာရေးရာဇဝင်၊ ဓါတ်မှန်၊ (အာလ်ထွာဆောင်း)၊ အိမ်ထောင်၊ ကလေး ရှိ-မရှိ။ နေတဲ့တိုင်းပြည်။ "လူနာမည်၊ နေရပ်လိပ်စာ အတိအကျ ကိစ္စမရှိပါ။" ဆေးနာမည်ရေးရင် Trade name ကုမ္ပဏီကပေးတဲ့နာမည် သာမက Generic name ဆေးနာမည် ထည့်ရေးပါ။ ဖုန်းဆက်ပြီးမေးရင် Time zone မတူတာရော၊ အသံထွက် လွဲနိုင်တာရောကြောင့် အဆင်မပြေပါ။ Facebook ကနေ မေးတာလဲ ပြန်ရှာရတာမလွယ်လို့ အဆင်မပြေပါ။ drswe01@gmail.com ကို (အီးမေးလ်) ပို့ပါ။ ဆေးပညာစာတွေ ဖတ်လိုပါရင် မာတိကာ အောက်ဆုံးမှာ ရှိပါတယ်။- http://dts-medicaleducation.blogspot.in/ ဆေးပညာစာများ- http://dts-medicaleducation-adult.blogspot.in/ အသက် (၁၈) နှစ်ပြည့်မှဖတ်ပါ ဆေးပညာစာများ- http://yamuna-online-clinic.blogspot.in ယမုန်နာ ဆေးခန်း- http://my-sayawun-life.blogspot.in/ ဆရာဝန်ဘဝ အမှတ်ရတာတွေ - http://dts-political-page.blogspot.in/ နိုင်ငံရေး စာမျက်နှာ- http://yamunaclinic.org/ ယမုန်နာ ဆေးခန်း- http://facebook.com/tint.swe.dr Facebook Monday, June 28, 2010\nHello doctor: I can’t stand to laugh after reading your story, Varicose Veins. Please explain about deep venous thrombosis coz my friend who lives in မတ်တတ်ရွာ got trouble with that case. သူများ တိုင်းပြည်တွေကို ခဏခိုးထွက်ပြီးဖြစ်ဖြစ် ခဏခဏ ခိုးထွက်ပြီးဖြစ်ဖြစ်၊ ဟိုမှာ အခြေတကျ နေပြီးဖြစ်ဖြစ် အလုပ် လုပ်ကြရာမှာ ကိုယ့်အရပ်နဲ့ အတော်ကြီး မတူဘူး။ “စက်ရုပ်ဝါဒ” ခေါ်ရမလားဘဲ။ အလုပ်ချိန်မှာ ထိုင်စရာဆိုတာ ထားမပေးဘူး။ ရပ်ပြီးလုပ်ရတာ မဟုတ်ရင်၊ ပြေးလွှားလုပ်ကြရတယ်။ အောက်ပိုင်း မသန်ရင် ဟန်မကျဘူး။ ကြာတော့ အောက်ပိုင်းက အတွင်းပိုင်း ရောဂါတွေ ရလာတတ်တယ်။ အမျိုးမျိုးရှိတဲ့ သွေးကြောတွေက ကောင်းနေပါမှ အသက်ရှင်နိုင်တာမို့ “အသက်သွေးကြော” လို့ တင်စားခေါ်ကြတာ မှန်တယ်။ နှလုံးကနေ တကိုယ်လုံးကို လွှတ်ပေးရတဲ့ Artery သွေးလွှတ်ကြော ပိတ်တာကို အတော်များများ သိကြတယ်။ Stroke လို့ ခေါ်တယ် မဟုတ်လား။ ဆေးစာ သိသူတွေကတော့ Myocardial infarction လို့ ခေါ်ပါတယ်။ တကိုယ်လုံးကနေ နှလုံးဆီ ပြန်လာရတဲ့ Vein သွေးပြန်ကြောမှာ သွေးခဲပြီး၊ ပိတ်တာကလည်း ဆိုးတဲ့ရောဂါဘဲ။ လူတွေကို ကြိုက်တာ၊ မကြိုက်တာ ပြောရမဲ့ ပါးစပ်ကို ပိတ်ခိုင်းထာတာ အပါအဝင် ပိတ်တာ-ဆို့တာဟာ ရောဂါဘဲ။ ဒီစာမှာ သွေးပြန်ကြော ပိတ်တာ ရေးပါမယ်။ အတိအကျ ပြောရရင် ဟို အတွင်းထဲမှာရှိတဲ့ သွေးပြန်ကြောတွေ ပိတ်တဲ့ရောဂါပါ။ အပေါ်ယံမှာရှိတဲ့ သွေးပြန်ကြောတွေမှာ ပိတ်နေတာကို Superficial thrombophlebitis ခေါ်တယ်။ အဆိုးကြီး မဟုတ်ပါ။ Thrombophilia ခေါ်တဲ့ မွေးရာပါ ရောဂါ ရှိသူများမှာ သွေးခဲတတ်တယ်။ အမျိုးထဲမှာ တယောက်မက ဖြစ်တတ်တယ်။ “လူမှန်-နေရာမှန်” ဆိုတဲ့ စကားလိုဘဲ လူ့သွေးက သူ့နေရာမှန်ဖြစ်တဲ့ သွေးကြောထဲမှာနေရင် မခဲဘူး။ အပြင်ထွက်ရရင် ခဲသွားတယ်။ အဲဒါ အလွန်ကောင်းတဲ့ အစီအမံ ဖြစ်တယ်။ ထိခိုက်မိလို့ သွေးထွက်ရင် ကိုယ့်ဖါသာ ကြက်ခြေနီလုပ်ပြီး၊ လက်နဲ့ ဖိထားပါ။ သွေးရဲ့ခဲတတ်တဲ့ သတ္တိကြောင့် သွေးတိတ်သွားတယ်။ မခဲရမဲ့နေရာ သွေးကြောထဲမှာ ခဲရင်တော့ ဒုက္ခရောက်ရတယ်။ အများဆုံး ဖြစ်တာကတော့ ခြေသလုံးနဲ့ ပေါင်က အတွင်းထဲမှာရှိတဲ့ သွေးပြန်ကြောတွေမှာ ဖြစ်တယ်။ သွေးခဲက ကွဲထွက်ပြီး၊ ဟိုဟိုဒီဒီ ရောက်တတ်သေးတယ်။ အရေးပါတဲ့ နေရာဖြစ်တဲ့ အဆုပ်ကို သွားပိတ်တာဟာ ရောဂါဆိုး တခု ဖြစ်ပါတယ်။ Pulmonary embolism (PE) လို့ ခေါ်တယ်။ သေနိုင်တယ်။ ခွဲစိတ်ခံထားရသူတွေမှာလဲ ဖြစ်လာတတ်တာမို့ ဆရာဝန်တွေက လူနာကို ခွဲစိတ်ပြီးနောက်မှာ ဒါမျိုး ဖြစ်မလာအောင် လုပ်ပေးကြရတယ်။ နောက် အကြောင်းတရားတွေကတော့ သွေးပြန်ကြောမှာ ဒဏ်ရာရလို့၊ ရောင်လာလို့ နဲ့ ခံနိုင်ရည် ပြဿနာ တခုခုဖြစ်လို့ပါ။ သွေးလျှောက်တာ နှေးရင်လဲ ဖြစ်တတ်သေးတယ်။ သွေးက လိုတာထက်ပို ပြစ်နေရင်လည်း ဖြစ်ချင်တယ်။ နာတာရှည် လူမမာဖြစ်ရ၊ အိပ်ရာထဲ လှဲနေရ၊ ခရီးရှည် အကြာကြီး သွားရတဲ့အခါမှာလဲ ဖြစ်တတ်ပါတယ်။ ကင်ဆာဆေး၊ (အီစထိုဂျင်) ပါတဲ့ ကိုယ်ဝန်တားဆေးတွေကလည်း ဖြစ်စေနိုင်တယ်။ ကိုယ်ဝန်ဆောင်နေချိန်နဲ့ မွေးပြီး ၁-၂ လ အတွင်းမှာ သတိထားပါ။ အမျိုးသမီးများကို သွေးဆုံးချိန်မှာ ပေးရတတ်တဲ့ Estrogen ဟော်မုန်း ကလည်း ဒီရောဂါမျိုး ဖြစ်စေတတ်တယ်။ ရွှေဗမာတွေ သူများတိုင်းပြည်တွေမှာ အလုပ်လုပ်နေကြရတာ သန်းနဲ့ချီနေပေမဲ့ သိပ်မဖြစ်ပါလားလို့ စောဒက တက်နိုင်ပါတယ်။ အထဲက သွေးပြန်ကြောမှာ သွေးခဲလေးတွေ ရှိနေပေမဲ့ ဘာမှမခံစားရဘဲ နေတတ်တယ်။ တချို့တဝက် လောက်မှာသာ ရောဂါ လက္ခဏာပေါ်တယ်။ ဖြစ်တဲ့နေရာမှာ ရောင်လာ၊ ပူလာ၊ နာလာ၊ နီလာတယ်။ မနီဘဲ အရောင် ပြောင်းလာတာမျိုးလဲ ဖြစ်နိုင်တယ်။ အကွေး-အဆန့် လုပ်ရင် ပိုနာတယ်။ ကြွက်တက်သလို ဖြစ်တယ်။ Pulmonary Embolism ဆိုတာ ဖြစ်ရင်တော့ အသက်ရှူရတာ ခက်လာ-နာလာတယ်။ ချောင်းဆိုးတဲ့အထဲ သွေးပါလာမယ်။ အသက်ရှူနှုန်းရော နှလုံးခုန်နှုန်းပါ မြန်လာတယ်။ အရေးပေါ် ဆေးရုံတက်ရလိမ့်မယ်။ ရောဂါရှိနေတာကို Doppler Ultrasound ရိုက်ပြီး သေခြာအောင်လုပ်ရတယ်။ A D-Dimer test, Venography, (MRI) နဲ့ (CT) scanning တွေကိုပါ လုပ်တယ်။ ဖြစ်လာရင် ကုတာကတော့ ခဲနေတဲ့သွေးခဲ ပိုကြီးမလာစေအောင်၊ သေးသေးလေးတွေ ကွဲထွက်ပြီး၊ တခြားနေရာတွေ မရောက်စေအောင် နဲ့ နောက်ထပ် မခဲစေအောင် လုပ်ပေးရတာပါ။ Anticoagulants ဆိုတဲ့ သွေးမခဲဆေး၊ သွေးကျဲဆေးတွေ ပေးတယ်။ Warfarin နဲ့ Heparin ဆေးတွေကို အသုံးများတယ်။ ကိုယ်ဝန် ရှိတုံးဖြစ်သူတွေကိုတော့ Heparin ကိုသာ သုံးတယ်။ ၃ လ ကနေ ၆ လအထိ ဆေးကုရတယ်။ ကိုယ်ဝန်နဲ့ ခွဲစိတ်ရာကနေ ဖြစ်သူတွေကိုတော့ ဒီလောက် ကြာစရာ မလိုဘူး။ ဒီဆေးတွေက သွေးယိုတာ ဖြစ်တတ်ပြန်လို့ သတိထား သုံးရတယ်။ Thrombin Inhibitors ဆိုတဲ့ ဆေးကတော့ သွေးမခဲအောင် တားဆေးပါ။ Thrombolytics ဆေးကိုတော့ သွေးခဲ မြန်မြန် ပျော်စေအောင် ပေးတယ်။ Thrombectomy ခဲနေတဲ့သွေးကို ခွဲထုတ်နိုင်တယ်။ ဆေးပေးဘို့ မသင့်ရင် ဒါမှမဟုတ် ဆေးပေးနေတာနဲ့ မလုံလောက်ရင် Vena Cava Filter ဆိုတဲ့ အစစ်ကို သုံးနိုင်တယ်။ Graduated Compression Stockings နဲ့ compression hose ဆိုတဲ့ ခြေအိတ်ဆန်းကို စွပ်ထားခိုင်းတယ်။ အကိုက်အခဲပျောက်-အဖျားကျ-အရောင်လျှော့ဆေး Aspirin က သွေးကိုကျဲစေလို့ ဒီရောဂါမျိုးမှာ အသုံးကျတယ်။ တခါဖြစ်ဘူးရင် ထပ်ဖြစ်တတ်လို့ ရောဂါရှိနေသူဟာ ဆေးမှန်မှန် စစ်နေရတယ်။ ဒီရောဂါ မဖြစ်အောင် အကြာကြီး မရပ်ရသလို၊ အ်ိပ်ရာထဲမှာလဲ ရက်အကြာကြီး လှဲမနေရဘူး။ အိပ်ရာက မထနိုင်သူများ ခြေထောက်တွေ လေ့ကျင့်ခန်း လုပ်ပေးရတယ်။ ဝလွန်းရင်လဲ ဒီရောဂါ ဖြစ်နိုင်တယ်။ တောင်ပေါ်အမြင့်မှာ နေရ၊ သွားရရင် သတိထားရတယ်။ အသက်ကြီးလာရင် မကောင်းတာတွေထဲမှာ ဒါလဲပါတယ်။ လူက ဖက်တီး၊ အသက်ကလည်း ကြီးရင် ခရီးမထွက်နဲ့။ တောင်ပေါ်သားများ နိုင်ငံခြား သွားနေချင်ရင် နှစ်ခါပြန် စဉ်းစားပါလေ။ လေယျာဉ်ပေါ်မှာ ကိုယ်လက်လှုပ်ရှားပေးဘို့ ဗီဒီယို နဲ့ ပြပေးတာက ဒါမျိုး မဖြစ်အောင်လို့ပါ။ ရေ-အရည် အများကြီး သောက်ပါ။ အရည်ထဲမှာ အရက်နဲ့ ကော်ဖီများတာ မပါဘူး။ အဝတ်အစားကို ကြပ်နေတာမျိုး မဝတ်ရဘူး။ တင်းကြပ်တဲ့ ဘာသာရေး အယူရှိတဲ့ တိုင်းပြည်က မိန်းကလေးများ သူများနိုင်ငံတွေသွားတော့ လေယျာဉ်ပေါ်ရောက်တာနဲ့ အဖုံးတွေ အကာတွေ ခွါချကြတာက ဒီရောဂါ မဖြစ်အောင်တော့ ဟုတ်ပုံမရဘူး။ ဒါပေမဲ့ လှချင်တာက ကျန်းမာရေးအရ (နော်မယ်) ပါဘဲ။ Aisle တလျှောက် လူးလာ ခေါက်တုံ လူလုံးပြသလို လုပ်တာက လေယာဉ်မယ်လေးတွေနဲ့လဲ အပြန်အလှန် ပြုံးပြနိုင်တာမို့ ကိုယ်ရောစိတ်ပါ ကျန်းမာရေးနဲ့ ညီညွတ်စေပါတယ်။ Dr. တင့်ဆွေ


Hellenic Coin စျေး - အွန်လိုင်း HNC ပွောငျး\nစျေးနှုန်းနှင့် ပွောငျး ကို Hellenic Coin (HNC)\nသငျသညျ (ကစျေးနှုန်းအရ) ပွောငျး လိုအပ်နေသောကြောင့်သင်ဒီမှာဖြစ်ကောင်းဖြစ်ကြ Hellenic Coin (HNC) နိုင်ငံခြားငွေကြေးသို့မဟုတ်အွန်လိုင်း cryptocurrencies မှ. ထက်ပိုမိုပြောင်းလဲနိုင်ဖို့ထက်ပိုမိုလွယ်ကူဘာမှမရှိဘူး 170 ငွေကြေး နှင့် 2500 cryptocurrencies ဤတွင်, အွန်လိုင်းကျွန်တော်တို့ရဲ့ငွေကြေး ပွောငျး ကိုသင်အခုလုပ်ကူညီပေးပါမည်။ မရင့်ပြောင်းလဲဖို့အခမဲ့ခံစားရ Hellenic Coin ဒါပေမယ့်လည်းမဆိုအခြားရရှိနိုင်ငွေကြေး။\nMarket ကဦးထုပ်: $746 096.00\nသငျသညျမှာအားလုံးကြည့်ရှုရန်အဘို့အဖြစ်ကောင်းဖြစ်နိုင်ပါကစိတ်ဝင်စားဖို့ဖြစ်လိမ့်မည် လဲလှယ်၏နှုန်းထားများ Hellenic Coin တဦးတည်းစာမျက်နှာပေါ်တွင်.\nHellenic Coin များ၏စျေးနှုန်းများ ကမ္ဘာ့အဓိကငွေကြေး\nHellenic CoinHNC သို့ အမေရိကန် ဒေါ်လာUSD$0.00173Hellenic CoinHNC သို့ ယူရိုEUR€0.00147Hellenic CoinHNC သို့ ဗြိတိသျှ ပေါင်GBP£0.00133Hellenic CoinHNC သို့ ဆွစ် ဖရန့်CHFSFr.0.00158Hellenic CoinHNC သို့ နော်ဝေ ခရိုဏာNOKkr0.0154Hellenic CoinHNC သို့ ဒိန်းမတ် ခရိုဏာDKKkr.0.0109Hellenic CoinHNC သို့ ချက်ခိုရိုနာCZKKč0.0383Hellenic CoinHNC သို့ ပိုလန်ဇလော့တီPLNzł0.00645Hellenic CoinHNC သို့ ကနေဒါ ဒေါ်လာCAD$0.00229Hellenic CoinHNC သို့ ဩစတြေးလျ ဒေါ်လာAUD$0.00242Hellenic CoinHNC သို့ မက္ကဆီကို ပီဆိုMXNMex$0.0384Hellenic CoinHNC သို့ ဟောင်ကောင် ဒေါ်လာHKDHK$0.0134Hellenic CoinHNC သို့ ဘရာဇီး ရီးယဲBRLR$0.0093Hellenic CoinHNC သို့ အိန္ဒိယ ရူပီးINR₹0.13Hellenic CoinHNC သို့ ပါကစ္စတန် ရူပီးPKRRe.0.292Hellenic CoinHNC သို့ စင်္ကာပူ ဒေါ်လာSGDS$0.00238Hellenic CoinHNC သို့ နယူးဇီလန် ဒေါ်လာNZD$0.00265Hellenic CoinHNC သို့ ထိုင်းဘတ်THB฿0.0538Hellenic CoinHNC သို့ တရုတ် ယွမ်CNY¥0.012Hellenic CoinHNC သို့ ဂျပန်ယန်းJPY¥0.185Hellenic CoinHNC သို့ တောင်ကိုရီးယား ဝမ်KRW₩2.05Hellenic CoinHNC သို့ နိုင်ဂျီးရီးယားနိုင်းရာNGN₦0.671Hellenic CoinHNC သို့ ရုရှ ရူဘယ်RUB₽0.126Hellenic CoinHNC သို့ ယူကရိန်း ဟီရီဗင်းညားUAH₴0.0476\nHellenic CoinHNC သို့ BitcoinBTC0.0000002 Hellenic CoinHNC သို့ EthereumETH0.000005 Hellenic CoinHNC သို့ LitecoinLTC0.00003 Hellenic CoinHNC သို့ DigitalCashDASH0.00002 Hellenic CoinHNC သို့ MoneroXMR0.00002 Hellenic CoinHNC သို့ NxtNXT0.135 Hellenic CoinHNC သို့ Ethereum ClassicETC0.000255 Hellenic CoinHNC သို့ DogecoinDOGE0.5 Hellenic CoinHNC သို့ ZCashZEC0.00002 Hellenic CoinHNC သို့ BitsharesBTS0.0534 Hellenic CoinHNC သို့ DigiByteDGB0.0554 Hellenic CoinHNC သို့ RippleXRP0.00615 Hellenic CoinHNC သို့ BitcoinDarkBTCD0.00006 Hellenic CoinHNC သို့ PeerCoinPPC0.00575 Hellenic CoinHNC သို့ CraigsCoinCRAIG0.789 Hellenic CoinHNC သို့ BitstakeXBS0.0739 Hellenic CoinHNC သို့ PayCoinXPY0.0302 Hellenic CoinHNC သို့ ProsperCoinPRC0.217 Hellenic CoinHNC သို့ YbCoinYBC0.0000009 Hellenic CoinHNC သို့ DarkKushDANK0.556 Hellenic CoinHNC သို့ GiveCoinGIVE3.75 Hellenic CoinHNC သို့ KoboCoinKOBO0.395 Hellenic CoinHNC သို့ DarkTokenDT0.0016 Hellenic CoinHNC သို့ CETUS CoinCETI5\nငွေလဲနှုန်းကိုနောက်ဆုံးရေးသားချိန်: Fri, 14 Aug 2020 07:15:03 +0000.


ဓမ္မ Talk နဲ့ အီးဗနီး Walk | Myanmar Gazette News Media Forum Network\nEvents/Fundraise » ဓမ္မ Talk နဲ့ အီးဗနီး Walk\t23\nPosted by မြစပဲရိုး on May 31, 2015 in Events/Fundraise | 23 comments\nမနက်ဖြန် နယုန်လပြည့်နေ့ ရန်ကုန် မှာ ကျင်းပမဲ့ Damma Talk အစီအစဉ်များ ကို စိတ်ပါဝင်စားသူများအတွက် ကြော်ငြာပေးချင်ပါတယ်။\n. အောက်စ်စဖို့ဒ့် ဗုဒ္ဓဝိဟာရ မှ ဆရာတော်ဦးဓမ္မသာမိ ၏ ဓမ္မပူဇာ အထူးတရားပွဲ များကို ကျင်းပပြုလုပ် မည် ဖြစ်ပါ၍ အောက်ပါ အစီစဉ်အတိုင်း တရားတော် နာယူကြ ပါရန် လေးစားစွာ ဖိတ်ကြားအပ်ပါသည်။\n♦ ၁.၆.၂၀၁၅ (တနင်္လာနေ့) – ပျော်နိုင်ပါလျက် ပျော်ဖို့မေ့နေသူများ ( Why forgetting to be happy. )\n♦ ၂.၆.၂၀၁၅ ( အင်္ဂါနေ့ ) – အနက်ရောင်ကို အဖြူရောင်သို့ ပြောင်းလဲခြင်း ( Transforming pain into compassion )\n♦ ၃.၆.၂၀၁၅ ( ဗုဒ္ဓဟူးနေ့ )- လျစ်လျူမရှု ကျောမခိုင်းသော ဥပက္ခာတရား ( Mindful and balanced emotion )\n♦ တရားအလှူတော် ကျင်းပမည့်အချိန်\nညစဉ် (၇) နာရီ\n♦ တရားအလှူတော် ကျင်းပမည့်နေရာ\nအဲဒီနေရာ ကို မသွားနိုင်ရင်တောင်မှ စကိုင်းနက် ရှိသူများ စကိုင်းနက်တရားချန်နယ် ကနေ တိုက်ရိုက် လွှင့်မယ်လို့ လဲ သိရပါတယ်။\nဆရာတော် ရဲ့ တရား ကို ကျွန်မ ဘေးက ဘာသာရေး များ အကြောင်း ကို ပေါက်တတ်ကရ ဝေဖန်တတ်သော မဟာ အေးသီးရစ် နှစ်ယောက် တောင် လိုက်နာလက်ခံတာမို့ တကဲ့ တရား အနှစ်များ သိနိုင်မယ်လို့ ပြောလိုပါတယ်။ ဖြစ်နိုင်ရင် ကြိုးစားပြီး နာကြည့် ကြစေချင်တယ်။\nဆရာတော် ဟောထားတဲ့ တရား “Mindfulness Meditation Made Easy” က အင်္ဂလိပ်ဘာသာ နဲ့ ဟောထားတာပါ။\nအဲဒီ ဟောတဲ့ တရား ကို pdf file အနေနဲ့ အောက်က Link မှတစ်ဆင့် Download လုပ်ပြီး သိမ်းထားလို့ ရပါတယ်။\nအစ်မဒုံ ပြောသလိုပါဘဲ။ အတော်လေး လွယ်ကူရှင်းလင်း တဲ့ စကားလုံး တွေ မို့ နားလည်လွယ်မှာပါ။\nဒါ့အပြင် နိုင်ငံခြားသား များ ကိုလဲ အခွင့်ရရင် တရားအကြောင်း ပြောပြပေးလို့ ရနိုင်ပါတယ်။\n. မြန်မာလို ရလာတဲ့ အချိန်ကျရင်လဲ ရွာထဲ မပျက်မကွက် မျှပေးပါဦးမယ်။\nကြော်ငြာ ဝင်အပြီး မှာ ညနေခင်းလေး တစ်ခု ကို ခံစားသွားနိုင်ကြမယ်လို့လဲ မျှော်လင့်ပါတယ်။\n. အိုဘီဗွီလော်ဘီ (OBV = Oxford Buddha Vihara)\n. တရာရှင် မြ\nတိမ် တွေ ရဲ့ အကြည့်\nအစိမ်းရောင်တို့ ရဲ့ ရပ်ဝန်း\nတစ်ကောင်တည်းဘဲ …. ဒါပေမဲ့ ကြောင် :-))\nအများကြီးဘဲ … ဒါပေမဲ့ မာစီဒီး :-))\nAlinsett @ Maung Thura says: မာစီဒီး တစ်စီးလောက် လိုချင်လိုက်တာလို့ မပြောခင်…\nစကိုင်းနက်လေး ကြည့်ခွင့်ရချင်လိုက်တာလို့ မပြောခင်…\nစကိုင်းနက်လေး ကြည့်… မာစီဒီးလေး မဟုတ်တောင် သာမန် ကားအပေါစားလေးတစ်စီးနဲ့ သွားလာနိုင်ဖို့…\nအလုပ်အကိုင် ဝင်ငွေ အခွင့်အလမ်းကောင်းလေးတစ်ခု …အရင် တောင့်တမိတယ်.. .\npadonmar says: တခါတုံးက ဗဟန်းကြားတောရလမ်းမှာ ဆရာတော်ကို ကျိုင်းတုံရှမ်းတွေက ပူဇော်ပွဲလုပ်နေကြတယ်။သင်တန်းကအပြန် အဲဒီပွဲကို သွားစပ်စုကြရင်း ဆရာတော်ရဲ့ အတ္ထုပ္ပတ္တိနဲ့ ဆရာတော်ရေးတဲ့ တရားစာအုပ်တွေ ရခဲ့တယ်။\nဆရာတော်ကိုတော့ ခပ်ဝေးဝေးက မြင်ဖူးခဲ့တာပေါ့။\nအဲဒီပွဲမှာ ရှမ်းတွေရဲ့ သဒ္ဓါတရားကြီးမားကြောင်းလည်း တွေ့ခဲ့တယ်။ရှမ်းမချောချော(ရှမ်းချောချောလည်းပါ)တွေလည်း တွေ့ခဲ့တယ်။ဆရာတော့်တရားစာအုပ်က ဘိုလိုရေးထားတာ ရှင်းလင်းလွယ်ကူ နားလည်လွယ်တာကို ခံစားသိခဲ့ရပါတယ်။\nတရားပွဲအကြောင်း FB ကနေ share ပေးလိုက်ပါတယ်။\nကိုယ့်မိတ်ဆွေတွေထဲမှာ တရားနာဖို့ စိတ်ထက်သန်သူတွေ အများကြီးရှိတဲ့အတွက် ထိုက်သူတွေ ရကြပါလိမ့်မယ်။\nကိုယ်လည်း တနည်းနည်းနဲ့ ထိုက်သူဖြစ်အောင် ကြိုးစားပါမယ်။\nတကယ်က မြန်မာပြည်မှာ လုပ်စရာတွေ အများကြီးပါ။\nချစားမှု မရှိ အဂတိ ကင်းတဲ့ လမ်းမှန်ပေါ်ရောက်သွားရင် အလုပ်အကိုင်အခွင့်အလမ်း တွေ အတွက် တစ်ခြားနိုင်ငံ တွေက တောင် လာလုပ်လို့ ရအောင် ပေါသွားမှာပါ။\nအဲလို လမ်းမှန်ပေါ်ရောက်အောင် ဆုတောင်းဖို့ဘဲ ရှိတယ်။\nကိုယ်က ဝင်လုပ်ပေးနိုင်တဲ့ အား မှ မရှိတာကိုး။\nတစ်ခါတစ်လေတော့လဲ ခပ်တိတ်တိတ် ဆုတောင်းခြင်းက ခပ်ကျယ်ကျယ် စကားတွေပြောနေတာထက် ပိုကောင်းတတ်သလားဘဲ။\nကျွန်မ အရင်က တွေ့ဖူးသမျှရော၊ အခုဒီမှာ တွေ့နေတဲ့ ရှမ်းလူမျိုး တွေ အားလုံး စိတ်အရမ်းနူးညံ့ကြတယ်။\n. လောဘ ဒေါသ နဲတယ်။\nအစ်မပြောသလို သဒ္ဒါတရား အရမ်းထက်သန်တယ်။\nအနေအထိုင်လဲ တစ်အားရိုးစင်းတယ်။ ကြွားဝါမောက်မာမှု မရှိသလောက်ရှားတယ်။\n. ကောက်ကျစ်တဲ့ စိတ် လဲ မမွေးတတ်ဘဲ တော်ရုံ အကောင်းမြင်ကြတာ။\nဆရာတော် ကလဲ လူမျိုး ဘာသာ ဆင်းရဲ ချမ်းသာ အယုတ်အလတ် မခွဲခြားဘူး။\nအားလုံးက တန်းတူ ညီမျှဘဲ။\nသူ့ကို ဆွမ်းကပ်ရင် ပွဲတွေ အများကြီး လုပ်ကပ်တာ မကြိုက်ဘူး။\nအခု သတ်သတ်လွတ်ဘဲ စားနေတော့တာ။\nအင်္ဂလိပ်လို ပြောတာ အရမ်းရှင်းရှင်းလေး နဲ့ အားလုံး နားလည်အောင် ဟောနိုင်တာမို့ ကလေး တွေ အတွက် ဘာသာရေး လိုက်စားတတ်အောင် အစွန်းမရောက်စေဘဲ သင်ပေးတတ်တယ်။\nယိုးဒယား တွေလဲ တော်တော်များများလာတယ်။ ဆရာတော်က ယိုးဒယားလိုလဲ ပြောနိုင်တယ်။\nသူ့ဇာတိက လဲချား ကပါ။\nကျွန်မ သဘောအကျဆုံးက တရားဟောလဲ သူချည်းဟောမနေဘူး။\nအမေး အဖြေ ပုံစံ အမြဲလုပ်ပေးတယ်။\nသူ့ကို ကန့်လန့်တိုက်မေးလဲ ဘယ်တော့မှ မေးသူ ကို မှားတယ်မပြောဘူး။\nကျွန်မလဲ ဆရာတော်ရဲ့ စကား တွေ ပြောရင်း အကောင်းမြင်ကြည့်လာတတ်တဲ့ စိတ်ပြောင်းခဲ့တာပါ။\n၁၀၀% အထိတော့ အကောင်းမမြင်တတ်သေးပေမဲ့ ၅၅% လောက် တော့ အကောင်းမြင်ဖက် ကို ရောက်လာပြီ ထင်တာပါဘဲ။\n. တော်ရုံ ဘုန်းကြီးတရားဟောမျိုး တွေ ရဲ့ တရားတွေမှာ ငါစွဲ ဘာသာစွဲ တွေ ကို မြင်နေရတော့တာမို့ ကိုယ်လိုက်နာရမဲ့ တရားလို့ မထင်တတ်၊ လက်မခံတတ်တော့တာ။\n. အကောင်းမြင်ပြောရင်း မကောင်းမြင်ဘက်ရောက်လာပြီ မို့ ရပ်ပါပြီရှင့်။ lol:-))\nအစ်မ မှတ်ချက်လေး စိမ်းပေးပါရစေ။ :-))\nဦးကြောင်ကြီး says: လှော်ဗီနဲ့ခိုနီ လိုက်ပါ့ကွာ..\nမြစပဲရိုး says: ကျွန်မ က “တစ်” ပါ ကြောင်။\n“ခိုနီ” ရှိမှ တင့်ပါတယ် ကြောင်။\nစိတ်မကောင်း မဖြစ်ပါနဲ့ ကြောင်။\n“ခိုနီ” ဖြစ်ဖို့သာ အရင်ကြိုးစားပါ ကြောင်။\n“ခိုနီ” ဖြစ်ရင် ဆူးလေ ကို သာ သွားပါကြောင်။\nအဲ့မှာ ခိုစာ ကျွေးတဲ့ လူ တွေ က လှော်ဗီးပဲတွေ ကျွေးပါတယ်ကြောင်။\nအောင် မိုးသူ says: မာစီဒီး စီးချင်တယ်\nခင်ဇော် says: တော့ ကို ကျော်ပြီးး\nဝေါ့ ကို ကြည့်သွားးတော့\nကြောင် က တစ်ကောင်တည်းး ဖြစ်မပေါ့…\nသူ့ ကို ဘော့ ထားး ကြတာကိုးးး\nWow says: ကြောင်လေးက ချစ်စယာ\nဂဇက်ကကြောင်ကတော့ တွေ့ရင် ၀ိုင်းသမမဲ့သူဒွေများနေတယ်… Log in to Reply\tWas this answer helpful?LikeDislike 8413\nMa Ma says: သွားလေရာ ကင်မရာကိုင်ပြီး လိုက်ရိုက်နေတဲ့ စီဂျေမြရဲ့လက်တွင်းဖြစ်\nအားလုံးက ၀ိုင်းဘော့ထားတဲ့ ကြောင်ကလေး မဟုတ်တဲ့ ကြောင်ကြီးတစ်ကောင်ထဲ ပျင်းနေပုံပေ့ါ။ တိမ်တွေရဲ့အကြည့် ဆိုတဲ့ ပုံလေး ကြိုက်တယ်။ Log in to Reply\tWas this answer helpful?LikeDislike 1910\nတောင်ပေါ်သား says: ဒီကြောင်ကတော့ ချစ်စရာ\nရွာ့ကြောင်ကတော့ Log in to Reply\tWas this answer helpful?LikeDislike 138\nဒေါ် လေး says: အရီးညွှန်းလို့ ဆရာတော် အခွေတော့ နားထောင်ချင်တယ်\nမြစပဲရိုး says: . ဒေါ်လေးရေ\nဆရာတော် ဟောထားတဲ့ တရား တစ်ပုဒ် “Mindfulness Meditation Made Easy” ကို မျှပေးလိုက်ပါတယ်။\nအင်္ဂလိပ်ဘာသာ နဲ့ ဟောထားပေမဲ့ အစ်မဒုံ ပြောသလိုပါဘဲ။ အတော်လေး လွယ်ကူရှင်းလင်း တဲ့ စကားလုံး တွေ မို့ နားလည်လွယ်မှာပါ။\nအဲဒီ ဟောတဲ့ တရား ကို pdf file အနေနဲ့ ပို့စ် ထဲ ထည့်ပေးထားပါတယ်။\nအပေါ်က Post ထဲမှာ Bold လုပ်ပေးထားတဲ့ စာပုဒ် ထဲ က Link မှတစ်ဆင့် download လုပ်ပြီး သိမ်းထားလို့ ရပါတယ်။\nအခု စာ ကိုလဲ အချိန်မရရင်တောင် နဲနဲချင်း အပျော်သဘောဖတ်ကြည့်ကြ ဖို့ တိုက်တွန်းပါတယ်။\nမြစပဲရိုး says: မောင်အောင်\nဒီမှာက အဲလိုကားတွေ က အရစ်ကျဆပ်ကြွေးစနစ်နဲ့ ရောင်းတာမို့ တော်ရုံ ဝင်ငွေရှိရင် ဝယ်စီးနိုင်ပါတယ်။\nဒါကြောင့် ဒီမှာက ကားကောင်းစီးနိုင်တိုင်း ထူးပြီး အထင်ကြီးမနေကြဘူး။\nဘတ်စ်ကားစီးလဲ ထူးပြီး အထင်သေးစရာမလိုပေါ့။\nဇီ နဲ့ ဝါး (စည်းနဲ့ဝါး လိုဖြစ်) ၊ မမ နဲ့ ကိုမျိုး – ဒီ ကြောင်ကို သနားစိတ် ဝင်နေကြတယ်လား။\n. အသေအချာတော့ ဂတိ မပေးနိုင်ပေမဲ့ ကျွန်မ ကြိုးစားပြီး ရှာပို့ပေးပါ့မယ်။\nMike says: ..ခေါင်းစဉ်ပေးပုံလေး သဘောကျပါတယ် ဒေါ်မြစာကလေးေ၇\n.ပုံ။ တရားမရသေးသူ မိုက်ခ်\nဒေါ် လေး says: ကျေးဇူးပါ အရီးရေ\nအင်းဂလိတ် လိုတော့ ကြိုးစားပမ်းစားဖတ်ရမယ်\nမြစပဲရိုး says: . ကျေးဇူးပါ ကကြီးမိုက် နဲ့ ဒေါ်လေး။\n. ရှိတာလေး မို့ မြလဲ ဖတ်နေတာ ကြာပေါ့။ သိတဲ့ အတိုင်းပါဘဲ။ ထစ်အအ နဲ့ အင်္ဂလိပ်စာတော်လွန်းသူမို့ အခုထိ ဆုံးခန်းမတိုင်ပါ။ lol:-))\n. အခုတရားပွဲ က တရား file တွေ ရခဲ့ ရင် မပျက်မကွက် မျှပါ့မယ် ဒေါ်လေးရေ။ :-))\nkai says: သြကာသနဲ့စ,ရင်ကို.. ဘယ်လိုမှအထင်ကြီးလို့မရတဲ့စိတ်တွေဖြစ်သွားပါတယ်..။\nအဲဒါနဲ့စ,မစ..သိချင်..။ Log in to Reply\tWas this answer helpful?LikeDislike 8068\nမြစပဲရိုး says: မကြိုက်တာ ဖယ်ပြီး ကြိုက်တာသယ် တတ်တဲ့ စိတ်ကလေးများ ကြိုးစားမွေးစမ်းပါ သူကြီးရယ်။\nဒီလောက်ပြောနေတာတောင် မမှတ်ဘူး။ ခက်တယ်။ Log in to Reply\tWas this answer helpful?LikeDislike 4718\npadonmar says: မြတ်စွာဘုရားတောင်မှ ဟိန္ဒူဘာသာဝင်လူများစုတွေနဲ့ အတိုက်အခံ မဖြစ်စေဖို့ ရဟန်းဝိနည်းထဲမှာ ဟိန္ဒူ အယူတချို့ကို လိုက်လျောညီထွေ ထည့်ထားပါတယ်။\nဒေသခံတွေ ကိုးကွယ်တဲ့ နတ်ကွန်း နတ်ရုပ်တွေကို မလေးမစားမပြုဖို့ ဆိုတာလည်း ပါတယ်လို့ မှတ်သားဖူးပါတယ်။\nသြကာသနဲ့စတာ အလေ့အကျင့်ဖြစ်နေတဲ့ ပရိသတ်ကို မလိုအပ်ပဲ အတိုက်အခံလုပ်မယ်လို့ မထင်ပါ။\nဆရာတော့် တရားခွေ တောင်းထားပါတယ်။ဘယ်လို တင်ရမလဲတော့ သင်ပေးကြပါ။\nkai says: ဂေါတမဗုဒ္ဓက.. မိစ္ဆာဒိဋ္ဌိလို့ပြောတာလည်းအဲဒီ ဟိန္ဒူတွေပါပဲ..အမတော်ဒုံရယ်..။\nသေချာတာကတော့.. ဘုရားကိုယ်တော်တိုင်ကသြကာသနဲ့စ,တိုင်ပေးပြီး.. လူညွှန့်မချိုးခဲ့တာပါပဲ..\nဗုဒ္ဓထက်ထူး.. ရှေ့ရောက်သူများဝါဒ.. ဖြစ်မှန်းမသိ… ဖြစ်..။\nမြစပဲရိုး says: ကဲပါ … သူကြီးရာ။\nဩကာသကို ခဏ ဘေးချပြီး အဲဒီ ရဟန်း ဟောထားတာ ကို ရတဲ့ အခါ နဲနဲလောက် မြည်းပြီး နာကြည့်စမ်းပါ။\nမဟုတ်လဲ ကျွန်မ မျှထား တဲ့ pdf file ကို နဲနဲ အစလောက်ဘဲ ဖတ်ကြည့်။\nမကြိုက်လဲ အကြောင်းမဟုတ်။ အရှုံးမရှိပါလေ။ မဟုတ်လား။\nkai says: သြကာသမှာ.. ကိုယ်ရဲ့.. အတတ်..အသိ…ပါဝါအားလုံးကို.. ကိုယ့်လောက်သိ..တတ်သလားတောင်မသေချာတဲ့.. လူတယောက်ဆီ.. အပ်လိုက်..ချလိုက်ရတယ်..။\nဒါရဲ့နောက်မှတော့.. အဲဒီကို့ယ်ရှေ့ရွှေခုံကြီးပေါ်စံနေတဲ့သူ… ဘာပြောပြော.. ဘာလုပ်လုပ်… ခံပေတော့ပဲ…\nဆိုက်ကော်လောဂျီ… စိတ်ဓတ်ရေးရာအရ.. အရှုံးဖြစ်သွားပြီလေ…။\nဒါလေးက..ဘာမှမဟုတ်သလိုလိုနဲ့.. ဗုဒ္ဓရဲ့အင်မတန်မွန်မြတ်ကောင်းမွန်တဲ့…တရားဓမ္မအားလုံးကို.. တခြားဘာသာဝင်တွေဖတ်လို့မရအောင်…လေ့လာလို့မရအောင်.. တားမြစ်ကာဆီးလုပ်လိုက်သလိုမို့.. ဒီသြကာသကို..တီထွင်ပြောဟောခဲ့သူဟာ.. ဗုဒ္ဓရဲ့..တရားတွေနဲ့.. သာသနာပြုမှုကို..သာသနာပြန့်ပွားတိုးတက်မှုကို.. ရှေ့က…ပိတ်ဆို့ဖျက်လိုက်သူလို့တောင်ပြောလို့ရသဗျ..။\nတခြားဘာသာကြီးတွေက.. လူလူချင်းအဲလိုမလုပ်ရဖူးလို့.. ပညတ်ပိတ်ပင်ထားတာကိုး…။\nမြန်မာပြည်ကလူသန်း၃-၄ဆယ်လောက်လေးကို.. စည်းရုံးချင်တာနဲ့..ကျန်သန်းထောင်ဂဏန်းကြီးကို ပစ်ပယ်ဒါဟာ.. အင်မတန်ဆိုးဝါးခြင်းပဲ.. လို့…။ ဆိုတော့…\nအဲဒါနဲ့မစ,ရင်လေ့လာကြည့်မယ်လေ.. Was this answer helpful?LikeDislike 8068\nမြစပဲရိုး says: ပါလဲ အဲဒီ အပိုင်း ကို Edit လုပ်ပြီး ပို့ပေးပါ့မယ် ဖျာ့။ နာတော်မူနိုင်ဖို့ပါ။ lol:-)))))))


Will Ultra-broadband internet coming out soon? \nWill Ultra-broadband internet coming out soon?\nUltra-broadband အင်တာနက် ထွက်ရှိလာတော့မှာလား?\nလန်ဒန်ကောလိပ်ရှိ သိပ္ပံပညာရှင်အဖွဲ့တစ်ခုဟာ data transfer rate များကို fiber-optic ကေဘယ်လ်များမှ တဆင့် သိသိသာသာမြှင့်တင်နိုင်မည့် နည်းလမ်းတစ်ခုကိုတွေ့ရှိခဲ့ပါတယ်။ ဒီတွေ့ရှိမှုအသစ်ကို လက်ရှိ အင်တာနက်နည်းပညာများတွင်ပေါင်းစပ်နိုင်ခဲ့ပါက backhaul network များရဲ့ bandwidth ကို သိသိသာသာ ကိုတိုးမြှင့်နိုင်မှာဖြစ်ပြီး ရလာဒ်အနေနဲ့ အိမ်သုံးအင်တာနက်မြန်နှုန်းများဟာလည်း ပိုမိုကောင်းမွန်တဲ့ ultrafast broadband deal များကိုရရှိနိုင်တော့မှာဖြစ်ပါတယ်။\nDr Lidia Galdino ဦးဆောင်တဲ့ သိပ္ပံပညာရှင်အဖွဲ့ဟာ hybrid discrete Raman နှင့် rare-earth element များ သုတ်လိမ်းထားတဲ့ fiber amplifier များကိုအသုံးပြုပြီး amplification band များအကြား ကျယ်ပြန့်သော signal gain နှင့် ရောင်စဉ်များအကြား ကွာဟမှုလုံးဝမရှိအောင် လုပ်ဆောင်ခဲ့တာဖြစ်ပြီး ရလာဒ်အနေနဲ့ အင်တာနက်မြန်နှုန်းများဟာ 178.08 Tbps အထိရှိခဲ့ပြီး ထိုအရာက 22.25 TB/s နှင့်ညီမျှပါတယ်။ နှိုင်းယှဉ်၍ရ အောင် ဥပမာပေးရမည်ဆိုလျှင် - Google ရဲ့ ဂျပန်နဲ့ အမေရိကန်အနောက်ပိုင်းသို့ဆက်သွယ်ထားတဲ့ အမြန်ဆန်ဆုံးသော ကေဘယ်လ်ဟာတောင်မှ ဒေတာများကို 60 Tbps အမြန်နှုန်းနဲ့သာ ပေးပို့နိုင်နေတာဖြစ်ပြီး အမေရိကန်ဒေါ်လာ သန်းပေါင်း ၃၀၀ ခန့်နှင့် နှစ်အချို့ကြာအောင် တည်ဆောက်ခဲ့ရပါတယ်။\nအကယ်၍ UCL team မှ ရှာဖွေတွေ့ရှိခဲ့တဲ့ ဒီနည်းလမ်းကို ငွေကုန်ကြေးကျမှုနည်းနည်းနဲ့ အသုံးပြုနိုင်ဖို့ လုပ်ဆောင်နိုင်ခဲ့မယ်ဆိုရင်တော့ 4G နဲ့ 5G တာဝါတိုင်များကို ချိတ်ဆက်ဖို့ အသုံးပြုနိုင်တဲ့ backhaul network များ၊ ဒေတာစင်တာများ၊ စတိုးဆိုင်များနှင့် အိမ်များတွင်ပင် အသုံးပြုဖို့လက်တွေ့မှာ ဖြစ်လာနိုင်မှာဖြစ်ပါတယ်။ ဒါပေမယ့်လည်း ထိုသို့ဖြစ်လာဖို့ကိုတော့ ကျွန်တော်တို့အားလုံး အတိုင်းအတာတစ်ခုအထိတော့ စောင့်ဆိုင်းကြရ ဦးမှာပါ။